迪加島國家公園係馬來西亞沙巴州一個國家公園，佢喺1978年成立，面積有158平方公里，涵蓋3座小島，分別叫迪加島 、Kalampunian Besar島同Kalampunian Damit島。嗰度出名水肺潛水同浮潛等水上活動。


多倫多嘅地下鐵網係加拿大多倫多嘅公共交通系統嘅骨幹，由多倫多公車局營運，連接旗下嘅所有巴士同街車綫。喺2023年底總共有3條綫、70個站，全長70.5公里。1號綫連接多倫多同北便嘅旺市，最北嘅3個站唔喺多倫多入面。


2023年4月，三大供應商之一嘅羅渣士收購咗本來負責安裝無綫設備嗰間公司，聲稱咁做可以喺幾年內全網收到 5G，但係同年9月，聯邦工業部長商鵬飛話，10月3號之前，所有主要供應商都一定要畀佢哋嘅客戶收到無綫訊號，唔喺就罰。


曉峰閣係香港島中環半山區一個私人屋苑，嚮舊山頂道18號同地利根德里交界，隔離有帝景園、地利根德閣、梅道嘉富麗苑同香雪道裕景花園豪宅群。曉峰閣地盤面積5,487平方米。建築項目成本大概3億3仟萬港紙，1993年8月入伙。


曉峰閣由香港新鴻基地產開發，王董建築師事務所建築設計。總建築面積48,500平方米，528個住宅樓盤，建築面積由74平方米至130平方米不等，自己有住客會所包括室內康樂場同埋室外泳池。而家由啟勝管理服務有限公司做物業管理。


自由神像高46米，加埋基座93米，重200幾噸，金屬鑄造，擺響一座混凝土製嘅地台上面。自由女神着住古希臘風格嘅服裝，戴住嘅頭冠象徵世界七大洲嘅七道光芒。女神右手高舉象徵自由嘅火炬，左手捧住刻有1776年7月4號嘅《獨立宣言》，腳下係打碎咗嘅手扣、腳鐐同鎖鏈。


布查大屠殺又叫布查慘案，係俄羅斯陸軍第64獨立摩托化步兵旅喺俄羅斯入侵烏克蘭嘅布查戰役期間，喺佢哋侵佔嘅烏克蘭基輔州布查對平民犯下嘅一場大屠殺、種族滅絕、反人類罪同戰爭罪。證據顯示死者係烏克蘭平民而唔係戰鬥人員，因為受害者死法幾乎都係先畀繩反綁同膠帶封口後再被凌虐同行刑式槍殺，最後再用亂葬崗草率埋葬，有啲受害者屍體更係直接被隨意丟棄，呢啲嘅受害者的屍體全身都佈滿傷痕同彈窿，甚至有啲受害者仲屍體不全，更有啲女性受害者屍體係衣衫不整或者係有被強姦過嘅痕跡。


國際社會嚴厲譴責俄羅斯發動布查大屠殺嘅戰爭罪暴行，烏克蘭總統澤連斯基更係話布查大屠殺係一場有策劃同組織性嘅種族滅絕。不過俄羅斯當局否認有任何不當行為，又將屍體嘅鏡頭同相片描述係烏克蘭當局嘅挑釁或者表演。


根據基輔獨立報報導，3月4號，俄羅斯軍隊殺死咗3名手無寸鐵嘅烏克蘭平民，據報佢哋係送完食物由狗收容所返嚟。3月5號 大約朝早7點15分左右，俄羅斯士兵發現兩架載住兩個試圖逃走家庭嘅汽車轉去 Chkalova Street。


俄羅斯撤軍後出現嘅影片段喺2022年4月1號發佈到社交媒體，顯示大量平民傷亡。根據布查市長Anatoliy Fedoruk嘅講法，「幾百名俄羅斯士兵」亦發現喺嗰個地區嘅屍體堆入面。隨後，出現咗進一步證據，證據顯示似乎表明俄羅斯軍隊喺佔領布查地區時犯咗戰爭罪行。


烏克蘭士兵領土國防軍表示，佢哋喺布查附近嘅Zabuchchya地區一個夏令營地下室發現咗18具被肢解嘅男女老少屍體。烏克蘭軍隊發佈影片顯示，地下室入面有一個酷刑室。其中一位士兵表示，有啲屍體隻耳畀人割走咗或者牙齒畀人拔走咗，而且屍體喺接受採訪前一日被移走。


好多受害者似乎一直進行緊佢哋嘅日常生活，攞住購物袋。畫面顯示平民被綁雙手死亡。其他鏡頭顯示一個死人屍體喺一架單車側邊。入城嘅記者喺過程入面亦發現咗十幾具便衣人士嘅屍體。CNN、BBC同AFP發佈咗布査街道同院子入面大量平民屍體嘅記錄片，其中一啲人嘅胳膊或者腿被綁住。


BBC 新聞表示街上面嘅20具屍體，一部分屍體喺寺廟入面被槍殺，一部分屍體畀坦克碾過。4月2號，一位法新社記者表示，佢睇到至少20具男性平民屍體躺喺布查嘅街道上，其中兩具雙手被綁住。Fedoruk表示，呢啲人係畀人由後腦槍殺。


居民同相關地方市長表示，遇難者係畀俄羅斯軍隊殺害。佢哋亦表示，好多倖存者一直哩喺地下室躲避俄羅斯人，唔敢出嚟。部分倖存者甚至幾星期無接觸過燈光同電，只能用蠟燭加熱水同煮嘢食。佢哋確保俄羅斯軍隊走咗之後先敢出嚟，歡迎烏克蘭軍隊。


《經濟學人》報導咗一個大規模處決倖存者嘅故事。一名男子喺被俄軍炮火襲擊時被困喺一個檢查站，隨後畀俄羅斯士兵同佢喺檢查站避難嘅建築工人俘虜。俄軍將佢哋轉移到附近一座用作俄軍基地嘅建築物，對佢哋進行除衫搜身，毆打同折磨佢哋，然後將佢哋帶到建築物一邊開槍打死佢哋。


俄羅斯武裝車輛任意向布查市建築物開火。俄羅斯軍隊拒絕向受傷平民提供醫療援助。俄軍又為當地受害者挖哇一個萬人坑，軍隊進行法外處決。人權觀察發言人表示，佢哋記錄咗至少一個「明確無誤嘅案例」，即係俄羅斯士兵喺3月4號即場處決。


根據一位喺國土防衛部隊布查總部嘅基輔居民，俄羅斯士兵檢查文件並殺死參加過烏克蘭頓巴斯地區戰爭嘅人士。佢亦表示，俄羅斯軍隊殺害擁有右翼團體相關紋身人士，以及擁有烏克蘭符號紋身人士。根據佢嘅講法，喺佔領嘅最後一星期，卡德羅夫軍車臣戰士向佢哋見到嘅每一位平民開槍。


一位目擊者向自由歐洲電台／自由電台表示，俄羅斯軍人「喺度有系統咁殺緊人。我個人聽到一名狙擊手吹噓佢自己殺咗佢喺公寓窗戶睇到嘅兩個人……但係無咁嘅必要。無軍事理由殺人。簡直係喺度折磨平民。喺其他街區，有人真係受到折磨。


烏克蘭人權專員Lyudmyla Denisova表示，俄羅斯士兵針對平民嘅性暴力武器化係佢所講嘅「對烏克蘭人民種族滅絕」嘅一部分。根據 Lyudmyla Denisova，截至2022年4月6號，一條專門嘅電話求助熱線已經收到至少25宗嚟自布查嘅強姦女士同女仔嘅報告，年齡介乎14至24歲之間。


發現到黑色物體嘅位置同4 月1號烏克蘭軍隊收復布查市後當地議會成員拍攝屍體嘅位置精確符合。第二段影片顯示喺相同街道上面，有3具屍體喺單車同廢棄汽車附近，根據衛星圖像，呢啲屍體喺3月20號至21號期間出現。


《泰晤士報》得出嘅結論係，經過分析反駁咗俄羅斯聲稱俄羅斯軍隊撤軍後先發生殺害平民嘅講法。BBC 新聞認同Maxar3月19號嘅衛星圖像顯示，身體形狀物體位置同4月1號影片拍攝嘅屍體相同，同俄羅斯聲稱呢啲屍體係喺俄羅斯離開之後先「上演」嘅講法互相矛盾。


俄羅斯要求召開聯合國安理會特別會議，佢係5個常任理事國之一，以解決俄羅斯所謂嘅「對烏克蘭激進分子令人髮指嘅挑釁」，佢哋聲稱布查屍體嘅錄影片段係扮演出嚟。俄羅斯聯邦偵查委員會負責人Alexander Bastrykin下令對佢所謂嘅「烏克蘭挑釁」進行調查，指責烏克蘭當局散佈有關俄羅斯武裝部隊行動嘅「故意虛假信息」。


外交部長Dmytro Kuleba將屠殺事件描述為「蓄意屠殺」。佢話俄羅斯仲衰過伊斯蘭國，俄羅斯軍隊犯有謀殺、酷刑、強姦同搶劫罪。Dmytro Kuleba亦敦促七國集團國家實施「毀滅性」嘅額外制裁。


基輔市長Vitali Klitschko喺接受「圖片報」採訪時表示，「喺布查同基輔其他郊區發生嘅事情只能被描述為種族滅絕」，又指控俄羅斯總統普京犯咗戰爭罪行。澤連斯基總統喺 2022年4月4號訪問咗大屠殺相關地區，向記者同全世界展示布查發生嘅暴行。


澤連斯基喺4月5號對聯合國安理會發表講話時表示，「大屠殺好遺憾係過去41日佔領者喺我哋領土上所做嘅事情嘅一個例子，俄羅斯軍隊為咗「發洩」而使用坦克碾壓汽車入面嘅烏克蘭平民。佢呼籲俄羅斯對佢哋軍隊嘅行為負責任，失去佢哋喺聯合會安理會嘅地位。


歐盟理事會主席Charles Michel對大屠殺事件譴責，佢話「對俄羅斯軍隊喺基輔犯下嘅令人難以忘懷暴行畫面感到震驚」，又承諾歐盟將會協助烏克蘭同人權組織收集畀國際法庭使用嘅證據。北約秘書長Jens Stoltenberg同樣表達佢對俄羅斯針對平民大屠殺嘅恐懼。


嗰個決議獲得通過，93 個國家對提案投咗贊成票，24個國家投咗反對票，58 個國家投咗棄權票。俄羅斯係繼2011年利比亞之後，第二個喺聯合國安理會被撤銷成員權利嘅國家，亦係唯一一個被撤銷權利嘅安理會常任理事國。


歐盟委員會主席Ursula von der Leyen喺4月8號到訪布查，睇到萬人坑，佢將大屠殺描述為「普京軍隊嘅殘酷面孔」。 Von der Leyen 隨後訪問基輔並會見澤連斯基總統，向澤連斯基提交開始烏克蘭申請加入歐洲聯盟程序文件，並提出加快烏克蘭申請進程。


鄰國同鄰近嘅歐洲國家領導人都譴責呢次襲擊，並呼籲對所犯嘅暴行進行調查。愛沙尼亞總理Kaja Kallas將呢次事件嘅相同 蘇聯以及納粹德國嘅大規模殺戮進行咗比較，並呼籲收集細節並將肇事者繩之以法，而斯洛伐克總理Eduard Heger就將呢次大屠殺同「前南斯拉夫戰爭嘅啟示」相提並論。


摩爾多瓦總統Maia Sandu將呢件事件描述為「違反人性罪」，並宣佈2022年4月4 號係全國哀悼日，以紀念喺俄烏戰爭中喪生嘅所有烏克蘭人。喺烏克蘭同俄羅斯嘅其他鄰國入面，芬蘭、立陶宛、波蘭同土耳其嘅政治領導人亦對呢件事件表達咗譴責。


呢次大屠殺事件促成咗好多歐盟成員，包括丹麥、愛沙尼亞、法國、德國、意大利、拉脫維亞、立陶宛、葡萄牙、羅馬尼亞、斯洛文尼亞、西班牙同瑞典下令將總共200多名俄羅斯外交官驅逐出佢哋嘅國家。非歐盟國家，日本亦同樣頒佈同樣嘅驅逐令。


中國同印度喺聯合國安理會嘅代表亦表示呢啲報導「令人深感不安」，並表示支持國際調查嘅呼籲。喺中國，中國外交部嘅新聞發佈會入面亦回應咗呢種反應，即使事件嘅責任無直接歸咎喺任何相關涉及者。喺呢種拒絕歸咎喺任何相關涉及者指責之後，中國官方媒體ー再重複俄羅斯聲稱對事件嘅真實性提出質疑。


法國總統馬克龍將俄羅斯軍隊嘅行為描述為構成戰爭罪，因此需要從新制定製裁措施作為回應。馬克龍建議瞄準俄羅斯嘅石油同煤炭行業。隨後，歐盟宣佈對俄羅斯實施額外制裁，包括禁止由俄羅斯進口煤炭、木材、橡膠、水泥、化肥等產品。


煤炭進口禁令預計每年令到俄羅斯損失80億歐元。額外嘅制裁仲包括禁止由歐洲出口高科技設備同技術去俄羅斯。喺宣佈制裁時，Josep Borrell表示，制裁係「喺俄羅斯武裝部隊喺布查犯下嘅暴行之後」通過。


有影片關於一名後生女士同一名後生男士臉上塗有假血嘅影片喺多個平台上獲得幾百萬嘅點擊量。佢被認為烏克蘭戰爭係一場騙局嘅假設證據，平民受害者實際上係「危機演員」，請返嚟表演襲擊場景人士。但係呢段影片並同戰爭無關。


一個新聞記者企喺多個屍體袋前嘅片段喺幾個主要社交網絡上面瘋傳，畀親俄嘅賬戶廣泛傳播。片段過咗幾秒鐘後，其中一個屍體袋開始移動，一名男子攞走個袋並由一名攝影師睇住。社交媒體帖子聲稱嗰段影片係喺烏克蘭拍攝，並證明呢場戰爭係一場騙局或者係製造成「西方國家嘅宣傳物」。


不過根據奧地利報紙 Osterreich 報導，呢段影片嚟自2月初喺維也納舉行嘅氣候變化抗議活動。由「Friday for Future」氣候活動家組織，對屍體袋嘅描繪係要突出碳排放對人類生命嘅危險。


福克斯新聞廣播截圖顯示，兩名烏克蘭男子手持疑似係木槍嘅嘢喺網上瘋傳。佢成日伴隨住虛假聲稱表示烏克蘭戰爭係一場騙局，而佢哋唔係使用真槍嘅事實就係證明。呢段片係極右翼亞速營為烏克蘭哈爾科夫市嘅平民義工提供嘅培訓課程期間拍攝，呢啲義工願意喺俄羅斯入侵嘅情況下保衛自己同佢哋嘅社區。


截至2022年4月6號 ，作為對大屠殺報告嘅回應，多個歐盟成員國，包括丹麥、愛沙尼亞、法國、德國、意大利、拉脫維亞、立陶宛、葡萄牙、羅馬尼亞、斯洛文尼亞、西班牙同瑞典下令將總共200多名俄羅斯外交官驅逐出佢哋國家。


建築面積1.86萬平方米，入面用咗大跨度反樑薄板鋼架結構，跨度49米，高度22米，樣似長方形，屬室內體育館，四面觀眾席夾埋有5630個座位，左右兩邊亦整咗兩層樓高嘅舉重室、乒乓波室、羽毛球室、拳擊室、擊劍室等。


直到2000年前後，廣州地鐵因為話搞2號綫，必須要喺體育館一帶起越秀公園站同通去廣州火車站嘅區間隧道，當局認為若果唔拆體育館，會對施工造成好大難度，廣州市府為咗大大噉降低施工嘅風險決定拆咗渠，卒之喺2001年5月18號炸低咗呢間體育館。


體育館拆咗之後，原先喺體育館附近嘅越秀公園總站、廣州體育館總站嘅巴士站冚唪唥嘅路線都取消嗮，啲車都冚巴林轉場到機場路電車總站入面，亦有啲巴士改線路到第啲巴士站停。雖然原地皮喺2002年10月成為錦漢展覽中心用地，但随住2012年11月最後一次展覽結束之後，同年月8號正式停業兼拆卸，地皮到而家都未有動靜。


歌連臣角只有條歌連臣角道可以行得近，無車可以通到去。因為以前歌連臣角道，行過嘅地方都極偏辟，無乜人煙，所以就算同歌連臣角好遠，所到之處都以歌連臣角為名。好似近草堆灣嘅歌連臣角懲教所，喺角南便1200米。


而柴灣南便一大片墳場，個名都用歌連臣角起頭，最近嘅歌連臣角墳場，有920米。最遠嘅歌連臣角火葬場，有2790米。中間有歌連臣角回教墳場、歌連臣角軍人墳場同歌連臣角聖十字天主教墳場。另有墳場喺同一地方，但無用歌連臣角做頭嘅，就係柴灣華人永遠墳場、西灣國殤紀念墳場同埋香港佛敎墳場。


黃邊站，規劃嗌過上林鎮站，係廣州地鐵2號綫嘅車站，2010年9月25號開放，位置喺白雲區黃邊北路同廣雲路嘅交界，時代玫瑰園東南邊。佢係成個廣州地鐵入面，每日列車服務時間最長嘅車站，長度係每日18個鐘頭又13分鐘。


喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究》入面就出現咗2號綫嘅「上林鎮」站，嗰時嘅站位就喺黃邊村入面，雲山詩意小區西北邊嗰度。


由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起。但係喺起之前，究竟起地底定係高架站就一直拗咗好耐，最後決定話將車站起喺地底，係因為減少拆遷同埋噪音干擾嘅嘢。


後蜀立國，佢繼續做中書舍人，廣政十二年，後蜀後主任命佢做翰林學士，950年，歐陽迥知貢舉、判太常寺。後遷禮部侍郎，領陵州刺史，轉吏部侍郎，加承旨。961年，拜門下侍郎兼戶部尚書、平章事、監修國史，成為宰相。


965年，宋朝滅蜀，歐陽炯歸咗宋朝，做右散騎常侍，之後係翰林學士，轉左散騎常侍。因爲佢擅長吹笛，宋太祖召過佢去偏殿演奏。佢又識寫詞，風格委婉，善寫女子姿態。開寶四年，宋朝滅南漢，上頭想派佢去祭南海，佢詐病唔去，得失咗太祖細佬趙光義，畀皇帝罷職，改任本官分司西京而死，年七十六歲。


好出名嘅袋獾，野生嗰啲而家只係會住喺呢個島上面。塔斯曼尼亞州徽入面嗰兩隻動物通常叫做袋狼，家陣已經死澌。啲人當呢兩種走獸做個島嘅象徵，兼且用呢笪埞幫渠哋攞名。前頭嘅有名叫「Tasmanian Devil」，後面嘅就俗稱「Tasmanian Tiger」或者「Tasmanian Wolf」。


吳松街喺1887年建成，本身以第七任香港總督堅尼地為名，叫堅尼地街。1909年3月，香港政府重整九龍嘅街道名，將呢條街改以同香港有經貿往來嘅上海吳淞為名，叫吳淞街。「淞」嘅粵音係「鬆」，但係大部份人都將佢讀咗做「松」，後來政府就將錯就錯，將吳淞街改為吳松街。


伶仃洋大橋係個擱置咗嘅起橋計劃，本嚟打算由香港屯門區龍鼓灘爛角嘴開始，橫跨伶仃洋，經內伶仃島、淇澳島，去到珠海市區，其中連接淇澳島到珠海市區嘅淇澳大橋喺2001年起好，但其餘路段一路未有落實。隨住2003年落實起連接香港、珠海、澳門嘅港珠澳大橋，伶仃洋大橋正式擱置。


帕提亞回射，或者叫帕提亞回馬射、帕提亞人嘅回馬箭、安息回馬箭，係一種舊時安息帝國陣時嘅輕騎兵軍事戰術，即係喺撤退或者佯徹當中，啲全速驫馳緊嘅弓騎兵會擰轉身射啲追緊上嚟嘅敵軍。項操作需要高超嘅馬術技巧，皆因個騎手嘅雙手都要攞嚟操作佢把複合弓。


鄭詠謙係香港男演員同節目主持，花名小毛，依家喺香港無綫電視基本藝人合約藝員，亦係細路節目《放學ICU》主持之一。小學喺基督教香港信義會紅磡信義學校度讀書，中學喺中華基督教會基朗中學畢業，後加入2009第23期無綫電視藝員訓練班入行。


喺2022年1月3號深圳市前海管理局香港事務首席聯絡官洪為民喺灣仔灣景中心一間西班牙餐廳Reserva Ibérica Tapas Bar & Restaurant裏面搞生日派對，有包括香港立法會議員、多位首長級官員同埋政府機構人員在內過百人出席，因有出席者派對後確診武漢肺炎導致多人被送往竹篙灣檢疫中心接受防疫隔離。


事件曝光後喺社會上引起嚴重爭議同激烈反彈，唔單止被批評處理手法出現雙重標準，多名首長級官員出席鋪張嘅私人生日派對更揭露出官場不正之風，並導致以行政長官林鄭月娥為首嘅香港政府陷入嚴重嘅誠信同政治危機。至於嗰場生日派對參與人數當初報稱為170人，但係衞生署衞生防護中心之後話，因為有賓客帶同冇喺名單上嘅人出席派對，到1月10號已發現參加者加到214人，再多一個派對關聯者確診。


身為呢件事嘅主角，洪為民事後向公眾道歉，表示一定會汲取教訓，深切反思，並已向衞生防護中心提供相關賓客資料，又指出嗰名初步確診者並無參加餐聚，由於佢到達現場嘅時間比較遲，大部分賓客已經走咗，強調當日嘅聚會時間通知同安排係採用分流制，唔會所有賓客都喺同一時間喺餐廳，亦有好多賓客並沒有參加聚餐，只係出席道賀就走咗，當時已提示所有賓客一定要用安心出行同埋打咗新冠病毒疫苗。


同年11月底，民間網媒傳真社事後訪問過當晚47名被捕者，包括6名網傳「遇害」者，同時透過其他被捕者互相核證說話內容，證實所謂「死者」都係响清醒狀態下被送去醫院或者警署。傳真社同時發現，事件發生三個月以嚟，警方回覆傳真社嘅被捕人數同傷者人依然次次都有出入。


喺2021年國安教育日，香港警察學院開放咗一啲場地俾公眾參觀，其中喺模擬港鐵車廂嘅場地入面，有小學生被影到用玩具槍指住其他同學，事件引起公眾嘩然，有媒體形容當時嘅情況就好似重演八三一太子站恐怖襲擊事件咁樣。


資深傳媒人區家麟形容事件係震撼教育，八仙嶺大火倖存者張潤衡亦批評事件離譜，提及喺氣槍射擊訓練入面，學員會被教導接觸槍枝之前，就算係玩具槍都唔可以用來指住人，就算小學生無心，但在旁嘅警察亦應該阻止。但警察並無咁做，質疑警察係無知定係殺戮成性。


香港居民係指享有香港居留權同埋根據香港法律有資格攞到香港身份證嘅人。根據《香港特別行政區基本法》第三章第二十四條，香港居民包括「永久性居民」同埋「非永久性居民」兩類。第一類人有香港居留權同埋有資格攞到證明佢有居留權嘅身份證，而第二類人就只係有資格攞身份證但係冇居留權嘅人。


1949年中華民國政府遷台之後，兩岸嘅政權各自都話香港屬於自己嘅主權範圍以内，同時睇對方為自己政權下嘅公民。因爲呢個情況，香港居民喺呢段時間可以用華僑身分嚟申請中華民國國籍。1997年香港主權移交之後，香港嘅居民都自動攞到中華人民共和國國籍，亦都成爲咗佢嘅國民。


依家，唔係全部香港居民都係有中華人民共和國國籍，因爲香港除咗有中國國籍嘅人，亦都有啲係有第三國籍，甚至有啲無國籍，嘅香港居民。因爲香港特區政府默地容許多重國籍，所以實際上所有香港居民都有可能有其他國家嘅國籍。


1949年以前，香港政府對中國居民搬去香港冇任何限制。一般人都可以隨便過香港同大陸之間嘅深圳河，而香港亦都冇對中華民國國民做登記，更加冇出入境管制。1949年中華人民共和國正式成立，成功控制全個中國大陸。


因爲呢個政治改動，有大量難民湧入香港。英府為咗控制香港人口，開始實行港深邊境管制，限制中華人民共和國國民入境，亦都開始向香港居民發出身份證。第一張身份證登記喺1949年開始，當時發出嘅身份證只係一張有手寫資料嘅紙。


1960年6月1日起，香港政府派發第二代香港身份證。呢種身份證上面有持證人嘅指模同大頭相，而資料由手寫變成用打字機填上，並且加咗過膠。張證亦都有分顔色，男人嘅係藍色，女人嘅係粉紅色。1973年11月，政府再派第三代身份證，取消咗指模同埋唔再分顔色。


1983年3月，入境事務處推出第一代電腦化嘅香港身份證，比舊證多咗防偽措施，亦都透過電腦系統嚟加快出入境嘅程序。1987年6月1日，香港入境處再為所有香港居民簽發冇咗殖民地徽章，可以過渡到1997年香港主權移交之後嘅第二代電腦化身份證。


喺證上面，18歲或以上嘅永久居民有三粒星，11歲至17歲嘅永久居民有一粒星，而非永久居民就冇星。所以永久居民亦都俗稱為「三粒星」嘅居民。隨住97年臨近，絕大多數嘅香港永久居民都持有英國海外屬土公民護照同埋英國國民護照，所以大部分人都係有多重國籍。


任何人喺香港合法住咗7年之後，都可以申請入籍成為英國屬土公民同埋成為香港永久居民。自從97年之後，喺香港住滿7年就可以成爲永久居民。呢啲條件喺《基本法》第24條第2款第4項同埋《入境條例》附表一度講明咗。


呢啲要求唔限於有工作簽證嘅人適用，所有外籍人士都一樣適用。。因爲香港居留權受基本法保護，所以到依家都冇一啲剝奪居留權嘅法律或者執行機關。法理上，只要成爲咗永久性居民，就唔能夠被驅逐，亦唔會喪失任何永久居民應得得法定權利。


根據香港《入境條例》附表1第7段，唔係中國公民嘅香港永久居民，只要唔再喺香港長住之後，有連續36個月或以上唔喺香港，就會喪失永久居民嘅身份。但係呢啲人仍然享有香港入境權，亦可以隨時自由喺香港出入、居住、讀書或者做嘢，都唔會受到任何限制。


蔣介石執政時代，中華民國政府仍然睇港澳地區為中華民國領土嘅一部分。不過二次大戰完咗之後，英國首相邱吉爾堅定拒絕將香港主權移交俾中華民國。最終，香港重光並回歸英國。 1949年10月，中華人民共和國成立，兩岸事實上分治。


1997年，香港移交中華人民共和國。中華民國喺同年制定《香港澳門關係條例》，定義“香港居民”為喺香港有永久居留資格嘅人，同埋冇英國國民護照或者香港特區護照以外嘅旅行文件。1999年，澳門同樣移交中華人民共和國。


1997年開始，香港法律依據全國人大常委會嘅《關於處理香港原有法律嘅決定》，定義中國為中華人民共和國，並聲稱埋中華民國實際嘅管轄區域為中華人民共和國嘅領土 。從中央政府角度睇嘅一個中國原則，中華民國嘅國民同樣係中國國民，屬於大陸境外居民。


十八歲或以上有香港入境權嘅香港居民，如果入息同資產唔超逾規定嘅限額，就可以申請公共房屋。喺編配房屋嘅時候，申請嘅住戶需要有至少半數嘅家庭成員喺香港住滿7年。至於十八歲以下嘅小朋友，如果父母其中一個已經住滿7年，無論小朋友喺邊度出世，都會符合住滿7年嘅資格。


由2004年1月1日起，綜援、傷殘津貼或者高齡津貼嘅申請人，一定要成為香港居民最少7年時間，並且喺申請前至少一年喺香港住。如果有十八歲以下嘅香港居民申請綜援或傷殘津貼，可以豁免任何居住嘅規定。至於喺2004年1月1日之前已境成為咗香港居民嘅人，只需要喺申請前一年喺香港住，就可以申請。


政府嘅政策係確保唔會有人因爲經濟困難而唔能夠攞到適當嘅醫療服務。醫院管理局和香港衞生署提供嘅公共醫護服務，唔會因為個人係唔係永久居民而有分別。不過，冇香港身分證嘅病人用醫療服務嘅時候唔會有公帑資助，九需要俾服務嘅全數費用。


《千奇百趣系列》係無綫電視向日本朝日電視台買版權而製作，或者參照自行製作嘅一個資訊遊戲電視節目系列，節目主持係森美、阮小儀。到2020年第8次買朝日電視台版權製作嘅一輯開始，因為改變咗主持陣容做林盛斌同張秀文，中文名無再用「千奇百趣」，但英文名就依然用返「Neighborhood Treasures」，所以都可以計埋入呢個系列。


佢原本喺西班牙甲組足球聯賽中型班西維爾踢波，2004年突然畀英格蘭超級足球聯賽球會阿仙奴以高達2,000萬英鎊轉會費收購咗。嗰陣時唔少評論都質疑阿仙奴嘅收購，因為雷耶斯嗰陣時喺西維爾嘅表現唔算突出。事實上雷耶斯喺踢阿仙奴嘅第一場就入咗個烏龍波，之後又成日公開話適應唔到英國嘅環境。


喺皇家馬德里嗰一年，雷耶斯不斷受到傷患困擾，加上要改踢唔係幾擅長嘅右中場位置，限制咗雷耶斯嘅發揮，亦令佢始終踢唔返以前喺西甲時嘅表現。不過佢喺聯賽最後一個星期嘅賽事贏返球迷的歡心，因為佢喺下半場後備上陣，重梅開二度，令球隊反勝對手，幫皇馬喺最後一個星期以同分但係好啲嘅對賽成績贏咗巴塞隆拿，攞返失落咗四年嘅聯賽冠軍。


《On Call 36小時》係香港電視廣播有限公司嘅時裝醫療電視劇，係2012無綫節目巡禮劇集之一，由馬國明同楊怡領銜主演，並由羅仲謙、黃智雯同袁偉豪聯合演出，監製係潘嘉德。劇名源自劇中嘅醫生每次當值時間係36個鐘。


即將畢業嘅神經外科見習醫生張一健為咗讓雙腿癱瘓嘅細佬張一康可順利到外國求學，一直專心工作賺錢唔碰感情事，直至遇上同樣對醫學充滿熱誠嘅見習醫生范子妤。子妤係名醫之後，深受一健嘅能力同個性吸引，主動向佢展開追求攻勢。


燃點香港全民覺醒遊行，又叫八二四觀塘區遊行，係2019年8月24號由香港民間人士發起嘅一次反逃犯條例修訂公眾遊行，同時表達對觀塘區內智能燈柱涉嫌侵犯私隱嘅關注。遊行由觀塘駿業街遊樂場行去九龍灣零碳天地。


香港中文大學喺2004年提出嘅《2005/06至2007/08年度學術發展建議書》中，提出設立法律學院，提供法學士同研究院課程，教務會喺2004年3月3號通過有關建議，同將建議呈交大學教育資助委員會。


為設立法律學院，中大成立咗中文大學法律學院籌劃委員會，由香港資深大律師暨哈佛大學法學院客座教授梁定邦出任主席。法律學院籌組時得到曾任中文大學校董會主席嘅利國偉同香港法律界嘅李福善捐款設立兩個講座教席，資深大律師陳志海捐款同執業律師徐嘉儉捐贈藏書。


中大法律學部喺2005年9月已初步成立，當時十幾名法律業界人士同學者經已到法律學部就任，但學部未有提供任何課程。學部喺2006年始開辦法學本科同研究生課程。2008年8月1號法律學部正式升格為法律學院，係中大第八間學院，其時學院共有1100名學生。


油木有好多種用途。由於佢質地好硬，加上有好靚嘅光澤，紋理又直，重禁爛，有好細嘅反張力，帶芳香兼易施工，所以好多時用嚟做木材，主要喺整船、車、建築、家具同雕刻比較多。植株可以做庭院嘅觀景植物同埋行道樹。


《亞洲英雄》係2003年由香港影音使團製作嘅醫療連續劇，由鄭偉文導演，黃日華、陶大宇、周海媚、梁小冰等主演，共15集，以威爾斯親王醫院8A病房Dirty team為藍本，故事同角色取材自抗疫殉職嘅謝婉雯醫生同鄭夏恩醫生。


件事見於大唐廣明元年，庚子歲，即公元八八〇年。三月，黃巢亂軍，已經搞到關東好亂，兼且向長安進攻。而當時要有人接崔安潛手做西川節度史。西川係蜀地，未受黃巢之亂波及。宦官田令孜，應該要走去四川，就向皇帝出主議，四人中揀個出任。


勒士啤梨派，係一款只有一張信用咭大細嘅單板機電腦。佢係由英國嘅勒士啤梨派基金會開發，目的係以低價同自由刺激喺學校嘅基本電腦教育。佢用嘅係ARM架構，可以行唔同嘅操作系統，但係標準操作系統係一套叫 Raspberry OS 嘅 Linux 系統。


屯門高爾夫球中心，香港哥爾夫球場之一，喺屯門龍門路五十四號，英文叫Tuen Mun Golf Centre。行政上歸屯門區。場面積四公頃八五。一九九五年二月廿六號開張啓用，歸康樂及文化事務署管。場有哥爾夫球設施，分兩層，發球練習場球道九十一條，以及練習果嶺同沙坑。


負責講波嘅人係要將一場球賽嘅過程，盡可能完整咁向喺收音機或者電視機前面收聽收睇緊嘅聽眾／觀眾作出介紹及分析，包括嗰種球類嘅玩法、賽制，嗰場賽事所參與球員／球隊嘅背景，球隊出場嘅陣容，戰術嘅運用，球賽嘅進行……等。


講波佬本來只係狹義咁指嗰啲講足球運動嘅運動評述員，因為以前喺香港評述足球嘅絕大多數係男性，甚至當時可以話冇女性評述，於是大眾就用咗個「佬」字，但其實隨住世界嘅發展同埋社會嘅變化，依家女性出嚟講足球亦唔係咩新鮮奇事，再加上講波可以唔單單咁指足球運動，令到「講波佬」哩個詞語亦都有修飾嘅必要，不過因為喺香港生長嘅大眾已經一口講慣咗，所以仍一貫統稱從事球賽評述哩個行業嘅人做「講波佬」。


其實講波又點止係指講足球一樣呢，因為唔同嘅球類運動都會有專長嘅評述員，除咗聽得比較多嘅足球評述之外，其實一路以嚟籃球、排球、網球、乒乓球、羽毛球，甚至保齡球、桌球哩啲比較少體力發揮嘅運動都有佢哋嘅專業評述員，而且男女各佔有一定嘅比例，所以「講波」已經變成廣義嘅詞語。


不過講波界有一個小小共通點，就係當中大部份嘅球評人其實曾幾何時亦係嗰種運動嘅職業球員，有啲可能已經退役全身投入做球評人，有啲則係現役嘅職業球員，只不過係以客串形式咁去為某啲球賽作專業評述。當然亦有啲人，佢哋一路都好醉心咁去研究某種球類運動，佢哋可能只係業餘玩吓，甚至冇乜實戰經驗，但亦最終都可以成為專業講波佬，只要有獨特嘅分析，加上搜集返嚟嘅資料同研究心得，再加埋業內人仕同埋大眾對佢嘅認同，亦可以被邀請作出權威性嘅評述。


近年電視台嘅足球賽事直播量越嚟越大，香港足球評述員或主持越來越多，佢哋雖然來自唔同媒體，但係對足球都好有熱誠。2006年10月24日，業界重成立咗香港足球評述員協會，旨在凝聚力量回饋社會。多年來，HKFCA一直支持香港代表隊出戰無家者世界盃，亦會定期出動探訪老人家，並喺2009年集眾會員之力，出版過散文集《寫給足球的情書》。


要數足球界嘅講波人，相信好多人隨便都可以點出三兩個出嚟。而喺香港工作或者操粵語嘅足球講波佬有好多其實都幾出名，佢哋除咗係因為成日會喺電視出鏡，或者喺收音機聽到佢哋把聲之外，亦都係因為喺評述分析上特別出色獨特，可能喺閱讀球賽嘅能力方面比較好，亦都可能因為佢哋嘅評述風格……等而為人所注意。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


紀念中國人民抗日戰爭暨世界反法西斯戰爭勝利70周年閱兵式係2015年9月3號喺北京天安門廣場辦嘅大型閱兵儀式，亦係習近平喺2012年11月做咗中共中央總書記同中央軍委主席之後，第一次搞咁大規模嘅慶典活動。


無綫電視將翡翠台版嘅《3日2夜》定性做「第二輯」 節目，但係皆因呢套節目之前喺J2播嗰陣分咗三個季度，所以坊間亦有人叫佢做「第四輯」或者「第四季」節目。之後無綫電視再將2019年2月開始嘅集數叫做「第三輯」 節目，亦畀一啲人佢做「第五輯」或者「第五季」節目。


受2017年11月電視台發佈嘅「限制性感令」影響，加埋個節目改咗去觀眾年齡層面比較闊嘅翡翠台播，呢一輯《3日2夜》唔再似舊時咁有睇頭，女主持落水玩都要著多件T裇遮住套泳衣。到第三輯尺度鬆返少少，但同J2版仍然有唔少差距。


《古靈精探》係香港電視廣播有限公司時裝劇集，由郭晉安、郭羨妮、馬國明、曾華倩、阮小儀、郭政鴻、梁家仁、劉玉翠、胡定欣、羅敏莊主演，監製張乾文。呢套劇喺2008年3月17號首播，一共25集。續集係《古靈精探B》。


初步數過九成選票之後，八個總統候選人入面冇人攞到過半數選票直接贏出，其中六十七歲嘅前總統皮涅拉支持率大幅領先，攞到三十六點六個百分比選票，跟住排第二係中間偏左執政聯盟主要候選人吉耶，攞到二十二點六個百分比選票。


杜斌係杜預嘅堂兄，佢喺文學上有才望，做官到黃門郎。佢係金谷二十四友之一，二十四友係依附喺魯國公賈謐、以政治爲主嘅文學團體。因爲佢哋聚喺洛陽金谷園度吟詩作賦、討論時政，所以稱爲金谷二十四友。永康元年，趙王司馬倫滅賈氏，佢同張華、裴頠一樣畀司馬倫枉殺。


宋雯可以話係出身於電視世家，父母都係電視導演，讀小學時就做學校藝術團骨幹。11歲入武漢市藝術學校讀書，其中有四年時間學古典舞，另外兩年主修戲劇表演。2002年畢業之後，憑住優異成績被香港演藝學院錄取，主修音樂劇舞專業。


不過今時今日嘅香港社會已經冇話結義冇話要向天罰誓咁浩氣干雲，同埋個形式已經同「契」混淆成一樣嘅嘢，有時當意趣相投好傾好玩嘅人走埋，只要有人提出，就隨時可以成為人哋嘅'契爺、契媽、契哥、契姐、契妹、契細佬。


由於中國內地喺1990年代經過咗「八五」同「九五」嘅工程計劃，搞到汽車生產銷售發展得好快，加上一系列嘅經濟調整，就喺2000年10月中旬，由於客車廠適應唔到嗰時嘅經濟發展，結果俾市場經濟淘汰而執笠，結束咗51年嘅歷史。


三山國王係唐人神祇，起源於中國廣東潮州，及後散佈廣東東部，南洋、香港同臺灣，各處均有廟宇。三山喺今日廣東揭陽下，揭西河婆。河婆之北，有山三座，分別叫獨山、明山同巾山。祖廟喺今縣城旁，當地舊稱霖田都，祖廟又叫霖田祖廟。


覲龍圍四面用磚牆環繞，大約四米高，用青磚砌成，牆身有鎗孔，四角起咗更樓，供看守之用，門樓喺北面，係獨特嘅兩進式建築結構，外圍用磨平青麻石砌成，樓頂有四正脊成船形裝飾，圍門裝咗連環鐵門，並且有對聯寫住「覲龍綿世澤　郡馬著家聲」。


嗣聖，係唐中宗李哲 第一次在位嗰陣所改嘅唯一年號，用咗兩個月都唔夠。因為嗰個年號用嗰陣由皇太后武則天臨朝稱制，攞住實際大權，所以有尐史書話佢係武則天嘅年號，但係大部分史書重係寫佢做李哲嘅年號。呢個年號淨係用咗1個月又6日。


《狂舞派3》，係2020年上畫嘅港產片，由顏卓靈、蔡瀚億、楊樂文、劉敬雯主演，黃修平執導。套戲雖然係《狂舞派》嘅續集，但故仔同角色都同上一輯冇任何關係，而跳咗無用到嘅名《狂舞派2》就成為呢套戲嘅「戲中戲」。


獵犬座係家下八十八西洋星座之一。佢響天球北部，佔天球面積465平方度。地球北半球來講，獵犬座係春天嘅星座，即係春夜會見到。肉眼可以睇到嘅星，約莫30粒到。有一到四等星2粒，即係有3等星1粒、4等星1粒。


喺8月11號示威活動嗰晚，有位做緊義務救護員嘅少女喺彌敦道近尖沙嘴警署度嘅衝突現場中，俾差佬嘅布袋彈打傷右眼。成個社會好嬲，爆眼少女成為《紐約時報》嘅頭版。翌日，網民發起咗百萬人塞爆機場行動回應呢單案，高呼「黑警還眼」嘅口號聲討警方，之後嗰個月示威者亦都用呢句口號去聲援爆眼少女。


2019年8月11號夜晚7點幾，警方喺尖沙嘴彌敦道同尖沙嘴警署外面施放催淚彈驅散市民。當中，有一位做緊義務救護員嘅年輕少女，佢隻右眼俾布袋彈打爆咗，血流滿面，布袋彈亦都戟住喺佢嘅眼罩度。而嗰陣時，警方曾經發射過好多發布袋彈。


民間記者會批評警方向在場人士嘅頭部發射疑似布袋彈，而且射穿眼罩，導致少女嘅眼部嚴重受傷，可能令佢永久性失明，批評警方做法違反香港法例第427章《刑事罪行條例》。而《就執法方面的非致命武器及相關設備的日內瓦指引》諮詢文件亦都指出布袋彈絕對唔可瞄準頭部射，淨係可以向下半身發射，否則就係非法使用。


事發之後，警務處助理處長麥展豪喺警方記者會入面，公然話冇確實證據顯示少女嘅受傷原因關警方執法事。而有組織罪案及三合會調查科高級警司李桂華就話「未同事主落口供前唔會拘捕，但係下一步需要法律上考慮，唔能夠而家就保證會行動，要尋求指示」。


少女爆眼嘅消息傳出之後，觸發咗更多香港市民上街示威，用手揞住右眼成為咗抗爭象徵，少女K亦因此登上咗2019年11月23日《紐約時報》頭版，街頭抗爭度更加出現咗「黑警還眼」嘅口號，好多抗爭者都喺社交媒體上載自己用手揞住右眼嘅相。


事發當日嘅翌日，屬於中國中央電視台旗下嘅央視新聞喺官方微信公號同官方新浪微博上面，用肯定嘅語氣聲稱「一名參與示威的女子被同伴擊中眼睛」，但係冇畀出訊息嘅來源，亦冇證據顯示當時現場有嚟自央視新聞嘅記者。


央視新聞又以「網友爆料」作為消息來源，宣稱少女K「曾負責派錢給示威者」，央視新聞仲附上一張個樣似受傷少女嘅相，相入面顯示有五個人喺街上圍成一圈，而相中少女嘅手上攞住啲錢。不過，呢則消息曾經喺同年6月流傳過，而且一早已經證實咗係虛假消息。


央視新聞發佈嘅消息，喺發佈後嘅十幾個鐘頭內，被轉發超過萬次，點讚數超過63萬。央視新聞又喺嗰條微博度打出「#香港黑衣人打中自己人#」嘅話題標籤，嗰個標籤一度進入新浪微博熱搜榜前十名。中國大陸多個媒體包括環球網、觀察者網、鳳凰網、新浪財經、網易新聞、每經網等都轉載咗央視新聞嘅消息。


有中共官方背景嘅環球網報道話，根據網上一段「視頻」顯示，爆眼少女唔係畀布袋彈整傷。影片畫面顯示，事發嗰陣警方防線距離示威者大約200米，突然間一個黑衣人企起身，用手中嘅丫叉射出疑似彈珠嘅物體，而黑衣人射擊時，附近冇出現警察，亦冇聽到槍聲，黑衣人射擊嘅方向同女傷者受傷嘅位置吻合。


環球網同新浪新聞又話爆眼少女K遲遲唔報警，而且出現網上影片畫面同高清相片唔一致嘅情況，即係影片畫面上未見眼罩上有布袋彈殘骸，但係靜止圖片上眼罩外留有布袋彈殘骸。佢哋又質疑，話少女K同警署之間有塊巴士廣告牌阻隔，除非警察嘅子彈會轉彎，否則唔會擊中少女K。


不過，根據《蘋果日報》釋出嘅現場片段顯示，爆眼少女K中彈倒地之後起翻身嗰陣，眼罩仲戴喺少女頭部，影片中清晰可見布袋彈戟喺眼罩內，同高清相片一致。反而係環球網等等有中共背景嘅傳媒所謂嘅網上「視頻」同現場情況唔同。


香港傳媒整合事發嗰日嘅資料之後，指出尖沙嘴警署嘅出入口高過地面3米，受傷女子同警署嘅距離大約係15.95米，警方使用嘅雷明登散彈槍有效射程最少達到36米，所以爆眼少女完全喺警察射程之內。而根據警方嘅槍械指引，雷明登散彈槍喺15米距離射向人體可以引致死亡。


高級警司李桂華喺記者會承認，嗰日警方曾經發射唔超過10發布袋彈。事發嗰陣，正喺爆眼少女附近採訪緊嘅外籍記者Richard Scortford表示，佢睇到警署正門閘內有三個人，並且曾經開槍射擊，呢位記者話，嗰陣時有射出物喺佢面前高速移動，懷疑受傷女子是畀由警署內發射嘅彈藥擊中。


曾經多次以自身機械工程知識協助法庭破案嘅香港理工大學前機械工程學系工程師盧覺強分析之後，認為爆眼少女畀示威者誤傷嘅機會好微，反而佢畀警方發射嘅布袋彈擊中右眼嘅機會就非常高。盧覺強指出，嗰陣時爆眼少女K身處嘅巴士站，同示威者集結嘅位置之間有障礙物，即使喺示威者集結嘅位置有人用彈叉射出鋼珠，都唔可能直接擊中少女嘅右眼。


2019年8月19號，警方話，佢哋筆錄供詞同外界流傳嘅事發經過有出入，呼籲目擊者同當事人聯繫警方。8月29號，爆眼少女K透過民間記者會發佈短片，鼓勵公民勇敢反抗政府，但冇講自己傷勢詳情。9月9號，警方用調查事件做理由，向法庭申請到手令，喺伊利沙伯醫院度攞到爆眼少女嘅醫療報告。


爆眼少女K不滿呢次搜證未得到佢知情或者同意，警方未向佢提供手令內容，就攞佢嘅報告，認為做法係無視佢嘅私隱，侵犯咗佢喺法庭提訴訟嘅權力，因而申請司法覆核。由律師同法律界人士組成嘅關注團體法政匯思召集人李安然亦擔心，報告可能構成包括暴動罪等等罪名嘅證據，令爆眼少女被拘捕同埋被起訴。


2021年5月24號，《東方日報》獨家報道，話佢已經响2020年9月尾離開香港，「笑住」噉走咗去台灣，仲寫佢「無爆眼」，「雙眼炯炯有神」，然而配相之中，係個毀咗容嘅少女，隻眼側邊有條大疤痕。《東方日報》仲發表社評，話爆眼少女嘅講法係「世紀謊言」。


警方就話，對少女K嘅刑事調查仍然未結束，調查範圍包括少女K當日有冇涉嫌干犯暴動罪或者其他罪行，如果有進一步證據指佢涉嫌違法，將徵詢律政司意見，唔排除發出通緝令通緝佢。翌日，《眾新聞》報道，經過接近少女嘅消息確認，爆眼少女只不過借助整容稍為補救咗外觀，「只係靠整容，塊面補救到」，但係眼球視力並冇恢復。


《眾新聞》同時訪問咗在2019年6月12號喺金鐘龍和道示威時，畀警察射中眼嘅前通識教師楊子俊。據楊子俊了解，爆眼少女K嘅傷勢無容置疑係好重，楊子俊亦話「唔可以用呢一刻外觀正常，就話佢唔係永久傷殘」。不過中共喉舌《星島日報》、《文匯報》、《大公報》等繼續公然造假，連續幾日大肆宣揚「爆眼少女冇爆眼」呢個大話。


而喺中文維基百科嘅相關文章亦屢遭破壞，當中包括染血眼罩被布袋彈射穿嘅配相，喺冇版權問題之下，仍然被用戶「痛心疾首」同「MINQI」宣稱做「有違中立原則」、認為幅相係假嘅，同埋批評登過幅相嘅傳媒都係「反中」嘅「不可靠來源」，要求移除。


即使有好多其他用戶反對，佢哋都仲係要移除。「MINQI」嘅一啲發言，包括「本人認為『抗爭者』高層蠱惑如提高賞金、目標升級以獲得更大聲量與影響、甚至可能提亢奮類藥物」等等，亦被批評係「小粉紅」嘅偏激言論。


除咗報道中點名嘅維基人，仲有好似「和平至上」等其他維基人，喺中文維基篇文嘅歷史或者討論中堅持親中共立場而扭曲事實。仲有一啲親中共立場嘅反事實內容，係以IP戶嘅身份編輯而成嘅，例如221.124.127.


217嘅編輯就用中共喉舌《星島》同《文匯》嘅講法嚟聲稱爆眼少女「未幾已康復」、「視力沒受到絲毫損害」、「明顯並非警方布袋彈所致」、「K女子爆眼並不存，只是眼部曾受輕傷」，又例如182.152.200.


到咗2022年8月11號，事隔啱啱好三年，索償期結束，失敗告終。有人代表爆眼少女喺連登網站公開醫院文件一部分，上面寫明創傷包括爆眼、白內障、斷骨及爛面，爆眼之事鐵證如山，並講述香港政府點樣用嗱喳嘅司法手段蝦佢。


2023年2月8日，喺律政司控告《立場新聞》所謂「煽動」嘅審訊入面，身為控方代表嘅署理高級助理刑事檢控專員伍淑娟喺盤問前《立場新聞》總編輯鍾沛權嗰陣，多次公然講大話，企圖扭曲爆眼少女案嘅客觀事實，包括引用上面提到嘅《星島》同《東方》呢啲中共喉舌嘅講法，聲稱爆眼少女「冇爆眼」、「冇傷及眼球」，違反爆眼少女網上公開嘅醫療紀錄事實。


喺中國小說《三國演義》裏面，劉備嘅二弟關羽用嘅兵器，本書講青龍偃月刀重八十二斤，又叫冷艷鋸。關羽用嚟斬咗了唔少武將，所以後世都叫青龍偃月刀做關刀。喺關羽被殺後，青龍偃月刀被東吳將領潘璋搶咗，後來，關羽嘅仔關興為父報仇，殺咗潘璋，搶番青龍偃月刀。


甘地係印度政治、印度獨立運動嘅精神領袖。一般人認為佢係印度最偉大嘅政治領袖，佢帶領國家邁向獨立，脫離英國嘅殖民統治，譽為「聖雄甘地」。佢嘅「唔用暴力嘅真理」哲學，影響咗全世界嘅民族主義者同嗰啲爭取和平變革嘅國際運動。


其實呢間學校喺1950年4月開辦，喺開辦無耐就嗌咗「中國人民解放軍第十五兵團幹部子弟學校」嘅名，而且嗰時係第四野戰軍喺解放戰爭入面搞嘅四間子弟學校當中嘅最後一間。如估話到喺解放戰爭入面搞嘅另外三間子弟學校，分別喺黑龍江省哈爾濱市、天津市同埋湖北省漢口市，成立時間分別喺1948年5月、1949年1月、1949年8月。


而校址就喺而家嘅達道路入面。到咗1950年4月，學校先至改名做「中南軍區兼第四野戰軍幹部子弟學校」。喺1951年3月重改名做「廣東軍區幹部子弟學校」，甚至重搬到百子路入面。甚至喺1953年8月又搬到郊區嘅石牌玉泉山嗰頭，重改名做「中南軍區第二小學」，後嚟重改名做「廣州六一小學」，到咗1956年8月，學校又改名做「廣州八一小學」，同時學校重搬到而家嘅黃華路入面。


到咗1958年8月，學校升級到中學之後，重改名做「廣州八一中學」。但係文革期間由於受到破四舊嘅思想影響，喺1968年8月份改咗名做「廣州市第五十三中學」，喺1970年代嗰時，呢間學校重俾人話過喺小升初錄取批次入面，佢係最渣屎嘅學校。


不過「廣州市第五十三中學」嘅名用到1981年，由於廣州師範學院嘅畢業生分配到呢間學校入面，結果學校又改名做「廣州師範學院附屬中學」，之後由於越嚟越多人可以喺高考度過到錄取分數線，之後學校有開始改頭換面，重掛咗奥林匹克學校嘅牌出嚟，而間學校嘅衰名先至俾人除咗。


撒網嘅比喻同田稗嘅比喻互有關係，都係將好嘅嘢同壞嘅嘢分別出嚟。漁夫喺海裏面捕捉到各種魚類，就坐喺岸上，將好嘅魚同壞嘅魚分別出嚟。耶穌用呢個比喻嚟形容末世要發生嘅事，指出雖然而家嘅世代義人同惡人混埋喺一齊，不過當世代終結嘅時候，就會差派天使將義人同惡人好似好魚同壞魚噉樣分別出嚟。


由於烏克蘭憲法唔畀蘇聯共產黨喺烏克蘭境內所以活動，所以烏克蘭共產黨啱啱成立冇耐就喺1993年6月19號頓涅茨克發動罷工抗議，就令人懷疑佢同蘇聯共產黨有冇關係。但由於烏克蘭憲法法院承認，烏克蘭共產黨係喺1991年7月22號登記成立，同1991年8月嘅蘇聯冇關，烏克蘭共產黨係從來冇同蘇聯共產黨有咩啦𠹌。


玉蒲團之偷情寶鑑係一部香港三級片，1991年上映。以中國古典小說《肉蒲團》為藍本，有份做嘅演員有吳啟華、鄭則士、徐錦江、葉子媚、周弘、村上麗奈、吳嘉麗等。呢齣戲由麥當雄擔任出品人，蕭若元擔任監製，樂易玲擔任策劃，麥當傑擔任導演。


波爾喺1627年喺愛爾蘭嘅沃特福德郡里斯莫爾城堡出世。 佢出身於英國最富有嘅家庭之一。波爾喺幼年時接受私人教育，學習拉丁文、希臘文同法文。佢喺8歲嗰年喪母之後，同佢哥哥一齊去英國嘅伊頓公學讀書。成年後，波爾對科學研究有濃厚興趣，而且成為隱形學院嘅成員。


波爾喺化學方面嘅貢獻最為人所熟知。佢提出咗「波爾定律」，描述咗氣體體積同壓力之間嘅反比關係。 佢嘅著作《懷疑的化學家》被視為化學領域嘅重要著作。波爾亦對流體靜力學、物理學、醫學、地球科學同埋自然歷史有貢獻。


詩篇中嘅詩歌包含好多種類，有頌讚上帝嘅詩歌，有祈求幫助、保護、拯救嘅詩歌，有懇求赦罪、感謝神恩嘅詩歌，亦有要向仇敵報復嘅禱詞。呢啲禱詞嘅性質有個人嘅，亦有民族嘅。有啲表達個人內心感受，有啲反映上帝子民全體嘅願望。


2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年26歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


雌雄兩性嘅生殖器官係來自同一組來源。喺受孕幾星期之後，雌雄兩性胚胎嘅生殖器官喺解剖學上都一樣，基本上類似雌性嘅生殖器官，擁有一對「泌尿生殖皺摺」，中間有一細凸起物，拱起物後有尿道。另外重有一對生殖腺喺體內。


喺一般人類胚胎嘅發育過程中，SRY基因會令生殖腺發育為睾丸，冇SRY基因生殖腺就會發育為卵巢。之後，內生殖器同外生殖器嘅發育係由某啲胚胎生殖腺分泌嘅荷爾蒙決定。如果生殖腺發育為睾丸，而細胞亦對睾脂酮有反應，外側皺摺會腫起，中線會融合以形成陰囊。


早期嘅石牆因為喺石塊之間有罅，榕樹等等生命力頑強嘅種子就會喺石罅中生出苗。呢啲樹苗雖然生喺路邊嘅石牆，但由於冇阻到路人同經過嘅車，又可以吸收石牆內嘅水分，抓實石牆令土坡更加鞏固，較難因積水過多而崩塌，因此一直冇人刻意清理。


就係噉，喺呢種單車出咗嚟之後，吸引咗好多單車發燒友嚟買佢。雖然話响歐洲度係最先出現單車嘅，但美國佬發明嘅山地車，就改變嗮一般嘅單車嘅傳統諗法，重喺成個地球度刮咗一埐單車旋風。而世界上最早踹山地車嚟搞越野嘅係詹士芬尼史哥達呢位美國加州大學嘅學生，佢重係全球第一位將普通單車改裝，變成山地車樣嘅人。


變速系統係分開咗有18~27段，如估段數越多嘅話，就更加有轉柄比搭配，而唔同晒士嘅轉柄，係畀行緊嘅車喺唔同嘅馬路面度搞個速度變化都得，而家最好嘅變速器是8嚿，而用喺跑車度嘅嘅變速器係發展到10嚿都有。


多功能山地車係用嚟畀鍾意山地車活動同成日喺城市與山區入面嘅路嚟行單車嘅人嚟設計嘅。雖然話車身冇上面嗰兩種山地車噉有比較實淨嘅車身，但佢都要有實淨同襟用嘅要求。尤其係車身嘅噴漆度，一定要OK先至得，佢係用嚟對抗城市入面嘅刮、割、擦、撞。


與此同時，曾就被香港政府拉咗去審，後來有條罪告得入，重要坐監。香港政府自從同黃有上述接觸之後，就案件一直齋郁曾，唔揩黃。即使喺曾係罪犯嗰段長時間，黃喺中共同香港嘅官商職務一樣無受影響。政府重罰受賄者而唔多打攪行賄者嘅奇怪做法，令傳媒疑惑。


阿爾察赫係一個山地國家，平均海拔係1,097米咁高。絕大部分嘅納卡居民都係信奉基督徒嘅亞美尼亞人，並且多數都係屬於亞美尼亞使徒教會。阿爾察赫實行總統制，亦設有一院制嘅議會。有啲人認為，阿爾察赫對亞美尼亞嘅依賴程度，已經令阿爾察赫喺好多方面實際上屬於亞美尼亞嘅一部分。


2023年5月22號，亞美尼亞總理帕希尼揚表示，亞美尼亞準備喺某啲條件下，就會承認納卡地區係阿塞拜疆領土。阿爾察赫的國民議會喺嗰晚召開咗緊急會議，一致通過咗決議，唔允許承認納卡地區為阿塞拜疆領土。嗰個會議仲呼籲納卡地區前任同現任領導人，譴責帕希尼揚關於可能承認納卡地區嘅表態。


2023年9月19日，阿塞拜疆對阿爾察赫發動大規模進攻。阿塞拜疆國防部指控亞美尼亞用地雷，造成2位平民同4位警察身亡，因爲咁而展開「當地反恐活動」。到9月20號下晝，阿爾察赫同意俄羅斯維和部隊提出嘅停火提議，而到9月22號，阿爾察赫首都斯捷潘納克特已經有阿塞拜疆軍人喺周邊部署，表明阿爾察赫已經徹底失敗。


9月28號，阿爾察赫共和國總統沙赫拉馬尼揚簽署命令，決定阿爾察赫共和國將會喺2024年1月1號，完全解散所有國家機構，意昧個國家自此就會停止存在。阿爾察赫共和國由1991年建國到2023年解國，總共存在咗32年。


瓦特喺1736年1月19號出世喺蘇格蘭嘅格里諾克，佢爸爸係一個造船商同執政官。瓦特細個身體潺弱，喺屋企由媽媽教導，之後喺文法學校學習拉丁文、希臘文同數學。佢喺父親嘅工作坊度學到好多船隻用嘅儀器，佢自己亦都製作模型同埋熟悉船隻儀器。


1759年，瓦特嘅朋友約翰·羅比遜同佢提到使用蒸汽作為動力嘅方法。當時嘅紐科門蒸汽機已經喺礦井度用嚟抽水差唔多有50年，但係設計上幾乎冇咩改變。雖然瓦特從未見過一部運作緊嘅蒸汽機，但係佢開始進行蒸汽實驗。


佢試過製作一個模型，但係效果唔好，不過佢仍然堅持實驗同研究呢個領域，並且閱讀有關蒸汽機嘅所有資料。佢開始明白潛熱嘅重要性，潛熱係指喺恆溫過程中釋放或者吸收嘅熱能，呢個概念係佢嘅朋友祖些夫布拉克喺幾年前發現嘅。


1763年，有人要求瓦特修理一部屬於大學嘅紐科門蒸汽機。即使修理完，呢部蒸汽機仍然效果唔理想。經過多次實驗，瓦特發現每個循環中大約有四分之三嘅蒸汽熱能被用嚟加熱汽缸，而呢個過程係浪費熱能嘅。因為喺循環後期，會注入冷水去凝結蒸汽，從而降低壓力。


瓦特喺1765年5月喺格拉斯哥綠地公園度，有個關鍵嘅領悟。佢於是設計咗獨立冷凝器同閥門裝置，避免咗浪費能量，大大提升蒸汽機嘅功率、效率同埋成本效益。之後，佢再將蒸汽機改進，令佢可以產生旋轉運動，大大擴展咗蒸汽機嘅應用範圍，唔止可以用嚟抽水，重可以用喺各種工業機械，甚至火車、輪船都可以有足夠嘅動力驅動。


花園酒店入面有828間客房、800幾間公寓同埋寫字樓、10間餐廳同酒吧、10間多功能宴會廳同埋一間可以坐到1200個人或擺到85圍檯嘅國際會議中心。喺酒店嘅空中花園嗰邊，重有健康中心同埋悅椿Spa響度。


而酒店嘅大堂設計係中西合璧嚟嘅，入面有中國內地最大嘅「紅樓夢」大理石貼金壁畫、「廣東水鄉風貌」大理石壁畫同埋其它漆畫。而大堂嘅正中間嘅天花度，重鑲住成個廣東省入面，最大嘅「金龍戲珠」藻井，佢係模仿咗舊陣時中國嘅古代皇宮殿頂嚟整嘅。


Backstreet Boys係美國流行音樂組合，成員有Nick Carter、Howie Dorough、Brian Littrell、 A. J. McLean同埋Kevin Richardson。


習遠平喺文化大革命跟阿媽下放河南，16歲返到北京喺機械廠做工人，文革後考入中國人民解放軍洛陽外國語學院，畢業後喺軍隊做嘢，後尾經商。香港主權移交前移民香港，有澳洲綠卡。而今係「國際節能環保協會」會長。


全美一叮，係美國嘅一檔真人騷節目，由國家廣播公司播，節目本身係英國嘅《Got Talent》度嚟。呢個節目大人細路都睇得，節目內容係講評判經過初賽、複賽同決賽之後，喺好多有唔同專長嘅選手入面揀一個總冠軍出嚟，可以攞到一千萬美金大獎。


馮克安係香港嘅電影演員，廣東中山人。1960年出道，初期做過童星演員，例如係《香海情潮》，之後晉升為武打演員，拍過《贊先生與找錢華》、《師弟出馬》、《三德和尚與春米六》、《林世榮》、《葉問2》、《功夫》、《警察故事》、《雙龍會》等61部電影。


《聲生不息》係中國大陸芒果TV同香港無綫電視一齊，為慶祝香港回歸25週年製作嘅音樂類真人騷。由國家廣播電視總局網絡視聽節目管理司、國際合作司同香港中聯辦宣傳文體部授權指導，用「好歌獻給你」做口號。製作班底以歌唱競演節目《我是歌手》團隊為主。


呢期係聲生不息初舞台，主題係港樂與「我的驕傲」。第一期，喺北京時間2022年3月27號錄製、2022年4月24號首播。呢期分做男、女歌手兩隊對賽，總共有八個回合一對一比賽，每個回合競演完後，現場觀眾即時投票，投票率最高一方贏。


而喺競演開始前，現場觀眾會根據呢期歌手演唱嘅歌曲投票而得出對每個歌手嘅期待值，喺每回合贏嘅一方可以攞嗮對方嘅期待值，全晚期侍值總和最高嘅一隊贏，並且增加一個「港樂」時代唱片嘅名額。最終男歌手隊攞到34分期待值，女歌手隊就攞到38分期待值，呢期由女隊贏。


呢期係聲生不息第一輪競演，主題係港樂與我的「愉快少年事」。第二期，喺北京時間2022年4月9號錄製、2022年5月1號首播。呢期採用合作舞台形式對賽，由隊長帶領，男女2隊分別各以3首合唱歌對戰。總共有三個回合，每個回合競演完後，現場觀眾即時投票，投票率最高一方贏。


節目首集播出引起唔少中國網民討論。炎明熹憑獻唱已故女歌手陳僖儀嘅《蜚蜚》掀起關注，話題「Gigi聲音」一度登上微博「文娛榜」熱搜冠軍，唔夠一日閱讀量已破3千萬。李克勤演唱《傾城》後，相關關鍵字同樣登上中國多個熱搜榜，話題度、閱讀量都達千萬。


由於《聲生不息》喺香港播出第一集嘅時候咁啱撞正ViuTV舉辦嘅《Chill Club 推介榜年度推介 21/22》，所以有啲媒體亦將兩個節目比較。 收視方面，《聲生不息》錄得16.9點，比《Chill Club 推介榜年度推介21/22》嘅5.


喺呢個節目嘅籌備同資料被公佈嘅時候，有啲網民留意有咩參與藝人參與，發現其中一啲喺ViuTV出身，或者被視為同ViuTV關係密切嘅藝人，都會有啲討論，甚至批評呢啲藝人「食兩家茶禮」，其中包括曾比特同林二汶。


節目嘅第一集，中國版本有成3個鐘，但香港版本就只得2個鐘。喺第一集播出後，香港版本被一啲網民批評剪輯到支離破碎，將好多寶貴片段刪走，部分刪除嘅鏡頭包括楊千嬅聽到葉蒨文唱完《祝福》嗰陣爆喊嘅場面。另外，好多填詞人片段同中國歌手獻唱嘅片段亦被刪走，被指對音樂人欠尊重。


而呢啲論點之後亦得到其他人認同，例如思思 TVB 的二三事就同樣批評以「中國香港」稱呼六十至八十年代香港嘅做法。另外時事評論員黃世澤亦批評無綫電視係度幫中國秘訣歷史，粵語流行曲本來就係為建立香港同中國之間防火牆而設，而唔係好似香港係為中國而發展廣東歌。


有網民批評，節目一邊話要保育粵語流行曲，另一邊又封殺填詞人。其中第一集入面，李克勤唱出嘅《傾城》，第二集入面楊千嬅唱出嘅《勇》，以及林子祥、曾比特合唱嘅《單車》本來都係黃偉文填詞，但不論係芒果TV定係無綫嘅版本，都並無打出歌曲由黃偉文填詞，被批評唔尊重填詞人。


聽𠵱啲Music係香港商業電台叱咤903嘅電子音樂節目，連埋廣告每集係六十分鐘。主持係DJ Donald同埋DJ King。響2018年3月3號到2020年5月30號星期六晚七點至八點播放。節目播放廣東歌派台歌跳舞版，以及精選世界上著名DJ歌曲。


蘇炳添係一位中國內地嘅田徑運動員，廣東省中山市人。佢成日跑100米賽，重同張培萌一齊，話成係「中國百米雙雄」。佢參加過2010年嘅亞運會、2011年世大運同2011年亞洲田徑錦標呢啲比賽。佢喺2015年5月30號嘅國際田聯鑽石賽入面跑出咗9秒99，成為史上第一位喺男子100米殺入10秒以內嘅黃種人選手。


喺非營利組織沙巴學會嘅努力下，沙巴州博物館喺1965年7月15號喺亞庇加雅街嘅一間店屋裏面建立。佐治·凱斯卡特·胡利收藏嘅照片、日記同其他藝術品被遺贈畀沙巴州政府，佢哋成為咗博物館嘅主要收藏。博物館嘅第一位館長、策展人係E·J·貝里克。


至1981年，沙巴州博物館由沙巴州社區服務部管理。同年6月1號，喺前沙巴首席部長哈里士沙烈嘅倡議下，沙巴州博物館新館舍開工建設，耗資3120萬令吉。次年，博物館嘅管理改隸屬至沙巴州文化、青年及體育部。


呢個綜合體唔單只包括博物館本身，仲包括一個民族植物園、一個動物園同一個民俗村。沙巴美術館亦坐落喺呢度。另外，仲有一個涵蓋伊斯蘭文明、考古學同歷史、自然歷史、陶瓷同銅器等領域嘅藝術畫廊。博物館入面仲設有科學中心，展出大量關於原油同石油工業嘅資料。


成人教育，係以大人為對象嘅教育，唔係正規學校，最細嘅歲數喺每個國家都唔同，無離校嘅歲數，例如進修學校。例如有啲大人喺第個國家來，超咗齡先至留學，有啲學生喺正規學校留班太多年，超咗齡，中學都未畢業，所以喺間成人學校喥繼續讀中學。


司徒暉讀過張熾昌紀念小學 同嶺南鍾榮光博士紀念中學，喺2009年參加第24期無綫電視藝員訓練班入行，入行前做過救生員同游泳教練。畢咗業之後拍過好多電視劇，角色都係以跑龍套為主，戲份稍為重啲就係2014年《單戀雙城》裏面追求程展禛嘅「Simon」，同埋2016年《巨輪II》入面演高天鷲嘅保鑣「麥偉權」。


2017年，司徒暉喺無綫台慶劇《降魔的》飾演被Salvia用魔術控制、殺死警察後自殺嘅監犯「林中」，令觀眾開始留意佢。2019年又喺王晶監製嗰套《荷里活有個大老千》裏面做文雄頭馬「榮少」，先至真正有人認識，依家重喺香港公開大學讀緊中國人文學科文學士進修課程。


對應「民粹主義」嘅係populism，此詞由「popular」變化而嚟，似乎靠暱稱「Populist Party」之美國政黨「People's Party」變得常用。「popular」本身係讚美用詞，解「大眾化」、「受歡迎」同「流行」等，不過現時英語傳媒往往以「populism」形容民主制度被玩弄或運作得唔妥嘅狀態。


傘後組織，又叫傘後團體，係香港2014年雨遮運動之後成立嘅一批非建制派政治組織同團體，希望將雨遮運動嘅抗爭精神延續落去。傘後組織嘅成員畀人叫做傘兵或者傘後人士。呢批組織路線各有唔同，有啲主打議會路線，有啲主打地區工作，亦有啲主打特定行業，更有啲主打激進抗爭。


1980年代，彩虹站首次通車時曾經出現意外。平日只需要四分鐘嘅路程，但下一站職員遲遲未見列車埋站，開出後嘅列車更加失去聯絡。一個站之間，系統失靈，只係傳出詭異嘅沙沙聲。之後列車終於到站，但車長就臉無血色，唔肯講發生乜事。


車上所有人受驚過度送院，之後更有傳有工作人員離奇死亡。之後，就開始傳出路軌通往鬼門關嘅傳聞，當時有人更指地鐵曾請經道士到彩虹站調查，最後為咗安撫人心，地鐵決定多開一條路軌，自此以後地鐵就沒再用嗰條路軌。


地鐵曾經解釋，被指鬧鬼嘅中間月台路軌，其實係通往九龍灣車廠。港鐵亦曾經喺2016年10月上載喺車頭拍攝嘅片段，展示列車其實只是通往九龍灣車廠。亦有另一個講法，話係70年代政府本來計劃再擴展東九龍線，由鑽石山至上環，不過由於最後計劃被擱置，所以多出來嘅第三條路軌而家只係用作調配列車，而唔係接載乘客。


竹田宮係日本舊時一個宮家，由北白川宮能久親王庶大仔恆久王響1906年創立。1947年，響駐日盟軍總司令指示之下，竹田宮最後一任當主恆德王皇籍脫離，降做平民。依家竹田宮已經改為叫竹田家，而現任當主係竹田恆正。


李香蘭，日本名山口淑子，嫁人後從夫姓，喺日本嘅戶籍名叫大鷹淑子，又有中文名潘淑華，係日本嘅歌手、女演員同政治人，出生喺滿洲，原籍日本佐賀縣杵島。翊教女子中學畢業。佢用幾個藝名活動，喺電影、歌壇度活躍，李香蘭呢個名用喺戰前嘅中國、日本、戰後嘅香港，喺二戰後嘅美國以「山口莎莉」嘅名活動。


佢原來係日本人，由老豆嘅朋友起中文名，開始咗佢嘅歌手生活。喺抗戰期間，佢畀滿洲國嘅人利用，有目的噉畀佢唱讚揚滿洲國、美化軍國主義同大東亞共榮嘅歌，雖然啲人評佢實力好掂，但世間對佢嘅眼光唔好，特別係啲有良心嘅中國知識分子同民衆起身反對佢。


佢喺上海迎來日本戰敗後，當時啲人以爲佢係中國人，話佢背叛祖國，指控佢係漢奸，嗰陣時要面臨中華民國嘅軍事審判，但之後喺朋友幫助下，將戶籍簿從北平嘅雙親度送來，證明到佢係日本人，唔適用漢奸罪，個處分變成驅逐出國外，於是歸國日本。


歸國後，以舊姓山口淑子嘅名再開佢啲演藝活動，除咗歌手生活外，主要作爲電影演員而活躍。佢以日本爲基礎，活躍喺美國同香港嘅電影、影視界，不過喺1958年因爲結婚退出演藝界。然後到1969年作爲富士電視臺資訊節目《三點嘅你》嘅主持復歸傳媒界，一直做到1974年3月。


1920年2月12號，李香蘭出世喺中華民國奉天省嘅煤礦鎮奉天北煙臺。老豆山口文雄出身自日本佐賀縣，喺南滿洲鐵道教中文，老母亞衣出身自日本福岡縣，佢哋爲個女起名做「淑子」。佢喺奉天同北平度大。本籍佐賀縣杵島郡北方町。


佢老豆親中國，所以定咗方針，令佢自幼就習慣咗中文。喺佢小學生時，屋企移居去奉天，呢陣時老豆有個朋友，同佢全家有交流，係瀋陽銀行總裁嘅李際春將軍，山口淑子收做佢嘅契女，得咗中國名「李香蘭」。之後，佢又結緣天津市長潘毓桂，做埋佢契女，起名做「潘淑華」。


之後，幼年住喺奉天時嘅老死係個猶太俄人，叫廖芭，受佢阿媽介紹，識得一個同白俄人結婚嘅意大利人歌劇歌手，叫帕德列梭夫夫人，從佢度習得咗聲樂。1934年，山口淑子以「潘淑華」嘅名入學北京嘅教會學校，1937年畢業。


佢無論日文定中文都流利，佢又有絕世嘅美貌同清透嘅歌聲，選拔爲奉天放送局新滿洲歌曲嘅歌手，第二次中日戰爭開戰嘅遞年1938年，滿洲國嘅國策電影會社滿洲映畫協會網羅佢做中國人專屬電影女演員，以「李香蘭」嘅名首次亮相。


佢唱電影嘅主題歌造成幾大嘅風潮，作爲女演員、作爲歌手，喺日本同滿洲國都有好大人氣。而且，佢流暢嘅北京話同異國風情嘅容貌，令佢無論喺日本定喺滿洲，好多人都以爲佢係中國人嘅明星。另外，呢陣時佢同稱呼做「東方嘅瑪塔·哈里」嘅川島芳子有住份交情。


中日戰爭期間，佢作爲滿映嘅專屬女演員，出演好多日本電影，得到幾大人氣。佢同人氣演員長谷川一夫共演過《白蘭之歌》、《支那之夜》、《熱砂之誓》。喺1941年2月11號日本嘅紀元節，李香蘭喺日本劇場出演《歌唱嘅李香蘭》，盛況好大。


1943年6月，李香蘭喺《萬世流芳》主演林則徐弟子潘達年嘅戀人，呢齣戲係長篇時代劇電影，描寫喺鴉片戰爭中活躍嘅中國英雄林則徐。呢部電影係由中華電影股份有限公司、中華聯合製片股份有限公司、滿映呢三間公司合作嘅片，係鴉片戰爭敗北100週年紀念而作嘅電影。


呢部電影喺中國全土首映，劇中佢唱嘅主題歌《賣糖歌》同插入歌《戒煙歌》都造成好大風潮，電影《萬世流芳》亦喺中國電影史上造成最初嘅大轟動。另外呢部片嘅內容講到鴉片戰爭嘅對手國英國，啲人將佢類比成當時嘅日本，鼓舞咗中國民衆嘅抗日意識。


喺呢場記者會見前後，上海百代唱片公司收錄咗佢嘅《夜來香》《海燕》《恨不相逢未嫁時》《防空歌》《第二夢》，呢啲都轟動一時。其中汪兆銘政權搞嘅愛國歌曲《防空歌》引發咗中國人嘅祖國防衛意識。另外，1945年6月23、24、25號李香蘭喺上海靜安寺路嘅大光明大戲院搞演唱會，演唱包含主打曲《夜來香》嘅中、日、歐美嘅歌曲，贏得觀衆嘅喝彩。


喺之前，李香蘭已經做咗滿洲國同日本嘅明星，因爲電影《萬世流芳》同佢嘅主題歌《賣糖歌》、插入歌《戒煙歌》以及之後嘅《夜來香》、《海燕》、《恨不相逢未嫁時》、《防空歌》、《第二夢》呢啲主打曲，喺中華民國亦都成爲人氣明星。


《萬世流芳》之後，有部電影《香妃》計劃緊，但喺拍攝開始前就迎來咗停戰，就噉李香蘭喺上海嘅電影出演就得一齣。喺歌方面，1945年聯合發行嘅《第二夢》同埋《忘憂草》係佢喺中國最後嘅收錄曲。另外《第二夢》喺2012年嘅中國畀蒼井空攞出來翻唱，令現代嘅中國人知道首歌嘅初唱者係李香蘭。


因爲以爲李香蘭係中國人，日本戰敗後，中華民國政府對佢以漢奸嫌疑做軍事審判。然後，李香蘭判處喺下個禮拜喺上海跑馬廳槍斃，噉樣嘅預測寫曬新聞紙，啲人認爲佢就來要死刑。不過奉天時嘅親友廖芭幫咗佢，從北京嘅雙親度寄來咗日本嘅戶籍簿，證明咗佢嘅日本國籍。


1946年2月28號，李香蘭連妝都唔化，着住工作褲試圖上遣返船，但中華民國呢邊嘅女性出入境管理官睇穿咗佢係李香蘭，再度將佢遣返去收容所。10日後解開咗誤解，定咗喺一個月後嘅3月尾再出國。李香蘭儘快噉坐咗船，一上船就匿咗入廁所，部船離港時，佢喺甲板度遠眺上海嘅摩天樓，船內嘅收音機響住，好出奇噉就係自己嘅歌《夜來香》。


歸國後，第年用舊姓「山口淑子」復歸銀幕，以日本電影爲中心活躍。主演作品中，1950年同池部良共演嘅《曉之脫走》呢部係名作，名氣幾高。另外佢仲同森雅之共演過《我一世嘅輝煌日子》、同三船敏郎共演過《醜聞》。


佢又去美國，從演員工作室嘅講師度學演技，用山口莎莉嘅名主演荷里活嘅電影，又出演百老匯音樂劇嘅主角。接受採訪時，山口淑子話「去學點樣𡃶嘴」作爲佢過美國嘅理由。喺呢陣時，佢喺紐約識到咗雕刻家野口勇，喺1951年結婚。


1952年到1958年間佢主演英屬香港嘅電影《金瓶梅》、《神祕美人》、《一夜風流》，喺中文世界復活返「李香蘭」嘅名。同時，佢喺香港百代唱片公司演唱十數曲主演電影嘅主題歌，共電影一齊發行，引發一時熱潮。


1958年，山口淑子同日本外交官大鷹弘再婚，大鷹弘做日本駐緬甸大使館嘅三等書記官，兼任聯合國大使加瀨俊一嘅祕書官，後來做駐緬甸特命全權大使，就噉佢做咗20年嘅女演員就此引退。喺就來引退前，佢受原節子嘅邀請，製作咗佢演藝生涯20週年紀念電影《東京之休日》。


之後喺一切媒體見唔到佢嘅影，直到1969年，用「山口淑子」嘅名去做富士電視臺資訊節目《三點嘅你》嘅主持，重歸演藝界。節目組去過越南戰爭中嘅南越南、柬埔寨、中東等地去海外取材。朝日放送製作嘅節目《你好！


1974年，時任總理大臣田中角榮邀請佢，入自由民主黨，參加第10屆日本參議院議員通常選舉全國區嘅選舉，首次當選。佢所屬嘅係田中派，後來轉向宮澤派。1980年、1986年又再當選，歷任過環境政務次官、參議院沖繩及北方問題特別委員長、參議院外務委員長、自民黨婦人局長，直到1992年引退。


呢個站喺1997年嘅廣州地鐵規劃入面出現，嗰時嘅3號綫規劃經過新塘一帶，不過2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，重喺黃埔東路出現咗南崗站同南鹼路站呢兩個站，位置分別喺開發區西區嘅丹水坑路口同埋開發區東區嘅康南路口。


2016年10月9號，增城區新塘鎮長向廣州市有關部門提出建議將呢個站改名。理由係「温涌」凈係沙村片區條涌仔，重調查過片區嘅歷史名人同海外華人、村民喺對外交流時，都習慣嗌「自己喺沙村嚟」。後嚟呢個建議俾廣州市民政局同意兼批准改名做沙村站。


呢段廣告喺中國大陸拍攝，入面有多位小朋友喺度扮火車玩遊戲，原意係九鐵服務會努力咁將大家對火車嘅美好印象由童年推展至永遠，但由於唔少人覺得廣告音樂同場景都好陰森下，加上播出街嘅版本色彩有一定問題，結果衍生咗唔少傳聞。


九鐵之後停播廣告，又搵返晒當時有份拍廣告嘅小朋友出嚟，證明所有人健在。九鐵又話，係剪接出咗問題，當時係拍咗幾次然後將比較好嘅部份放埋一齊，當時無察覺問題，所以之後先至有唔協調嘅情況，九鐵亦向各傳媒公開其他片段，證明佢哋無講大話。


恐怖鳥有人咁高，係恐龍絕種後差不多地位最高嘅獵食者，而且同當時其他可怕嘅肉食性動物一同棲息。佢嘅咀演化到成個肉鉤咁，好似鷹嘴，可以撕開獵物嘅肉，亦可以一啖呑咗成隻同狗咁大嘅獵物落肚。恐怖鳥嘅腿骨堅硬、肌肉強壯，可以完全擊碎中等大小獵物嘅骨骼，然後慢慢咁吸食獵物骨骼中富含營養嘅骨髓。


有科學家認為，大約喺300萬年前，南美洲、北美洲大陸板塊曾發生過碰撞，從此喺北美洲生活嘅食肉獸開始陸續喺南美洲出現。一啲考古專家認為，就係因為南北美洲大陸碰撞，令大量北美洲食肉獸湧晒去南美洲，喺唔夠爭嘅情況下，恐怖鳥開始慢慢走向滅亡。


《萬千星輝賀台慶》嘅主題音樂喺香港算係非常深入民心，亦成為咗一啲人惡搞或者二次創作嘅目標，特別係一啲針對無綫電視嘅行動入面，例如喺2013年嘅香港免費電視牌照爭議入面，膠登音樂台就惡搞《萬千星輝賀台慶》嘅主題音樂，將本來無歌詞嘅音樂變成一曲《萬千熄機賀台慶》，批評無綫節目質素唔好同埋呼籲大家熄機唔好睇台慶。


903格係香港商業電台叱咤903嘅節目，連埋廣告每集係六十分鐘。由方俊傑、小雨、紅眼、月巴氏一齊主持。響2019年5月26號至7月7號星期日下晝四點至五點播放，2019年7月13號至2020年1月25號改到去星期六下晝三點至四點播放，2020年2月1號起改到去星期六下晝兩點至三點播放。


索尼，或作鎖尼、索泥，姓赫舍里氏，係大清開國功臣之一，一等公爵，亦係孝莊皇后指定輔助康熙帝嘅4位輔政大臣之一。康熙四年，索尼孫女赫舍里氏成為康熙帝嘅皇后。康熙六年，索尼死咗，謚號文忠，三仔索額圖繼承佢嘅職位同爵位。


佢老頭伍國瑩曾經喺潘振承屋企擔任帳房，後來經營怡和行，畀外商稱為「浩官」。1801年，伍秉鑑接手怡和行，識得籠絡其他行商，1811年，伍秉鑑擔任英國公司羽紗銷售代理人，佢將利潤按比例分畀全體行商，長期擔任十三行公行嘅總商。


」嘉慶末年至道光初年，伍秉鑑包庇外商走私鴉片，畀林則徐話過好多次。1817年，一架由怡和行擔保嘅美國商船被官府查獲走私鴉片，伍秉鑑被迫交出罰銀16萬兩。林則徐封鎖商館，斷絕糧、水等供應，伍秉鑑暗中供應畀外國人食品同飲用水。


Nikon亞洲超級球會挑戰盃2012即係2012年賀歲盃足球賽，喺1月23號同埋1月26號喺香港大球場舉行。係繼2011年亞洲超級球會挑戰盃之後繼續由南華足球隊主辦。本屆賽事請到日本職業足球甲級聯賽嘅清水心跳、南韓甲組足球聯賽嘅城南一和天馬同埋應屆中國足球超級聯賽升班馬廣州富力去香港賀歲。


2021年2月，中央廣播電視總台同韓國放送公社簽署咗合作協議，被視為係「限韓令」正式解除。不過，去到同年9月，中國一系列整頓娛樂圈嘅行動，就連一啲韓國藝人嘅Fans團都受到官方懲處，喺微博度被禁言，一啲韓國傳媒強烈批評，形容做法嚴重影響中韓嘅文化交流，簡直係第二個「限韓令」。


昭南，全名昭南特別市，係大日本帝國佔領英屬海峽殖民地嘅星加坡期間，星加坡嘅正式名。佔領時期由1942年2月15號到1945年9月12號，約莫三年零七個月，史學家叫佢做星加坡日佔時期或者星加坡日治時期。


中國近年成為第二大經濟體系，僅次於美國。不過，喺一啲唔同嘅場合入面，中國仍然堅持自己係發展緊國家。根據世界貿易組織嘅規定，發展緊國家可享受特殊差別化待遇，包括税務同貿易優惠，同埋可以本國企業提供出口補貼。


根據世界貿易組織嘅規定，發展緊國家可享受特殊差別化待遇，包括保持較高嘅貿易關税壁壘、較慢同細幅度嘅降税速度、各國提出嘅貿易優惠，同埋可以為本國企業提供出口補貼。另外，喺國際郵政方面，佢哋亦可以以低價寄送小型郵件包裹。


喺其他國際條約入面，發展中國家都可以享受到一啲優惠待遇，特別係喺環保方面。1972年嘅《人類環境宣言》、1987年嘅《蒙特利爾議定書》、1992年嘅《聯合國氣候變化框架公約》、1997年嘅《京都議定書》，同埋2015年嘅《巴黎協定》，都喺唔同程度上承認發達國家應該照顧發展中國家，容許佢哋延遲執行減排措施，同埋有更寬鬆嘅減排義務，仲要求發達國家提供資金同技術俾發展中國家。


美國曾多次公開批評，中國利用「開發中國家」身分，向西方陣營嘅已開發國家索取援助。喺國際郵政方面，美國因為覺得呢個制度之下中國，可以以低價寄送小型郵件包裹，對佢哋造成負擔，甚至一度諗住退出萬國郵政聯盟，但後來談判達成共識。


《聖艾粒LaLaLaLa》係香港商業電台叱咤903嘅電台節目，依家由占、Donald、Jacky、豪子主持，2021年9月20號正式首播，播出時間係逢禮拜一到五下晝5點到晚上7點。節目內容源自聖艾粒忌廉夜校。


今日傳媒集團同中國共產黨有頗為密切嘅關係，例如喺2017年1月，中國駐悉尼總領事顧小傑，就曾經訪問今日傳媒集團，又大讚今日傳媒集團自創辦以來始終堅持客觀公正嘅輿論導向。另外，前中共外交官陳用林喺2019年4月喺悉尼科技大學一個研討會發言嘅時候，亦提到今日傳媒集團喺好多議題上都極力地同中共保持一致。


2017年8月，紐卡素大學一名印度裔講師被指喺課堂同埋測驗入面，將台灣同香港稱為國家，引起中國留學生不滿，雙方交涉嘅錄音首先就係喺今日悉尼入面大篇幅報道。今日悉尼大篇幅訪問咗有關嘅留學生同埋中國駐悉尼嘅官員，亦用上『辱華』一詞報導事件，而中國官員亦向紐卡素大學施壓。


事件後嚟引起咗澳洲其他媒體對於呢啲中國留學生同埋中國大使館損害校園言論自由嘅關注，而且亦有學者質疑包括今日悉尼在內嘅澳洲華人媒體，喺呢啲事件上面嘅煽動。紐卡素大學發表聲明，指有關內容來自國際貪腐監察組織「透明國際」嘅一份報告，當中以「國家」一詞指代國家同埋地區，包括台灣同埋香港，又表示對話被秘密錄音同埋公開，令事件失去循校內渠道處理嘅機會，感到失望。


吳國曾經係嘉禾二年（233年)嗰陣時派太常張彌、執金吾許晏同埋將軍賀達帶住一萬個士兵、金銀財寶同埋九錫備物渡海，諗住封公孫淵做燕王。但係公孫淵驚孫權遠水救不了近火，放是斬咗張彌同埋許晏，向曹魏示好。魏國封佢做大司馬同埋樂浪公，允許佢繼續管理遼東。


景初元年，魏國派幽州刺史毌丘儉攻打公孫淵，但係失敗咗，公孫淵遂即自立做燕王，改元紹漢，並且引誘鮮卑侵擾曹魏嘅北方。第二年春，魏國派太尉司馬懿同埋高句麗王高位宮攻打公孫淵，圍住個城好耐，公孫淵啲糧食食曬，因此佢同佢個仔公孫脩帶住幾百個部下出逃，最終佢哋兩個被司馬懿捉到，被斬首。


第一屆國際足總球會世界盃從2000年1月開始搞，最先喺巴西開辦，國際足協希望通過呢項賽事，可以改變之前洲際盃嘅歐洲同南美洲球會兩家獨大嘅狀況，希望全球六大洲最頂級嘅球會參加，但國際足協最後未同洲際盃主辦機構達成協議，結果洲際盃繼續辦，而國際足總球會世界盃喺2000年開辦。


標準軌最先由使用鐵路嘅英國提出。設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距，並成功說服到火車製造商生產4呎8½吋軌距嘅機車同車輛。由於史提芬遜成功設計嘅鐵路係眾人嘅模仿對象，令到呢個軌距流行。


1845年英國皇家專員建議用4呎8½吋做標準軌距。1846年英國國會通過法案，要求將來所有嘅鐵路都使用標準軌。除咗英國嘅大西部鐵路係用寬軌之外，英國嘅主要鐵路都係標準軌。大西部鐵路亦喺1892年改成標準軌。


1961年，港府再一次發行一仙紙，設計同1945年版差唔多，但改印英女王伊利沙伯二世肖像。由於港府一早冇出一仙銀，所以一仙紙並冇好似同期五仙紙同一毫紙噉俾銀仔取代，到後來佢主要用嚟交稅、畀電費。一仙紙去到1995年9月30號至停用。


區軒瑋，原名區永漢，又經常被錯寫成區軒偉，係香港資深演員。佢係1983年無綫第12期藝員訓練班學員，並且喺1984年《全港十八區業餘歌唱比賽》憑住唱杜麗莎首歌《假如》而成為深水埗區冠軍。佢由2000年代頭開始演出過好多電影同唔同電視台劇集嘅閒角。


吳肇銅係無綫電視編劇出身嘅幕後工作人員，作品包括《水滸無間道》、《御用閒人》、《情濃大地》、《怒海孤鴻》、《隨時候命》、《人生馬戲團》、《金牌冰人》、《洗冤錄》、《滿清十三皇朝》、《騎呢大狀》、《皆大歡喜 》、《絕世好爸》、《通天幹探》、《茶是故鄉濃》、《緣來自有機》、《酒是故鄉醇》、《天機算》、《笑傲在明天》、《甜言蜜語》、《烈火雄心3》、《生命有TAKE2》、《五個醒覺的少年》、《蒲松齡 》、《大捕快》、《情越雙白線》、《廉政行動組》、《隔離七日情》、《有肥人終成眷屬》、《包青天 》、《洗冤錄系列》、《紫禁驚雷》、《小白龍 》、《造王者》、《血璽金刀》咁。


武仙座係家下八十八西洋星座之一。佢響天球赤道一帶，佔天球面積1225平方度。地球北半球來講，武仙座係夏天嘅星座，即係夏夜會見到。肉眼可以睇到嘅星，約莫140粒到。有一到四等星25粒，即係有3等星6粒、4等星19粒。


喺打機用語上，露營係一種常見於射擊遊戲同大逃殺遊戲嘅玩家行為，指一個或者一隊玩家搵一個戰術上有利、難攻嘅位置，再採取防守狀態，死守喺嗰度唔郁。露營一般都係一種合理嘅戰術，不過有唔少人都覺得如果隻遊戲太多玩家露營會好悶，所以建議遊戲設計師諗方法確保隻遊戲唔會太鼓勵露營嘅行為，例子有提高啲角色嘅移動能力，令玩家容易突破敵人防守。


2016年1月，佢喺《第一屆十大勁曲金曲分獎典禮》做過分獎小姐，直到《萬千呃like賀台慶》舉行嗰時先用化名「唐詩勁」演出，跟住做埋毛記電視偽員，開始用「詩人主播」造型主持《六點半左右新聞報道》，出名喺節目裏面拋書包。


萬勝圍站係分開咗南北兩個站廳，都喺嗮地下1樓。雖然話呢個站嘅兩個站廳同兩個月台都係有條路軌隔開，但係唔理你係免費區定收費區都有條通道連埋一齊，就喺條軌道嘅下面。而站廳入面重有專用𨋢同扶手電梯、樓梯往返邊個月台。


另外，呢個站嘅4號綫月台南端有條渡綫響度。若果4號綫北邊出咗冬瓜豆腐嘅話，去黃村站啲車都喺呢條渡線返轉頭。喺5號綫開通之前，冚唪唥嘅4號綫列車都喺呢度返轉頭嘅。而8號綫嘅月台東邊都有條交叉渡線響度，而家4號綫啲車都喺呢度返轉頭。


萬勝圍站嘅北站廳免費區入面有麵包檔、糕餅檔同洗衫檔，另外重有自動櫃員機、自助影相機同埋自動販賣機，重有可以充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品嘅服務。


到咗2000年嘅《近期線網規劃實施調整方案》入面話咗嗰時嘅5號綫支綫拆走咗，變成獨立嘅路線。而獨立嘅路線就變咗而家嘅4號綫，重向北延長到科學城入面。由於嗰時咁啱話要起大學城，所以就將地鐵延長到廣州大學城入面，而呢個站就直接整成嗰時舊二號綫同4號綫嘅轉車車站，而車站嘅位重係而家呢度冇變過。


喺呢個站開通咗之後一直到2010年9月21號為止，係舊二號綫嘅車站。不過喺2007年6月25號，由於國家發改委通過咗廣州地鐵嘅2號綫同8號綫嘅延長段工程，而呢個工程喺2007年8月份就正式逳手。佢就係將舊嘅二號綫喺呢個站同江南西站之間嘅位拆開佢，重分別向南、西、北三個方向延長。


因為嗰時定呢個站響呢度嗰陣，車站周邊都係一大片泥地，冇乜高樓住宅同大廈、百貨商場響度，所以改名叫「萬勝圍站」。而「萬勝圍」呢三個字就係喺中國解放之前，有位地主話佢自己有幾十畝地噉解。但係好多乘客重以為呢個站附近有個萬勝圍村響度，實際根本就冇呢個村。


車站開通時凈得A、B、C、D四個出入口，其中A出入口因為隔籬要起廣州地鐵線網控制中心而喺2012年6月26號封咗，直到2016年2月26號先至重新開通。而B出入口之前喺入黃埔古港路口附近，屬臨時出入口，直到2015年12月21號先至向東移咗去琶洲城市花園嘅售樓部附近。


呢個站係廣州地鐵入面，第一個開放咗之後就係轉車嘅車站，所以就做咗往返廣州大學城嘅乘客轉車任務。不過4號綫向南延長到金洲站且向北延長到黃村站之後，坐8號綫嚟呢個站落車啲乘客想去廣州科學城、天河智慧城或南沙區嗰邊就喺呢度轉車，所以日日都好好多人嚟呢度轉車。


另外，由於距離呢個站冇幾遠就係黃埔古港等本地旅遊景區，甚至重係海珠區入面，去長洲島最近嘅地鐵站。喺廣州市區居民嚟講，一到咗好天嗰陣，有好多本地旅客嚟呢個站落車轉巴士去黃埔古村、或到新洲再轉船去長洲島入面玩。


回禮，禮物有來有往，當人哋送禮，收禮嘅禮貌上就要回禮。即係擇返啲畀人返去，可以係將送來嘅禮物分半交返畀來人。喺中式婚禮過大禮，回禮有嚴謹嘅規定，不過，細節就各處鄉村各處規例。現代人結婚搞婚宴嘅時候，喺收過人哋「人情」大禮之后，都流行準備返啲回禮畀出席嘅賓客，常見嘅回禮小禮物有蝴蝶酥、蜜糖、茶包、曲奇等等，作為對賓客參與宴會嘅一啲小小心意及答謝。


《少女蝶》係英皇娛樂旗下音樂家唱片為3T推出嘅合輯EP，3T成員包括鄭希怡、劉思惠同埋蔣雅文三位第二代英皇三小花，隨後再從中選取一位外界反應比較好嘅作個人發展。七首歌之中，有六首係三位成員嘅個人獨唱歌曲，最後一首係唯一一首以3T名義推出嘅合唱歌《旋轉樂園》，當時係爽浪無糖香口珠廣告歌，喺該電視廣告中，三女着住泳衣喺水上樂園玩旋轉滑梯，紫色泳衣鄭希怡代表當時新推出嘅黑加侖子味、藍色泳衣劉思惠代表原味、黃色泳衣蔣雅文代表檸檬蜜糖味，當時電視廣告播放率唔錯。


《校花校草2022》係香港嘅選秀比賽，由YouTube頻道「試當真」主辦，叱咤903、yes!!同YouTube頻道「JFFT」合辦。呢個比賽係自雜誌《FACE》2016年停刊而停辦「FACE UStar大專校花校草選舉」後，香港再度出現嘅同類型比賽。


背景設定喺鍊金術相當發達嘅世界。愛德華·艾力克同佢細佬艾爾凡斯本來同父母喺利正布爾度住，某一日阿爸賀恩漢離開屋企之後就一去不返，之後阿媽就喺兩兄弟仲好細個嗰陣病死咗。兩兄弟學識鍊金術之後，為咗令死咗嘅媽媽復活，佢哋唔理禁忌，進行「人體鍊成」去鍊成媽媽，但係失敗咗，愛德冇咗左腳，艾爾就冇咗成個身體。


為咗救返細佬，愛德用自己嘅右臂做代價，將艾爾嘅靈魂固定喺一副鎧甲上，而冇咗嘅右臂同左腳就用「機械鎧」代替。愛德後尾攞到國家鍊金術師資格，大總統畀咗個「鋼」嘅稱號，於是啲人就叫佢做「鋼之鍊金術師」。兩兄弟想搵可以恢復身體嘅方法，知道有樣嘢叫「賢者之石」或者可以幫到佢哋，佢哋喺馬爾哥醫生嘅提示之下，搵到更多關於賢者之石嘅資料，與此同時，一個涉及賢者之石嘅重大陰謀亦都正喺度進行中。


公園仔笪地，約莫方形，有四條街圍住，卽係北面廣福道，南面鄉事會街，東面運頭街，西面寶鄉街。正中央有大明里廣場，四方形。方邊伸出四里，北向叫廣福里，通廣福道。南向大光里，出鄉事會街。東向大明里，去運頭街。


而家嘅麥花臣場館係第二代建築，2013年起好，樓上係住宅麥花臣匯。原址第一代建築叫伊利沙伯女皇二世青年遊樂場館，1953年起好，嗰時簡稱伊館，到1980年香港島起咗伊利沙伯體育館，呢度簡稱改叫九龍伊館、九伊或者舊伊館。


佢係大女，喺苗栗頭份嘅客家庄長大，小學三年級嘅時候幫父母煮飯畀細佬妹食，因為咁開始接觸廚藝，高中時加入戲劇界演出舞台劇，1992年報考臺灣電視公司演員並獲得錄用，曾演出多部電視劇，2004年同現任老公劉士民再婚，結婚後逐漸淡出演員工作，轉而投身廚藝界，擔任客家電視台嘅飲食節目主持人及廚藝老師，並於2018年出版首部著作《亞莉的好客廚房》，推廣客家飲食文化。


石房有，俗稱「大波Man」，祖籍廣東省海豐市，香港激進建制派人士，香港親共團體「忠義民團」成員，曾經做過香港警察。由於佢不時同香港民主派人士針鋒相對，所以佢得到一啲傳媒嘅關注，另外佢亦有「大波Man」、「碌梯Man」、「Running Man」、「墮波Man」、「大肚Man」等稱號。


環繞石房有嘅事件，好多都係同佢高調支持政府或香港警察，或者干擾民主派活動有關。不過，石房有所發起嘅行動，除咗有時會引用假新聞，被民主派人士取笑之外，都唔係一面倒受到政府或警察嘅支持。例如喺2021年，政府以國安法控告47位民主派和平初選參選人同主辦者「串謀顛覆國家罪」，3月1日喺西九龍裁判法院嘅開審時候，佢亦有踩場，但就有傳媒報道一啲警察私下埋怨，佢嚟到反而搞到要警察護送佢，覺得佢唔嚟好過。


喺2019年香港區議會選舉，親中派因為支持逃犯條例修訂遭遇大敗，石房有喺12月7號號召親中派支持者，喺灣仔港灣道花園舉行「愛中國護港大集會」，得到香港政研會鄧德成，華記茶餐廳東主楊官華等激進親中共派人士出席支持。


喺武漢肺炎疫情期間，唔少公司面對經營困難，但有啲食肆就被指借肺炎來剝削員工。其中富臨集團喺2020年5月被指控以無薪假之名，迫使工友無限期停薪留職。協助工友嘅飲食及酒店業職工總會及民主派民協區議員楊彧同何啟明，喺5月10號連同幾名工友前往富臨皇宮美孚分店抗議，石房有當時在場叫囂，在場人士問石係咪老闆欠薪就係正確，石房有即刻答「係」，最後石房有得到警察好似佢嘅私人保鑣咁護送佢離開 。


2020年6月初，因應香港局勢惡化，英國外相藍韜文公開表示有意放寬英國國民護照持有人嘅居留期限後，石房有聯同公民力量發言人林宇星，激進建制派高松傑等人，去到英國駐港總領事館前撕毁BNO同埋宣讀「我是中國人」聲明，又話自己俾英國殖民地政府蝦過，修改BNO居留期限係「政治干預」，表明唔會續領。


2020年7月11號傍晚6時，喺民主派初選當日，前香港眾志秘書長黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。


第一部電影《侏羅紀公園》曾得到科學家嘅讚賞，因為佢緊貼恐龍文藝復興，改變咗人對恐龍係緩慢、蜥蜴型爬行動物嘅睇法。但係，《侏羅紀世界》就被某啲科學家稱為「不堪嘅怪獸片」，因為佢忽視咗最新嘅古生物學知識，冇加入有羽毛恐龍同埋正確嘅「迅猛龍」前肢擺放姿態。


對於類似批評，導演卓法羅回應話「電影唔完全具科學準確度係因為佢係一部科幻片而唔係紀錄片」。官方網頁上嘅一則評論指出，恐龍之所以冇羽毛，係因為科學家利用咗兩棲動物嘅DNA填補恐龍嘅基因空隙。劇入面，吳亨利博士亦曾對賽門·西蒙·馬斯蘭尼表明，若果科學家冇加入其他動物嘅DNA嘅話，樂園入面嘅恐龍「睇落會完全唔同」，而且樂園嘅賣點亦只係「更有型」嘅恐龍。


喺2019年3月嘅油尖旺區議會大南選區補選，李國權代表泛民主派參選，但輸畀經民聯李思敏，到同年11月第6屆選舉，李國權再度出戰同一選區，終於敗部復活，成功當選，2021年7月頭宣布劈炮，唔撈區議員一職。


Super Tiger係香港一個期間限定嘅十人男子音樂組合，屬無綫電視旗下，2022年2月1號首度表演，初代成員包括羅天宇、許俊豪、丘梓謙、鄒兆霆、曾展望、林俊其、魏柏豪、劉展霆、李紹堅同宋懿芳。同年5月Super Tiger進行重組，羅天宇、鄒兆霆、曾展望、林俊其、魏柏豪、李紹堅退出，換入葉泓聲、林子超同邵展鵬，變成7人組合。


石工，工匠一種，以加工石材為業，組合成品，亦叫石匠。依種職業好古老，文明初期就有。石材同木材，並為好古老建材。而石材堅硬耐久，無論屋宇、城牆、街道、石器、石像、石燈、墓碑等等，都要石工做。古時好多宏偉屋宇，都見到石工手藝。


大學會堂前稱大專會堂。1960年代尾，香港浸會大學前身香港浸會書院嘅第一任校長林子豐博士，提出起一個會堂，用嚟舉行各類學校典禮。1970年，佢捐出50萬港元用嚟起會堂，由香港建築師甘銘負責呢單建築工程。


袁晴晴，係香港一個汽車模特兒。佢曾經喺2014年澳門亞洲車模攞亞軍，同埋喺2015年深港澳超級車模攞「全國前十佳」，亦參選過2015年環球國際小姐中國賽區香港代表。亦有傳媒話佢代香港特首千金梁齊昕做電影《男極探射燈》嘅女主角，但最後落空。


袁晴晴喺2014年12月同一位自稱「餐廳老闆」嘅人第一次約會，就帶對方去名牌舖頭買禮物，重要求對方幫手埋單，但對方信用卡唔夠簽賬額，佢就借咗對方部iPhone6 Plus智能電話，一去無回頭，結果裁定盜竊罪成，上訴亦都失敗。


《神奇女俠》，第2季至第3季叫《神奇女俠新冒險》，係一部美國超級英雄電視劇，改編DC漫畫嘅同名超級英雄。主演係蓮黛卡達，扮演神奇女俠/Diana Prince，而Lyle Waggoner要扮演Steve Trevor，套劇集喺1975年至1979年播放全3季。


喺1957年，嗰時嘅朱光市長就提出喺呢度成立間美術博物館，結果俾廣州市政府批准咗，變成成個中華人民共和國入面，最早成立嘅其中一間美術博物館。新藝博院2000年9月開幕後同時保留返「廣州美術館」嘅牌，即係一套人馬兩塊牌同時運行。


呢間嘢入面有好多展覽嘅設施同時，重㔷埋咗成幾萬件歷代藝術珍藏品。而珍藏品方面包括咗國畫、書法、油畫、版畫、水彩畫、水粉畫、漫畫、雕塑，甚至連唐卡、銅器、陶瓷同埋剪紙等工藝品都有收埋嚟呢度，尤其係嶺南地區嘅書畫作品係最多嘅。


聶德權阿爸嚟自廣東恩平。佢喺九龍坪石邨大，先後讀過石硤尾嘅聖方濟各英文小學同埋觀塘嘅觀塘瑪利諾書院。持有香港大學社會科學學士學位同美國哈佛大學甘迺迪政府學院公共行政碩士學位。佢亦曾經喺英國牛津大學同國家行政學院進修。


聶德權喺1986年8月加入香港政府政務職系，曾經喺多個決策局同部門工作，包括前政務總署、前副布政司辦公室、前工商科、前財政科、前公務員事務科、前貿易署、行政長官辦公室、前衞生及福利局、香港特別行政區政府駐北京辦事處同前衞生福利及食物局。


佢喺2008年8月出任社會福利署署長，2013年6月出任政務司司長私人辦公室專員，2014年2月出任政府新聞處處長，2016年7月出任食物及衞生局常任秘書長。2017年7月1號出任政制及內地事務局局長。


石田博行係日本足球員，司職前鋒，效力過清水心跳，東京綠茵，Clementi Khalsa，Sydney Olympic FC，Perth Glory FC，Johor FC，甲府風林，鳥棲砂岩，及藤枝MYFC。


2010年，美樂花園管理委員會話，因為有大廈業主收到工務局同房屋局嘅信，責令其中一個除僭單位拆除僭建物，但係嗰位業主唔服重話如果要拆，就要成幢大廈所有僭建物都應該要拆。管委會亦話，基於大廈僭建問題嚴重，加埋受到多幢建緊嘅社屋打樁影響，樓宇結構同人命安全令人擔憂。


美樂花園有業主響公共天井又或者外牆違建花架成十六個，屬前座單位嘅有三十七個，後座單位有三十九個，花架越建越大，有業主重將間房嘅空間面積擴大延伸到露台同天井，如果僭建物導致人命傷亡事件，要大廈業主又或者委員會共同承擔責任係唔合理、唔公平。


重有工程施工之前，承建商一定要對周圍樓宇結構進行檢查，重記底有問題嘅情況，奴果證實周圍樓宇因為施工引致嘅損毀，政府一定會責成承建商按程序進行修復，至於工地噪音問題，政府承諾會持續加強監管，保障居民日常生活唔受工程影響。


2016年11月29號凌晨六點左右，美樂花園後面空地有雜物燒着，消防到場開喉灌救，疏散咗四十人，冇人受傷，響大廈地鋪嘅流動圖書館車亦受到波及，有圖書着火，消防隨即開喉灌救同排煙，將火救熄。之後消防話，起火原因有可疑，已經通知司警局同文化局人員到場。


荔枝角公園體育館，香港室內體育館之一，喺荔枝角荔灣道一號，荔枝角公園北邊，英文叫Lai Chi Kok Park Sports Centre。行政上歸深水埗區。設施有籃球場、排球場、羽毛球場、壁球場、乒乓球檯、活動室、舞蹈室。


《SPY×FAMILY間諜家家酒》係日本漫畫家遠藤達哉創作嘅漫畫，講述一個秘密身分係間諜嘅男人、一個秘密身分係殺手嘅女人同一個有讀心超能力嘅細路女，三人互相隱瞞真實身分組成虛假家庭嘅家庭喜劇。2019年3月25號起，漫畫響日本嘅《少年Jump+》定期連載，台灣就喺《寶島少年EX》連載。


2021年11月1號官方宣布改編做動畫，由WIT STUDIO同CloverWorks製作，第一季喺2022年4至6月同埋10至12月分兩個部分播出，總共25集。第二季動畫同埋劇場版預定喺2023年播出。


大穿山甲係鱗甲目中最大嘅一種。公比較大隻，身長可達140厘米，乸長125厘米。鱗片大塊，啡色至啡色不等。佢個學名係由德國動物學家Johann Karl Wilhelm Illiger喺1815年定名嘅。


2011年由亞太基金會同香港浸會大學嘅研究顯示, 香港有大約29萬位加拿大人, 人口仲多過加拿大嘅愛德華王子島省差唔多一倍。喺呢29萬人之中, 大部分都係華人, 而接近85%係喺香港出世嘅, 比例仲高過喺加拿大住嘅香港裔加拿大人嘅80.


而家嘅塔冠係喺元至正十八年整好嘅，佢係用咗9.14米高嘅千佛銅柱嚟整，而柱邊重劃住1023嚿佛像同祥雲天宮嘅寶塔圖都有，重有同埋塔頂嘅火焰寶珠、3層樓嘅九霄寶盤、9層樓高嘅寶輪、重有1層樓高嘅雙龍寶盤同8條鐵鍊整成有5噸咁重嘅塔刹都有。


喺梁大同三年嗰陣，詔許曇裕法師就响呢度起咗間靚嘅木塔嚟畀喺鬼佬地方返嚟嘅佛舍，佢重改咗名嗌「舍利塔」。但係喺北宋初嗰陣因為火燭冧咗。到咗宋端拱二年就將個寺院重新裝修，重改名嗌「淨慧寺」。到咗紹聖四年嗰陣，主簿林修同信士王衢歸沙門道琮就喺舍利塔嗰度起咗間寶塔，由於座塔入面有好多千佛像响度，所以就改咗名嗌「千佛塔」。


喺元符三年，有位著名文學家、書法家蘇東坡就嚟咗個寺度，發現塔入面種咗6樖榕樹响度，之後就寫咗個「六榕」呢兩個字，之後就嗌成「六榕寺」嘅名喇。而千佛塔喺清朝初期重行裝修之後，因為個塔身有好多唔同嘅顏色响度，所以咪有「花塔」嘅名囉。


1987年起嘅大雄寶殿入面嘅釋迦牟尼、阿彌陀佛同藥師佛同觀音殿入面嘅觀音像都係喺康熙二年起嘅，之前係放响大佛寺度，佢重係廣東省入面保存得最大嘅古代黃銅像。雖然話喺文革嗰陣被人拆咗，但係到咗20世紀80年代，就放咗喺六榕寺度。


，又叫廣州公社舊址，係由中國共產黨嘅張太雷領導發動嘅廣州起義先至起咗嘅蘇維埃政府所講嘅「廣州公社」。而呢間嘢喺中國廣東省廣州市越秀區廣州起義路200號之一，之前嘅中華民國國民政府所屬嘅廣東省立公安局就係喺呢度。


1927年12月11號，張太雷等人喺廣州爆發咗起義，而工人赤衛隊就開始攻打喺維新路嘅廣東省立公安局，到咗12號晏晝，廣州蘇維埃政府就喺呢度宣佈成立。結果廣州起義肥佬咗，之後蘇維埃政府就廢埋。雖然話廣州公社凈係出咗3日，但佢係中國大城市入面，第一個起嘅蘇維埃政府，佢重俾人話咗係「東方巴黎公社」。


喺1949年解放軍霸咗廣州之後，公安局俾廣州市人民政府接咗，重喺呢度起廣州市公安局。到咗1956年，廣州市人民政府就將南樓起成廣州起義陳列室，重開放埋添。1987年，廣州市公安局將舊址嘅南樓、中樓同門樓呢啲建築畀嗮文物部之後就將舊址維修，重成立咗廣州起義紀念館。


之前葉劍英喺呢度起咗「廣州公社舊址」呢6個標題字。但係，由於廣州市公安局冇乜辦公場所用地嘅關係，到咗2005年底，廣州市公安局先至向文物部門轉嗮凈低嘅舊址北樓同拘留所。喺2006年開始重新裝修過紀念館。


雖然話廣州市公安局最後將舊址冚唪唥轉嗮出去，但而家同廣州市國家安全局一樣，重喺廣州起義紀念館隔離，同廣州起義紀念館一齊用同一個門牌冧巴。喺1961年俾國務院劃咗入去全國重點文物保護單位嘅同時，重將廣州起義紀念館轉畀咗廣東革命歷史博物館嗰邊。


鴻龐氏，係越南傳說時期裡面最早嘅王朝，亦被視為越南國家嘅開端。傳說鴻龐氏存在嘅時間係介乎公元前2879年到前258年之間，君主嘅稱號為「雄王」、「雒王」或「碓王」，曾經用過「赤鬼國」、「文郎國」等國號。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


《願榮光歸香港》，係一首由2019年香港反修例運動中抗爭者創作嘅粵語歌曲，作者係「Thomas dgx yhl」同埋一班匿名香港網民。首歌本來嘅定位係一首抗爭者嘅軍歌，但係受歡迎程度遠遠超乎預期，好多人都跟住唱，被香港本土派同部份市民譽為「香港之歌」、「香港國歌」。


2019年6月，香港發起咗反對逃犯條例修訂草案運動。呢首歌嘅其中一個創作人Thomas開始認為示威者喺街度唱《海闊天空》同埋《光輝歲月》雖然可以引起大家嘅共鳴，但係旋律上唔係幾夾當時嘅氣氛，所以就開始考慮創作一首新嘅抗爭歌。


同一般嘅歌唔同，Thomas認為呢首歌應該以古典音樂為基礎。所以 Thomas 製作嘅時候參考咗一啲外國音樂，例如英國國歌《天佑吾王》，美國國歌《星條旗》、《俄羅斯聯邦國歌》、美國愛國歌《共和國戰歌》以及基督讚美詩《榮歸主頌》等等。


網上生意有好多部份，其一部份關係到錢銀買賣，就叫做網上買賣。網上買賣可以幫生意多條門路，響萬維網或者互聯網上面做買賣。網上生意除咗網上買賣之外，亦都關係到成個生意流程。有網上採購，供應管理，訂單管理，客戶服務，拍檔之間嘅合作。


針對醫護人員嘅兒童心肺復甦術，適用於一歲至青春期初，界定嘅方法係判別第二性徵存唔存在。醫院或兒童加護病房可以選擇將兒童心肺復甦術嘅適用對象套到全部兒科患者，而唔係以青春期與否來判斷施行成人心肺復甦術或兒童心肺復甦術。


若果喺患者發生心跳停止嘅現場，有其他人在場，咁就好多嘢可以同時進行。例如一位或多位受過訓練嘅急救員可以立即施行心肺復甦術，同時可以請旁觀者打電話召喚緊急醫療系統嘅協助、去攞自動體外心臟去顫器、以及帶領緊急醫療服務人員到場。


彭亨州，全名Pahang Darul Makmur，係馬來西亞第三大州屬、西馬最大州屬，人口第9多州屬。範圍主要係彭亨河流域，州首府係關丹，而皇城喺北根。馬來西亞半島最高山峰大漢山喺呢個州北部。州面積35,964平方公里，人口1,448,000。


截至2017年，彭亨州一共有736間學校，其中540間小學同196間中學。呢個數字包括8間技術/職業培訓學校同埋由彭亨伊斯蘭宗教組繫管理嘅18間州宗教中學。除咗聯邦同州政府資助嘅學校之外，彭亨州仲有好多國際私立學校。


2011年11月24號，黃文迪同2006年度香港小姐競選季軍呂慧儀結婚。2014年8月14號，老婆生咗8.8磅阿仔Anton。2019年3月8號，兩人共同聲明話已經喺2018年離婚，並會共同撫養阿仔。


何卓瑩，用過藝名何卓霖，係香港演員。佢係模特兒出身，2007年喺無綫電視遊戲節目《味分高下》做其中一位之味之天使「蘋果」而開始出名，但佢2008年轉投亞洲電視藝員訓練班，主要幫亞視做節目主持，約莫2011年離開亞視。


簡采恩喺2012年加入有線娛樂新聞台做娛樂新聞主播，之後亦主持音樂節目《樂壇第一手》。佢2015年開始做有線娛樂台主持，主持節目包括《猴年人人行好運》、《寵物狗救星》、《寵物ER》、《正義同盟》、《猴年點算》等。


馬禮遜樓喺1936年起，係當時中國抗日戰爭名將蔡廷鍇將軍嘅瀧江別墅嘅一部份。1946年至1949年，呢間建築物被用嚟做香港達德學院嘅校舍。1952年，倫敦傳道會買咗呢度，用嚟做何福堂會所。1961年，傳道會將佢送畀中華基督教會香港區會，用嚟做退修嘅會所，翌年就喺佢嘅附近起中華基督教會何福堂書院。


1999年，教會打算同發展商合作，將呢度改做住宅，並喺2003年3月正式向屋宇署申請拆樓。古物諮詢委員會認為馬禮遜樓具文物價值，因而使到政府從中介入，商討換地。2004年3月26號，馬禮遜樓正式列為香港法定古蹟。


一戰之後，雖然西普魯士大部份都割咗畀波蘭，但東普魯士無乜受影響，繼續屬德國，不過就同德國本土畀波蘭走廊隔開咗，變咗做飛地。二戰之後，東普魯士就畀蘇聯同波蘭瓜分晒，當中首府哥尼斯堡畀蘇聯改名叫加里寧格勒，境內嘅德意志人大多被驅逐。


嘉諾撒聖心書院係香港一間津貼女子中學，亦係香港最老嘅學校之一，位於薄扶林置富花園置富徑2號，歷來培養咗唔少人才。學校於1860年由香港天主教嘉諾撒仁愛修會成立，並且係全港114間主要用英文教嘅學校之一。


F4係種紙嘅標準尺寸。咁嘅大細嘅紙，就叫F4紙。F4長330毫米，闊210毫米，同A4紙一樣闊，但長多33毫米。佢同傳統尺寸Foolscap Folio，所以亦有叫foolscape或folio。重有，佢亦接近美國用嘅Legal紙尺寸。


潘書韻大學讀香港中文大學中文系，三級榮譽畢業。阿爸阿媽都係大陸人，都係做教師，阿爸叫潘詩旭。佢細個嗰陣因為阿爸阿媽離異，由嫲嫲湊大，所以好自卑，小學試過自殺，但最後無事。畢業後，佢一度失業，後做過地產經紀，最終靠當時男友介紹投身補習行業，無幾耐就問男友攞錢開補習社。


潘書韻曾經捐過少量物資畀何D1同張D4，但係無耐啲免費物資就送嗮出去，手足就轉為將自己嘅存貨賣出去。之後潘書韻就老屈手足人血饅頭，將手足同自己嘅私怨喺網上公開，之後仲放手足地址上網，導致手足被捕同受到警暴對待。


2020年3月9號，劉家衡議員辦事處因為有建制派市民上門抗議而爆發衝突，混亂間有女議員助理同潘書韻都受輕傷。不過，警方喺3月12號用有市民投訴潘書韻喺衝突嗰陣涉嫌向人潑漂白水做理由，將潘書韻拘捕同扣留調查。


之後潘書韻同一位男議員助理被控襲擊及刑事損壞等罪，本嚟喺2021年7月13號喺西九龍裁判法院提堂，但潘書韻未有到庭，畀主任裁判官發出拘捕令。潘書韻話律師費太貴，唔值得上庭，所以喺無通知次被告嘅情況下著草。


2020年7月26號，潘書韻、佢老友黃于喬同埋另外一個34歲姓宋嘅男人，帶埋一個30幾歲、話自己老豆係廣州人嘅男人，上咗香港逸東酒店一間酒店房玩SM）。同一時間，潘書韻用佢個Instagram戶口將成個「直播AV」公開直播畀網民睇。


喺呢個「直播AV」入面，潘書韻同黃于喬首先氹嗰個男人除衫，之後潘書韻開始用皮帶扮打嗰個男人，潘書韻重係咁由說佢舐自己對高踭鞋底，舐完之後搞到個男人要即刻入廁所啷口。潘書韻之後再氹個男人除埋條面褲，然後用皮帶打佢手板同大髀。


臺北市政府係中華民國臺北市最高層級嘅地方行政機關，喺中華民國政府架構中為直轄市自治嘅行政機關，並同時負責執行中央機關委辦事項，臺北市嘅自治監督機關為行政院。臺北市政府設有32個所屬一級機關、112個「所屬二級機關」、12個區公所、236所各級學校、14所幼兒園，此外臺北市政府重經營3個市營事業機構。


卞夫人係個有本事嘅人。190年，佢30歲，當時曹操因爲董卓作亂出走避難，有謠言話曹操死咗。曹氏下面啲人都驚青慌亂，得卞夫人保持平靜，佢無急住信呢個謠言，勸啲人唔好過於驚慌。果然之後曹操返來。知咗件事後，曹操好欽服佢。


曹操原本有個正室丁氏，養住曹操同劉夫人生嘅仔曹脩。之後曹脩死咗，丁氏經常同曹操係噉喊苦喊忽，結果畀曹操趕佢返外家。過咗好耐曹操先去外家，落曬面𠱓佢，想佢一齊返屋企，但丁氏就係唔騷佢。於是曹操同佢斷絕夫妻關係，嗌外家畀佢改嫁，將卞夫人升做大婆。


但外家唔敢畀佢返頭嫁，就噉成咗棄婦。卞氏生性寬仁，雖然丁氏喺度時話佢係妾仔、作爲大婆睇佢同佢啲仔唔起，但卞氏唔計較過往，當曹操唔喺屋企時，就派人送嘢畀丁氏，又私自請佢返曹家，對佢款待周到。丁氏就好多謝佢，話自己都廢咗嘞，使乜似以前噉咁客氣呀。


曹彰雖然封到王，不過無耐之後被召入京城洛陽，到223年時就好突兀噉死咗。書《世說新語》就話，曹彰共曹丕喺卞太后嘅閣樓度捉棋，曹丕畀佢食落咗毒嘅棗。卞太后叫下人攞水去畀曹彰，但啲裝水器皿預先畀曹丕落令破壞曬，卞太后快啲走去井度抽水畀二仔，但搵唔見個桶。


226年，曹丕喺佢40歲時過世，佢嘅仔曹叡繼位，即係魏明帝。卞太后尊做太皇太后。佢提議佢嘅孫曹叡關心下曹操最細嘅仔曹茂，佢係曹操同妾仔趙姬生嘅仔，由於佢同曹操、曹丕都不和，所以係唯一無封王嘅人。魏明帝於是封曹茂做聊城公，之後升爲聊城王。


喺小說第79回，卞太后證見曹丕逼壓曹植作《七步詩》、若果作唔出就要處罪嘅景象。曹植悲憤噉作完首詩，詩中打個譬喻，描寫豆梗做柴火煮緊鑊中嘅豆粒嘅景象，一如家中兄弟互相殘害。聽完首詩，卞太后十分之心痛，走出來指責曹丕。


但實際上七步詩嘅事正史搵唔到，首詩亦唔見於曹植嘅文集，所以有無呢件史實歷來好大爭議。呢首詩見於《世說新語》同《三國演義》，版本唔同，件事可能虛構，作者羅貫中攞件事來用在於佢以漢室做正統，而總係批判曹魏嗰派。


芥菜種喺猶太國之中嘅種子係最細嘅，不過佢會長高到三、四公尺，可以畀雀仔棲息。芥菜種係指耶穌嘅真道，亦即係天國嘅福音，亦係佢本身。天國好比係人攞去種喺田裏面嘅一粒擁有極大成長潛能嘅芥菜種子。呢個比喻描述由耶穌一個人開始嘅細小上帝嘅國，卻有不可思議嘅擴展，成為足以影響成個世界嘅實體。


喺呢卷書前半部，保羅詳細討論合一嘅理論，講明父上帝選召佢嘅子民，赦免佢哋，透過佢嘅仔耶穌基督，使佢哋從罪嘅束縛中得到釋放，並且講明上帝偉大嘅應許係以聖靈做保證。喺後半部，保羅勸勉以弗所教會信徒，要佢哋喺團契生活中實現與基督合一。


「渣Sniper」，粵語字意指一個人抓住一個狙擊手，但粵語地區野戰玩家口中「渣Sniper」一詞，指去做狙擊手或手持狙擊槍。同中國大陸網民自創網絡用語一樣，香港由uwants一類網絡文化影響下，MK文化同潮流用語已侵佔香港基層社會一個重要位置。


，簡稱USK，係德國嘅自我監管協會之一，1994年由柏林駐地嘅娛樂軟件自我控制機構考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲電子遊戲嘅年紀同內容嘅分級。


永康開發得幾早，史前文化有進入鐵器時代嘅蔦松文化。荷治時期亦有荷蘭人喺度起橋嘅紀錄，鄭成功死後亦葬喺境內嘅洲子尾。但永康喺歷史上一直係臺南府城東側嘅僻地，直至戰後臺灣邁進工商業社會至急速成長，而家係台南都會區嘅部份。


戰後初期永康仍然係以第一、二產業為主嘅傳統鄉鎮。隨著台灣經濟起飛，永康區台一線沿線有唔少中小企製造業聚集，更奠定咗今日永康製造業工業帶嘅基礎。1977年人口67,763並超越咗縣治新營鎮，成為臺南縣第一大鄉。


1978年中山高速公路全線通車，永康設有交流道一處，除交通地位提升外，亦配合同時期嘅臺南市區向東北擴張，吸引臺南縣各鄉鎮甚至其他縣市移居，進入快速成長期，喺之後嘅卅年間人口增咗三倍。1993年突破15萬並升格縣轄市，2002年人口達到20萬，2015年8月人口突破23萬。


杜平，原名張耀憲，係香港前粵語片及電視演員，主持人。1950年代尾入行加入中聯影業公司，曾經係粵語片當紅小生之一。粵語片衰落以後，杜平投身電視界，加入無綫電視，係長壽綜藝節目《歡樂今宵》早期臺柱，其後長期擔任大型晚會司儀，同時亦參演《家變》、《京華春夢》同《網中人》等劇，曾經同森森合唱多首歌曲。


陳恩橄係香港音樂製作人，小學喺英國Queens College留學，開始咗學電結他，中二轉學鋼琴，之後拎獎學金入讀傳統音樂名校Wells Cathedral School。2009年畢業之後跟伍樂城一對一學習電影同廣告配樂，同得到伍樂城賞識成為旗下合作作曲人。


陳恩橄喺2018年成立奇想創意文化有限公司，專注喺電影配樂⼯作，期間曾加盟環球音樂同擔任耀榮文化音樂監製。音樂作品有劉心悠主演嘅《女人街，再見了》、晨亦儒主演嘅《九尾狐》、《十三陵傳⼈》、《廚霸江湖》、《京都妖狐志》、《顏值當譜1》 、《顏值當譜2》、ViuTV電視節⽬《DIVA華麗之後》


喺1890年代，錫礦業迅速增長，帶動吉隆坡發展，大量人口由馬來西亞其他區域、中國南方同大英帝國其他殖民城市湧入。為咗應付愈嚟愈複雜嘅社會需求，政府組織逐漸擴大，相對原本嘅辦公空間亦愈嚟愈多，吉隆坡早期所起嘅政府機關同商業空間已經開始飽和。


與止同時，1881年吉隆坡經歷咗一場摧毀大量茅屋同木屋嘅水災，令到吉隆坡進入第二波發展同重建時期。由於起大量建築需要大量磚塊，當時喺半山芭監獄嘅原址已經有兩間英商所投資興建嘅磚廠，但係依然唔夠市區發展所需。


1891年，雪蘭莪嘅參政司瑞典咸為咗推廣吉隆坡發展計畫，遠從錫蘭公共工程局聘請史普恩納擔任雪蘭莪總工程師一職。史普恩納到咗吉隆坡之後，開始整頓雪蘭莪嘅公共工程局，了解當時吉隆坡建築工人缺乏建築經驗同嘗試，承包廠商亦係非專業建築背景。


為咗改善吉隆坡嘅公共工程問題，史普恩納提出成立政府工廠嘅諗法，包含甚至木材廠、倉庫同磚廠，所以1891年開始喺巴生河岸，即係今時今日吉隆坡中央車站南面嘅位置，設置州立工廠，工廠前面條路改名做「Brieckfields Road」，工廠入面有鐵軌直接同通往巴生市嘅鐵道連接。


大部分吉隆坡嘅公共建築，包括大鐘樓、吉隆坡市政廳、吉隆坡中央車站、半山芭監獄、馬來聯邦鐵路局總部、舊郵政總局、舊渣打銀行、舊印務局巴生燈塔等建築嘅構建，都喺工廠入面先完成，再運送去建築工地組建，以減低成本同建築華麗嘅外型。


喺葉亞來管理時期嘅吉隆坡，如果由巴生去吉隆坡，需要利用水路，沿住巴生河上遊逆流而上，直到白沙羅鎮），白沙羅河同巴生河交匯處上岸，經由陸路去吉隆坡。喺雪蘭莪內戰完咗之後，葉亞來為咗加快吉隆坡發展步伐，喺白沙羅至吉隆坡市中心修築一條陸路，呢條道路喺1878年完工，係當時吉隆坡唯一一條通去港口嘅聯外道路，總長度係17英里作業。


呢條路線明顯標示住每一英里嘅位置，喺當時華工嘅口語入面，英里亦叫做「碑」，十五碑呢個地點啱啱好喺呢條路十五哩之處，早期去吉隆坡發展嘅華工因為唔識英文，所以叫呢度做十五碑。喺當時經過十五英里嘅路程之後，就可以算係入咗吉隆坡市區範圍，所以當年嘅十五碑，係入吉隆坡嘅門戶。


由於印度同錫蘭係英國喺亞洲地區最早開始嘅殖民地，當地有好多專業人員係當時喺馬來亞地區係無嘅，包括建築工人、測量師等，所以雪蘭莪州立工廠成立時，英國殖民政府喺錫蘭引入大量錫蘭裔勞工，除咗喺州立工廠做嘢之外，亦有部分係喺附近嘅鐵道局，負責鐵路修建同修復工作。


英國殖民時期，政府都將都市建設同維護相關嘅工作交由錫蘭裔同嚟自印度南面嘅咕喱分擔，呢個原因亦係造成咗之後十五碑成為印度裔聚集之地嘅主要原因。1905年，殖民政府為咗向鐵路勞工提供宿舍，喺十五碑嘅陳亞棠路建立咗百人宿舍，令到十五碑變咗一個吉隆坡市中心邊緣小區。


2009年，吉隆坡市政府將小印度嘅名號由印度回教堂路搬到十五碑，因為呢度係吉隆坡最早有印度人定居嘅地方，亦聚集咗好多同印度裔相關嘅宗教、文化場所、金飾店、餐廳同商店。其中主要設施包括依家仍然用嚟進行心靈教育課程、祈禱同瑜珈課程嘅維韋卡南達修道院。


十五碑亦係馬來西亞視障人士聚集之地，好多視障權益組織，包括馬來西亞盲人全國理事會嘅總部，都將佢哋嘅辦公室喺呢度設立。當地大約有超過20間盲人按摩院，估計有接近一千名視障人士喺呢區做嘢同居住。同吉隆坡其他地方比較，十五碑嘅視障設施相對完善，紅綠燈讀秒亦會有提示聲，所有行人路舖咗導盲磚。


由於當地混雜嚟自南印度各地嘅族裔，同埋呢笪地方經歷過超過百年嘅發展歷史，十五碑聚集咗好多宗教場所，當中以印度廟為主。成個十五碑區域入面，就有8間印度廟宇坐落喺史考特路側近，其中包括斯里蘭卡印度廟、十五碑猴神哈頓曼神廟、斯里坎達瓦米克維興都廟宇同瑪哈維哈拉佛苑。


喺淡比比拉來路嘅三教堂，係十五碑主要嘅華人廟宇，佢喺1916年創立，主要供奉明朝莆田哲學家林兆恩所創立嘅三一教。三教堂係集三種華人傳統宗教信仰為一堂，分別為孔教、佛教同道教，廟入面供奉住三一教主、觀音同卓氏真人更換金身，喺二樓亦供奉住5尊歷史超過百年嘅神像，分別係孔子、太上老君、佛祖、三教主同將軍，廟入面仍然保留住唔少有六七十年歷史嘅供奉品。


十五碑周邊係吉隆坡中央車站所在地，嗰個地段原本係馬來亞鐵道公司所擁有，千禧年後由「吉隆坡中央」發展項目取代，包括交通樞紐、酒店、辦公大樓、公寓同購物中心，令到十五碑成為吉隆坡同馬來西亞半島最大嘅鐵路樞紐。


十五碑曾經係不法之徒嘅集中地，尤其是喺1990年代當地毒品泛濫，嗰度妓院、非法賭場同毒品亦隨處可見，但係呢10年嚟隨住十五碑發展成一個新嘅商業同住宅區而有顯著嘅改善。其中十五碑嘅色情行業蓬勃，附近兩排兩層樓或者三層樓嘅店屋，多數拉下閘門呈封閉式狀態，只有底層嘅出入口，有人看守，入面嘅建築就充做賣淫場所。


會昌五年三月，李炎敕令唔准天下寺院建置莊園，又下令勘檢所有寺院同埋佢哋所屬僧尼、奴婢、財產嘅數目。四月，李炎下敕滅佛，規定西京長安只可以保留四座佛寺，每寺留僧十人，東京洛陽留低兩座佛寺，其餘節度使嘅首府共34州留低一間佛寺，其他刺史所屬嘅州份不得保留佛寺。


宣和書譜喺宋朝並未出版，喺元朝初期，江南既民間有抄本流傳。公元1303年延陵吳文貴根據眾多版本匯編同埋佢既老友校對之後出版咗。明嘉靖楊升庵亦都有新版本、《津逮秘書》本、《學津討原》本、《四庫全書》本等。


《公子會》係香港商業電台叱咤903嘅電台節目。主持人係森美同嘉賓主持。2009年12月5號正式首播，逢禮拜六晚11點到深宵1點喺商業二台播。節目報天氣嘅音樂係Aaron Kelley同埋Skinny Williams嘅Hell Yeah。


森公子森美係口花花公子會會長。每個禮拜邀請其他公子哥兒口花花、用口花天酒地一齊傾偈，分享男性心態，介紹各種男士玩物，玩勿喪志，由宅男變公子，教你學會窮風流。2018年12月1號開始，加入嘉賓女主持，分享女士心態，對男士嘅各種睇法。


佢哋主要分布喺太平洋一帶嘅沙灘或泥灘度。當水退嗰陣時，佢哋好鍾意聚埋喺同一個位置度，但係一知道有危險，就會一齊捐入去泥灘嘅蟹洞入面。除咗喺泥沙表面搵食之外，有時會藏身泥沙下面。微微咁露出雙螯去食表面沙土，過濾進食完之後嘅擬糞會堆積至地表上，呢種攝食方式就好似地鼠挖地道，所以叫做「隧道式攝食」。


下坑，香港一村，喺大埔，汀角路邊，大埔工業邨北便，英文寫Ha Hang。原本喺大埔海邊，背靠大山，有條水叫下坑流出海。坑即係涌溪之類，香港地名常見。如今海面已畀填地冚實。行政上歸大埔區，鄉事歸大埔鄉事委員會。


因村之故，又叫下坑村，英文寫Ha Hang Village。附近山地以及就近建設，都以下坑命名，如山上下坑食水配水庫。下坑原村喺西面，所以祠堂喺依處，後起嘅丁屋，就喺東面，下坑村公所亦喺依便。有啲丁屋地賣咗，變咗私人屋苑百星匯。


陳翊之係香港自由身女模特兒，2013年出道，畀傳媒叫做「翻版陳敏之」。做過「東網Baby」訪問，亦影過「Bubble寫真」。2017年，喺澳門格蘭披治大賽車為「維他檸檬茶」擔任賽車女郎。接過好多活動類型工作，動漫展、電腦展等，經常出現喺各大車展活動。


打鼓嶺係香港一地，亦係一村，亦係一山。佢喺新九龍，東石鼓壟，南衙前圍，再遠有九龍寨城，西南侯王廟同老虎岩，西北橫頭磡，東北黃大仙，遠啲竹園。村已沒，個位喺家下摩士公園足球場。打鼓嶺係村北後山，英軍曾以此山練靶。


郭璞曾經同桓彝講過，千祈唔可以喺佢去緊廁所嗰陣推開佢度廁所門，如果唔係就「客主有殃」。點不知有次桓彝飲醉咗，真係走咗去郭璞屋企開咗度廁所門，仲見到郭璞「裸身被髮，銜刀設醊」，郭璞一見到桓彝就大驚咁講「此天命，不可逃也！


其中嘅表表者，就係佢用咗18年時間去研究同註解「爾雅」呢本書，以佢當時流通嘅方言同名，去解釋番古老嘅動植物名，仲幫佢哋注音同畫圖，令呢本由佢所注嘅「爾雅」成為歷朝歷代研究草本嘅重要參考書。而且由郭璞開創嘅動、植物圖示分類法，亦都俾唐朝之後所有大型草本著作所沿用。


按2010年統計，玻璃市州人口有220,110人，馬來人佔193,641人、華人17,522人、泰裔5,329人、印度人2,675人、其他土著943人、人口密度係273.56人／平方公里。除咗聯邦直轄區，玻璃市州係第4人口稠密州屬，喺檳城、雪蘭莪、馬六甲之後。


根據2010年人口普查，華人方面，主要信佛教，其次係道教、基督教，亦有少部分信回教，佢哋主要集中喺檳城。印度人方面，主要信印度教，其次係基督教、回教。基督教係非馬來人土著族群主要宗教，佔，另外亦有40.


張善政係中華民國政治人，美國康奈爾大學土木及環境工程學博士。佢自從2022年12月25號開始擔任桃園市市長，曾經做過行政院國家科學委員會國家高速電腦中心主任、Google有限公司亞洲硬體營運總監、宏碁副總經理、行政院政務委員、科技部部長、行政院副院長同埋行政院院長。


2014年12月8號，出任毛治國內閣嘅行政院副院長一職。2016年1月18號，由於毛治國提出辭呈，張善政以副院長身分代理其職務。2016年2月1號，張接任行政院院長，佢係馬英九政府任內最後一個行政院長，亦係首位以無黨籍正式上任嘅行政院長，5月20號卸任，任期109日。


卸任閣揆後，張善政擔任咗東吳大學巨量資料管理學院唐松章校友講座教授兼榮譽院長、國立交通大學電子與資訊中心客座講座教授兼亥客書院院長、中華大學客座講座教授、國立臺北商業大學榮譽講座教授、聖約翰科技大學榮譽講座教授、國家生技醫療產業策進會會長、智網聯盟總網會長、台灣大哥大董事兼基金會董事長、華邦電子獨立董事同宏碁獨立董事。


錢穆九歲入私塾，一九一二年輟學後自學，任教中小學。一九三零年因發表《劉向歆父子年譜》成名，顧頡剛推薦，聘為燕京大學國文講師。錢穆住北平八年，先後授課於北京、清華、燕京、北平師範大學等名校，與學術界友人時相切磋。


一九四九年四月，佢同江南大學同仁唐君毅一齊得廣州私立華僑大學校長王淑陶之邀，孤身由無錫南下廣州 。十月，錢穆跟華僑大學，再搬香港。無耐，錢穆答應咗佢朋友喺香港亞洲文商學院出任院長。 一九五零年錢穆喺香港創辦新亞書院，使流亡學生，絃歌不輟。


辦學有成，亦獲香港政府尊崇。一九五五年香港大學頒名譽博士學位。一九五六年，佢同胡美琦喺香港結婚。一九六零年應邀去美國耶魯大學講學，亦獲頒贈人文學名譽博士學位。一九六五年正式卸任新亞書院校長，應聘馬來亞大學任教。


錢穆與錢鍾書同宗不同支，錢鍾書係佢侄輩，錢穆又稱錢基博為叔。中共全國人大副委員長錢偉長係錢穆長兄錢摯之長子，錢穆嘅親侄。錢穆去世後，其子侄申請去台灣奔喪，中華民國政府要求錢偉長「公開宣布脫離共產黨」。


錢穆與胡適二人在老子生年、《說儒》等學術問題上觀點迥異，時有爭辯。具體學術分歧尚屬表面，深層原因是錢對胡嘅「新文化」主張不以為然，佢後來甚至認為，中國思想界「實病在一輩高級知識分子身上」，如「新文化運動 ，凡中國固有必遭排斥」，貽害深遠。


鍾浠文，係香港女模特兒、演員，上海出世，祖籍安徽，上海東華大學藝術設計系畢業，2008年到香港加入演藝圈，有「翻版徐子淇」嘅稱號，而家係種星堂娛樂旗下藝人。2015年佢又為佢阿媽嘅珠寶店兼任客席設計師。


佢係哈爾濱南美花園集團負責出錢起嘅水主題酒店，亦係家下中國大陸規模最大、檔次最高同功能設施最全嘅水主題酒店。間嘢佔地面積有38000平方米，入面有6層樓，一共有100間客房。酒店重有間廣州市規模最大嘅水療館響度。


李偉文係香港球壇上少有嘅中後場全能球員，左右腳技術都純熟，而且具有心理質素。李偉文係香港足球代表隊代表次數最多嘅紀錄保持者，兼前隊長。家下做香港乙組足球聯賽淦源足球會教練，兼任香港阿仙奴足球學校、香港城市大學同埋私人公司等多支足球隊嘅教練崗位，亦為無綫電視擔任講波佬。


1998年，廉政公署調查香港足球代表隊同埋香港甲組足球聯賽球員打假波事件，李偉文同星島體育會隊友陳子江、劉志遠、韋君龍、陳志強同埋南華足球隊守門員陸嘉榮一齊捲入假波案，除咗李偉文因為證據不足脫罪之外，其餘5名被告都被判坐監同埋終身停賽。


大樓喺1897年落成，容納英國殖民地政府嘅幾個重要部門，有摩爾色彩更冠上銅光閃亮嘅圓屋頂，並擁有40公尺大鐘樓，係吉隆坡市重要標誌之一，又係好多重要活動嘅舉辦場地，例如8月31號嘅國慶日大遊行同迎新年嘅盛會等。


湯原本係商族阿頭，係桀嘅下屬。湯同有莘氏人結婚之後，開始用有才嘅伊尹同仲虺做丞相，勵精圖治，令到商逐漸變勁。湯一心諗住K.O.夏，佢以亳做首都，派伊尹入夏攞料做奸細。養精蓄銳幾年之後，響亳起兵，對夏宣戰。


馬鞍嶺站係位於中國吉林省吉林市舒蘭上營馬鞍嶺嘅火車站，由瀋陽鐵路局吉林鐵路分局管理，屬拉濱鐵路，郵編132608。而家呢個站已經拆咗，未拆之前係四等站，呢個站離拉法站28公里，離哈爾濱站238公里，起喺1933年。


唐昭宗可以話係一個亡國之君，因為佢喺888年登基嗰時，唐朝基本上都已經岌岌可危。當時黃巢之亂完咗冇耐，各個地方勢力恃住自己平定有功，要脅唐昭宗。當時勢力最大嘅係朱全忠，佢喺天復三年殺咗宮入面太監七百幾人，又迫唐昭宗遷都洛陽。


鬼佬一般指白種人，係廣東話嘅俗語，意思係外國人。按字面理解，即係半人半鬼，由於舊時廣東人觀念，認為白人大多數都係紅鬚綠眼，又或者源自19世紀因外國軍隊入侵中國，而產生「鬼佬」呢個詞。連英文都有gweilo呢個詞。


有啲白種人覺得鬼佬呢個稱呼係對佢哋嘅侮辱。重有根據香港法例，喺一個工作地方、學校、公共機構等，任何人如基於另一人嘅種族……作出唔受歡迎嘅行為……作出嗰個行為嘅人即屬對佢個人作出騷擾。即係話如果對方唔歡迎或者唔鍾意呢個稱呼，叫佢「鬼佬」有可能會犯法。


《絲絲》，全名《瑪嘉烈與大衛系列 絲絲》，係香港MakerVille製作嘅電視劇，「瑪嘉烈與大衛系列」第三部作品，同上一部作品相隔超過六年，改編自同名小說系列嘅《瑪嘉烈與大衛的絲絲》。套劇由廖子妤、陳湛文、傅孟柏、衛詩雅主演。


《再見．枕邊人》，前名《陌路枕邊人》，係香港電視廣播有限公司拍攝製作嘅時裝懸疑電視劇，由馬德鐘、黃智雯、張曦雯同羅天宇領銜主演，並由鄭俊弘、張國強、麥秋成、杜燕歌、鄧永健同尹詩沛聯合演出，編審林麗媚，監製廖晉碩。


呢套劇喺2022年8月12號開拍，喺8月24號舉行拜神儀式，11月23號殺青。故事係講女主角喺失蹤兼失憶七年之後返嚟香港，發現老公已經有新女朋友，喺搵返記憶嘅過程發現自己失蹤嘅原因並唔簡單，仲可能同身邊嘅人有關。


戴麟趾夫人訓練中心由香港出名慈善家鄧肇堅爵士捐助港幣80萬去起，喺1969年5月1號由時任醫務衞生處處長鄧炳輝醫生主持舉行奠基儀式，並喺1970年7月10號由時任香港總督戴麟趾爵士嘅夫人主持啟用典禮，建築物個名就係紀念佢。


根據古地磁測定，確定元謀人係喺170萬年前嘅人，不過又有啲學者認為，佢嘅年代唔應該超過73萬年，即可能係離而家60萬至50萬年或再遲啲。喺元謀人附近一齊掘出嚟哺乳動物化石，反映同元謀人同時代嘅有尼河灣劍齒虎、桑氏縞鬣狗、雲南馬、中國犀等29種，所以咁樣計，元謀人唔會遲過早更新世。


石重貴聽咗大臣景延廣嘅話，放棄高祖嗰陣對契丹恭順嘅政策，對耶律德光稱孫而唔稱臣，之後兩國關係惡化。天福九年正月契丹軍開始入侵，三年間雙方各有勝負。開運三年十二月，後晉將領杜重威、李守貞、張彥澤帶埋軍隊向契丹軍投降，契丹派張彥澤帶領先頭部隊進攻開封，947年1月石重貴投降，後晉滅亡。


大埔濾水廠，香港濾水廠一處，位處大埔西面山地，南靠石屋仔，隱沒於羣山之中，西面為社山。濾水廠歸水務署管理，為大埔濾水廠供水計劃一元。一九九八年動工，二〇〇三年建成。現仍在擴建之中，二〇一三年二月動工，預計二〇一八年五月完工，將會成為香港第二大濾水廠。


富豪B8L雖然同B9TL一樣係全低地台設計，但底盤尾部嘅設計就好唔同。有別於B9TL嘅尾橫置引擎兼尾軸驅動設計，B8L係以中軸驅動，一副富豪D8K歐盟六型引擎係打直擺喺車尾偏左位置，經ZF EcoLife波箱行驅動軸。


第一部畀巴士公司試嘅富豪B8L 12米巴士喺2017年1月運到香港，佢配Wright Eclipse Gemini 2車身，髹咗九龍巴士車隊金色色彩。2017年5月，架車俾九龍巴士包裝成「香港第一部歐盟6型雙層巴士」，並喺同一個月首次登記同投入服務，先後喺968線、6C線同埋93K線做測試。


九巴喺2018年訂咗150架B8L，並改配連玻璃樓梯壁嘅Wright Gemini 3車身，2019年加訂50架，呢200架車喺2019年3月至2021年7月出。2019年底九巴訂咗110架MCV EvoSeti車身富豪B8L，係香港第一批12.


8米版，2020年10月至2021年5月出。2021年再先後加訂27架Wright Gemini 3車身嘅12.8米版B8L，同埋46架MCV EvoSeti車身嘅12.8米版B8L，兩批車都由2022年開始出。


龍運巴士喺2018年訂咗10架Wright Gemini 3車身富豪B8L，有客車款式座椅同埋行李架，佢哋運到香港之後長時間擺喺廠房。佢哋喺2021年陸續改成九巴車身色彩、拆咗行李架同埋加多幾張座椅，並喺同年7月攞牌，行走新開辦嘅兩條「星級尊線」長途豪華巴士線。


龍運巴士喺2021年8月至2023年2月引入65架12.8米版富豪B8L，配MCV EvoSeti車身同埋普通款式座椅。另外喺2021年落訂10架12.8米版B8L，但改配Wright Gemini 3車身。


2018年11月，首架英國版富豪B8L亮相，佢係蘇格蘭Lothian Buses所訂購、配亞歷山大丹尼士Enviro400XLB車身嘅42架B8L之中嘅第一架，全長13.4米，批車喺2019年初投入服務。


課室、輔導室、視覺藝術室、音樂室、綜合科學實驗室、電腦室、科技與生活室、多媒體學習中心、圖書館、多用途室、學生活動中心、禮堂、言語治療室、物理治療室、職業治療室、生活技能訓練室、社工室、護理室、升降機、加闊斜道。


土生土長嘅港日混血兒平川真理由細到大都討厭空手道，但因為爸爸平川彰係空手道教練嘅關係，佢被逼學得一身武藝。長大之後嘅真理只有一個夢想，就係等到爸爸死咗之後，將佢嘅空手道館改建成劏房出租。有一日，平川彰死咗，真理以為佢嘅夢想終於有機會實現，但係就發覺佢爸爸將道館嘅51%業權留咗畀館內紀律最差嘅陳強。


經歷爸爸離世、夢想破碎同埋感情創傷嘅真理喺道館大發脾氣，陳強將佢打低落地，並提出如果佢肯參加空手道搏擊比賽，就會將單位無條件還畀佢，於是佢跟陳強，重新穿上嗰套放低咗好耐嘅空手道袍，參加佢一直認為係世界上最無聊嘅格鬥比賽。


805年，德宗過身，李誦繼位，就係唐順宗。喺佢在位期間，任用王叔文、王伾等人，推行打擊宦官嘅政治革新運動「永貞革新」。不過佢中風，經過治療後，就變咗啞巴，冇晒執政能力。同年八月，宦官俱文珍等勾結部分官僚同埋藩鎮，逼佢退位，傳位畀太子李純，貶斥王伾等人，史稱「永貞內禪」。


佢雖然有自己名，但係喺原本嘅構想中並唔係獨立嘅一條綫，而係艾靈頓跨城輕鐵綫嘅延續，但係因為杜格福特決定用延長2號綫嘅方法解決士嘉堡 RT 系統老化嘅問題，阻住咗艾靈頓綫向東再延長，變咗艾靈頓東輕鐵綫逼住要係獨立嘅另一條綫｣。


百度網盤，之前叫百度雲，係百度推出嘅個人網絡硬盤服務，覆蓋中國大陸各大主流電腦同手機操作系統，包括Web版、Windows版、Mac版、Android版同埋iPhone版。用戶可以將自己嘅文件上傳到網盤，可以跨終端睇同分享。


百度建立開放雲之後，合併爲平台分佈式私人儲存服務。2013年8月22號，「百度雲用戶破億，基礎服務震撼更新」活動，宣佈提供2TB永久免費容量同埋無限制離線下載服務，吸引咗大量嘅初期用戶使用，變成中國大陸最大嘅網盤服務商之一。


喺私礦打工嘅農民唐朝陽夾埋宋金明一心諗住“發財致富”，拉攏嗰啲打工無門嘅外地農民過來假扮親戚，帶佢哋落個井度做嘢。再係落井嗰陣製造“安全事故”將“親人”合謀殺死，再去搵礦主同“遇難”礦工家屬用錢搞掂呢劑嘢。


兩人帶住元鳳鳴搵到一個煤礦做嘢。個靚仔嘅善良、純樸、天真同好學使得宋金明諗起自己仲讀緊書嘅仔，起咗同情心嘅宋金明唔想對呢個𡃁仔落手，但係唐朝陽為咗發達不惜同宋金明反面。冇幾耐，唐朝陽畀咗宋金明一個“最後時限”……


紫水河全長72公里，流域面積983平方公里，落差有成1550幾米，坡降11%，年均流量7億立方米左右，平均流量23.85立方米/秒。因爲佢成個流域喺高山入丘陵嘅地帶，所以河水湍快，灘多灣急。但大江口到紫溪市爲止嘅河段可以全年通行木帆船。


上古傳說五帝中嘅舜帝曾經南巡，佢幾次南狩喺紫水河源頭嘅山區，因此座山叫做舜皇山，離開舜皇山時佢係坐船順住太陽溪漂流出到湘江噉。當舜帝駕崩時，佢葬落九嶷山，落葬地同樣喺東安所屬嘅永州地區一帶，佢嘅妃子娥皇同女英來奔喪，係噉喊，眼水瀨喺啲竹變成斑竹，喊到冇眼淚、喊出血水，啲血水入咗太陽溪，河水變成紫色。


皮雅斯係英倫足球領隊、前足球員。球員時期踢後衛，1978年開始打職業賽，效力過曼城足球會、韋斯咸足球會、諾定咸森林足球會、紐卡素足球會、高雲地利城足球會、英格蘭足球代表隊，踢過1990年FIFA世界盃、1992年歐洲國家盃、1996年歐洲國家盃。


《法證先鋒III》係香港電視廣播有限公司嘅時裝查案電視劇，有30集，主要演員黎耀祥、張可頤、徐子珊、吳卓羲、陳茵媺、蕭正楠、胡定欣同陳展鵬，監製梅小青。呢套劇係《法證先鋒》同《法證先鋒II》後新一輯，但劇情同演員陣容都同上兩輯無關。


喺2018年6月22號，伍淑怡聲稱有差人喺街上查身份證嗰陣話想同佢做朋友，又想攞電話同地址，佢就畀咗對方，之後嗰個差人真係打電話畀佢，佢就搵朋友扮佢接電話，又將對話錄音。事後佢喺網上公開事件，又去咗差館報案。


1992年，當時喺電視台做嘢嘅小池百合子加入由細川護熙成立嘅日本新黨，更加喺參議院選舉入面當選，第一次成為議員。之後冇耐，日本社會黨等嘅反對黨發起對當時首相宮澤喜一嘅不信任動議，議案喺某啲自民黨議員倒戈之下通過，眾議院提前解散，小池百合子同細川護熙轉戰參議院，兩個都成功當選，選後日本新黨加入非自民黨、共產黨聯合政權，細川護熙重做咗首相，而小池百合子就出任總務政務次官，不過聯合政權好快就倒咗台。


1999年，自由黨加入自民黨政權共同執政，小池第二次入閣。年尾，自民黨搵埋公明黨入閣，因為聯合政權就算冇咗自由黨都可以過半，小澤覺得自由黨喺政府入面會被邊緣化，所以就同自民黨傾將兩個黨合併，但係佢哋傾唔埋欄，於是自由黨就脫離聯合政府，不過海部俊樹、小池百合子等人唔想走，所以另立保守黨，留喺政府入面。


2003年，當時首相小泉純一郎改組內閣，小池第一次擔正做環境大臣。到2005年，自民黨內部因為郵政民營化鬧分歧，小泉更加不惜解散國會嚟「清理門戶」，自民黨中央除咗唔提名反對郵政民營化法案嘅議員，重要派人去狙擊佢哋，小池百合子就係其中一個去狙擊反郵政派議員嘅人，佢由本身喺兵庫縣嘅選區轉到東京出選，最後贏埋原議員小林興起，成功連任。


2008年，小池參選自民黨總裁選舉，係第一個女人參選，若然佢贏到選舉，咁就代表住日本會出現第一個女首相，但係佢喺呢次選舉輸咗畀麻生太郎，喺五個候選人入面排第三。2009年，自民黨受住求變嘅風潮衝擊，選舉陷入苦戰，最後民主黨擊敗自民黨，實現政權交替。


2016年，當時嘅東京都知事舛添要一因為貪污事件而辭職，觸發補選，小池決定參選。開頭小池參加自民黨黨內初選，但係佢批評自民黨嘅東京都支部「黑箱作業」，於是小池退出初選，改為獨立出選。最後佢喺自民黨支持嘅增田寬也同在野黨聯合推薦嘅鳥越俊太郎夾擊之下，以44%得票率當選，成為第一個女性東京都知事。


之後，佢成立都民第一會，為嚟緊嘅東京都議會改選鋪路。2017年7月嘅東京都議會選舉，小池嘅「都民第一會」同公明黨合作，結果大勝，都民第一會攞到49席，公明黨23人全數當選，連同都民會推薦嘅6個獨立候選人，親小池勢力一舉贏到78席，肯定可以控制都議會，小池呢一次成功，為執政自民黨帶嚟好大嘅危機感。


到同年9月，首相安倍晉三因為北韓試射導彈嘅威脅，民望回升，而且小池羽翼未豐、主要在野黨民進黨民望又低落，喺呢個時間舉行大選對自民黨最有利。9月25號，小池成立咗希望之黨，不過希望之黨因為成立冇耐，根本冇咁多人參選，於是民進黨主動向小池「借人」，希望小池嘅高人氣可以幫助民進黨嘅議員連任，不過民進黨原先係想小池可以照單全收所有人，點知小池只係揀一啲理念相同嘅民進黨人入黨，導致民進黨嘅自由派不滿，於是另立立憲民主黨，在野力量整合失敗，加埋小池到最後都冇出戰眾議院，拉抬效果又再打折扣，而投票當日，小池竟然唔喺日本，而係走咗去法國訪問，結果執政聯盟繼續大勝，希望之黨得返50席，最大在野黨地位俾立憲民主黨攞埋，小池承認今次選舉係「完敗」，小池喺11月重辭埋希望之黨黨首嘅位，話要專注都政。


小池百合子喺22歲就結過婚，對方都係喺開羅讀書嘅日本留學生，不過3年之後因為志向唔同而離咗婚，之後佢都冇再結婚。小池試過同小泉純一郎傳出緋聞，甚至話兩個人已經去到談婚論嫁嘅階段，2006年，小池喺屋企暈低，畀人送去醫院，但係雜誌《週刊新潮》爆料話小池其實係𠝹手殉情。


何文田站公共運輸交匯處係香港一個公共運輸交匯處，喺九龍九龍城區老龍坑何文田東南，近住港鐵何文田站B2出口，2016年10月14號啟用，而家有2條專線小巴線用佢做總站，另外有8條巴士線同2條專線小巴線經呢個站。


張劍雄唔理阿媽反對，要同韋淑薇結婚，而且已有婚前性行為。結婚嗰日，傳來劍雄阿爸病死嘅消息，劍雄未來得切治房就趕去上海辦喪事，點知遇到海難，張家認定淑薇係剋星。劍雄表姑媽同佢個仔陳啟平因為貪圖張家嘅財產，指使舞女馬素梅扮有咗劍雄骨肉，而知道淑薇有BB之後，重冤枉淑薇出軌，好彩劍雄表妹同祥嫂暗中幫助。


《已讀不回》係香港電視娛樂同新加坡新傳媒聯合製作嘅電視劇，改編自孤泣嘅同名懸疑愛情小說。套劇由黃又南、陳泂江、岑樂怡、廖啟智、羅家英、陳子豐、強尼、陳俞希、黃奕晨、沈琳宸、雅慧、徐鳴杰主演，梁崇勳監製，鄧衍成執導。


《全國人民代表大會關於完善香港特別行政區選舉制度的決定》，通稱311決定，係2021年3月11號中國第十三屆全國人民代表大會第四次會議入面通過嘅議案，內容係修改香港嘅選舉制度，包括立法會同選舉委員會嘅組成辦法。


呢個議案授權全國人民代表大會常務委員會修改《香港基本法》嘅附件一同附件二。議案聲稱要全面落實「愛國者治港」原則，但未徵詢過香港市民嘅意見，而且大幅度修改咗立法會同選舉委員會嘅人數同組成方法。呢個方案被視為香港民主大倒退，而且扼殺泛民主派參與選舉嘅權利。


2019年香港爆發香港修例風波，同年泛民主派喺區議會選舉贏得大多數議席。中國大陸當局擔心泛民主派嘅政治影響力越嚟越大，有機會攞到立法會過半數議席，甚至可以左右到行政長官選舉嘅形勢，所以就諗住修改香港嘅選舉制度，保障親中陣營佔絕對嘅大多數。


去到3月30號，北京全票通過修訂《基本法》附件一、附件二。立法會方面，將原有直選同變相直選嘅40席大幅削減去到20席，好多功能組別都取消個人票，增加40席「選舉委員會」界別議席。另外，特首選舉委員會入面亦取消區議員界別117 席，加入咗好多親中團體、政協委員名額、各種全部由民政事務處委任產生嘅委員會，以及全國性組織代表。


香港民主派同學者普遍批評呢個議案，話呢個議案犧牲民意，打壓泛民主派，走民主回頭路，唔符合程序公義，而且出現嚴重利益衝突。國際社會亦對北京單方面決定作出嚴厲批評，英國三大黨有啲議員除咗批評北京之外，亦批評執政嘅保守黨對香港人支持不足。


前列腺癌係出自前列腺嘅惡性腫瘤。前列腺係屬於男性生殖系統嘅其中一個腺體，如果其中有細胞基因突變搞到增殖失控，就會變咗癌症。惡性細胞除咗體積擴大，或者侵犯鄰近器官，亦都可能轉移到身體其他部位，尤其係骨同淋巴結。


早期嘅前列腺癌大多數無症狀。好多時都係例行健康檢查嗰陣，發現 PSA 值升高，進一步追查之後至發現。然而有時前列腺癌亦會引起症狀，而且同良性前列腺增生症症狀好似，包括尿頻、多夜尿、排尿困難、尿流細小、血尿、屙尿痛等。


較嚴重嘅前列腺癌如果侵犯身體其他部位，就可能引起相對應嘅症狀。其中骨痛最常見，多半發生喺脊椎、骨盆或肋骨，只要係癌細胞轉移之處都可能會痛。承受重量嘅骨頭例如脊椎，如果因癌細胞侵犯而變得脆弱，亦可能造成骨折壓住脊髓神經，造成下肢無力或大小便失禁。


荷爾蒙療法係用喺內科或者外科嘅方法，令到攝護腺癌細胞唔可以獲得雙氫睾酮、喺攝護腺入面產生嘅一種荷爾蒙令到大部分攝護腺癌細胞唔可以生長同擴散。阻止雙氫睾酮通常會令到攝護腺癌停止生長甚至萎縮嘅 但係荷爾蒙療法好少治療攝護腺癌因為癌症最初對荷爾蒙療法會有反應，但係到一至到兩年之後癌症對治療有抗性。


放射治療又稱為「電療」，係利用高能量X光集中治療前列腺癌，並破壞前列腺癌細胞。但由於前列腺緊貼直腸，即使係精準嘅放射治療都會產生輻射影響到直腸，或會引起大便出血、直腸發炎等問題。但現時可以透過注射水凝膠嘅新技術減低呢方面副作用，亦可減低引致勃起功能障礙嘅機會。


板樟山隧道係珠海市一條重要行車隧道，隧道全長一千二百一十米，響1988年7月28號正式動工。到1990年10月，下行隧道正式完工，同年11月28號響慶祝珠海經濟特區建立十周年同步通車。之後到1992年1月2號，板樟山隧道連最後嘅上行車道都開通。


板樟山隧道係宜家珠海交通最塞車嘅地方之一，隧道兩邊從唔同方向十幾條行車線匯集嘅車流，要響隧道入口前迫成兩條行車線嘅隧道入面，所以經常搞到響兩邊隧道入口前面大塞車。尤其響返放工嘅繁忙時間幾乎要排成半個鐘到一個鐘先入到隧道。


板樟山隧道係兩條單向行車隧道，雙向加埋有四條行車線。兩條隧道都係長一千二百一十米，淨高7.45米，設計行車速度60公里/小時，之後為咗提高板樟山隧道入面嘅通行效率，封咗翠微東路君臨酒店嘅掉頭位，就將隧道入面嘅限速提高到70公里/小時。


2017年3月10號，珠海發佈板樟山隧道新增隧道工程勘察設計招標公告，以超過一千三百萬元招標呢嗰工程嘅勘測、方案設計同施工圖設計。公告入面話，板樟山新增隧道工程，即係響板樟山隧道兩邊隔離再分別各加多一隧道兩條行車線，同宜家隧道規模組成雙向四條隧道八條行車線，每條隧道總長大概係一千二百一十米。


燕麥奶係熟化嘅燕麥粒經過浸泡並且進行研磨，過濾之後加入菜籽油製成嘅植物奶，由瑞典科學家 Rickard Öste 喺1990年代發明。燕麥奶具有牛奶嘅口感同燕麥片嘅味道，亦可以加入糖、雲呢拿或朱古力呢啲口味。


國防部長負責武裝部隊嘅建設同運轉。部長負責監督國防政策，國防政策屬於部長嘅直接責任，而武裝政策就由喺政治上獨立嘅馬來西亞武裝部隊實施，佢哋嘅總司令由馬來西亞最高元首任命。馬來西亞過去咁多年入面，總共有7位馬來西亞首相，除咗東姑阿都拉曼同慕尤丁之外，都曾經兼任或者做過國防部長。


賽事喺九龍尖沙咀彌敦道近美麗華酒店起步，路線經過柯士甸道、廣東道，然後上西九龍公路、長青隧道，喺青馬大橋同汀九橋折返經西區海底隧道、港島林士街天橋、畢打街隧道、夏愨道天橋、添美道、分域碼頭街。終點喺灣仔金紫荊廣場。


賽事首次移師港島區東區走廊舉行。參賽者要由維園行上東區走廊先可以到達起點。香港東區走廊近興發街維園出口起跑 → 東區走廊西行線 → 筲箕灣折回點→ 東區走廊西行線 → 維園道西行線 → 告士打道天橋 → 維多利亞公園終點


2019年2月9號，距離比賽前唔夠8日，田總上載比賽手冊，鬼祟修改半馬挑戰組比賽安排，將限時由接受報名時宣稱嘅3個鐘，大幅縮減至2個鐘25分鐘，並加設兩個截跑點，要求跑手喺限時前通過。部份跑手睇到比賽手冊後先知道修改，紛紛喺渣打馬拉松Facebook專頁投訴，要求退款或者容許轉去其他未有收緊限時嘅半馬第一組或者第二組。


楊家將系列故事一般從呼延贊嘅身世切入。呼延家同楊家有好多嘅聯繫，所以另有評書《呼家將》。成個故事始終伴隨住朝廷嘅忠奸鬥爭，支持、保護楊家嘅重臣先後有八賢王、寇準、包拯等人，而壓制、迫害楊家嘅先後有潘仁美、王欽若、龐籍等。


蚊型國家，有時又叫幻想國、示範國家、新國家項目，係任何好似獨立國或者國嘅實體，不過冇乜政府正式承認佢哋。好多時蚊型國家只係紙上談兵，存在喺創造者心目中，寫響互聯網上面。蚊型國家唔同分裂或者民族自決運動，一般人認為佢哋只係偏激、玩嘢、懶戲劇性，通常係由一個人或者家族整出嚟同維持落去嘅。


喺2019年8月23號，《明報》頭版刊登一則由高彥明發表嘅廣告文章，散播亞洲金融風暴北京救港謠言。之後，《明報》專欄作家李曉佳發表文章，點名批評高彥明篡改歷史。不過，高彥明並唔係少數誤信或者散播呢個謠言嘅人。


佢喺接受2021年3月接受獨立媒體 inmediahk.net訪問嘅時候提到，2014年雨遮運動係佢嘅政治啟蒙，嗰陣佢唸大學讀二年級，當時佢參與罷課，喺金鐘食過催淚彈，但係喺雨遮運動之前，自己其實唔係太睇新聞。


2020年7月，佢參與2020年香港立法會選舉民主派初選，出戰九龍西選區，最後馮達浚攞到7,671票排第五，同排第四嘅何啟明相差僅120票，但係成績比角逐連任嘅民主黨立法會議員黃碧雲好。不過，亦由於參與咗呢次嘅初選，佢同埋另外46個有份參與初選嘅民主派人士，喺2021年初被香港警察以顛覆國家嘅名義控告。


英格蘭普通法有領土出世嘅基本理由嚟申領國籍，因為英國領土出世嘅國民會有感謝受英國君主保護嘅恩義等「天生效忠」。憑領土賦與權利嘅法律精神，包括響大英帝國境內各自治領同埋殖民地等領土出世嘅係英國國民。 However, the reverse reasoning would mean that no naturalisation was possible until the introduction of Naturalisation Acts of 1844, 1847 and 1870.


當時，香港有三百五十萬居民係用緊英國屬土公民身份。不過晌回歸咗之後，呢啲人就會冇咗呢個身份，而直接做咗中國公民。不過當時覺得香港回歸咗之後前途未明，所以，英國就整咗英國國民身份出嚟，畀呢啲英國屬土公民去換。


晌1989年六四事件之後，好多人都好驚九七，對中國失信心。重引發移民潮，影晌香港經濟。要阻止咁多人流失，有啲香港人，想英國畀返居英權畀嗰啲揸英國屬土公民護照嘅人，但係英國無接納。之但係，英國想履行道義上嘅責任，是關香港人冇得揀自己嘅前途。


英國就畀咗50000個對未來好緊要嘅家庭，依照1990英國國籍法成為英國公民，晌呢個法例之下，香港總督可推薦任何人，並要求行政署長曾蔭權做登記，作為英國公民。登記咗做英國公民嘅人，佢哋就會冇咗英國屬土公民身份，或者英國國民身份。


喺香港，都有一班人唔係唐人，但有香港嘅英國國民身份，佢主要嚟自印度同巴基斯坦，喺香港主權交番畀中華人民共和國之後，由於佢哋唐人血統，咁佢哋雖然有英國國籍，但無英國居留權，亦都有可能無香港居留權。當時英國外相話基於常識同人道理由，應該畀佢哋全面嘅英國公民身份。


而最新嘅印度國籍法規定，印度人嘅仔女唔一定喺出世嗰陣有印度國籍。呢個改變，會搞到喺2004年12月3號或之後出世嘅印度人後代，如果佢哋嘅父母只係持英國國民或者英國海外公民，為咗防止佢哋變成無國籍人士，會自動取得英國國籍，佢哋都有資格登記成為英國公民。


重有一啲唐人，佢哋老頭老母喺東南亞出世，而呢啲國家都同中國簽咗一啲雙重國籍協定，而全國人大常委會，對香港人國籍嘅解釋，亦唔啱佢哋用，令佢哋無資格申請中國國籍，呢啲華裔人士，亦可以透過呢條法案，登記成為英國公民。


報告指出，「英國國民」呢種國籍分類，喺英國國籍法嘅歷史發展裏面，係異乎尋常。與此同時，唔畀呢種身份嘅人，一套完整嘅英國國籍嘅，係唔公平。之不過，佢都係傾向保留呢種國籍分類，而唔會取消佢。首先，政治現實上，若果唔作任何具體意義嘅配套措施，好似畀「英國國民」完整嘅英國公民身份，而就咁取消「英國國民」，咁做係唔得嘅。


全國人大頒佈《香港國家安全法》後，2020年5月5號，英國外相藍韜文喺記者會回應中國政府推動《全國人民代表大會關於建立健全香港特別行政區維護國家安全的法律制度和執行機制的決定》以及中國當局正在秘密草擬《港區國安法》嘅消息時，藍韜文表明若果中國唔中止設立《港區國安法》，英國將修改BNO持有人嘅入境條件，由免簽證入境英國6個月延長至12個月，可以喺英國工作同讀書，並可延長逗留期，為取得英國公民身份鋪路。


英國前外相侯俊偉表示，英國係唯一同中國就香港簽署具有國際約束力協議嘅國家，中國喺1984年簽署嘅《中英聯合聲明》承諾畀香港高度自治，因此英國對香港有特別責任，必須聯繫國際社會要求中國政府信守對香港嘅承諾。


2020年6月3號，英國首相鮑里斯·約翰遜分別喺英國《泰晤士報》同香港《南華早報》刊登署名文章，批評中國政府通過《港區國安法》屬於「顯著侵蝕」香港自治權，到時英國將「別無選擇」，必須「捍衛深厚嘅歷史淵源同友誼」。


2020年7月1號，英國首相鮑里斯·約翰遜喺人大常委會秘密草擬嘅《港區國安法》正式生效後，喺英國下議院譴責中國政府制定並實施《港區國安法》明顯嚴重違反《中英聯合聲明》，鮑里斯·約翰遜表示「噉損害咗香港嘅高度自治，同《香港基本法》有直接衝突。


該法威脅《中英聯合聲明》保障嘅自由同權利。」英國外相藍韜文表示，英國政府喺《港版國安法》內容公開後經過「仔細研究」，認定條文「侵犯香港自治」，對香港人嘅自由構成「直接威脅」，表明中國「冇信守對香港人嘅承諾」，但英國將「信守我哋嘅承諾」，因此英國將著手修改入境法規，符合申請英國國民護照嘅香港人同埋家屬，將可以喺英國居住5年，期間可讀書或工作，5年後可以申請定居，再居住12個月後申請成為英國公民。


喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅鐘落潭大鐘一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


林家謙同音樂平台JOOX合作出呢張唱碟，所以數碼專輯喺JOOX獨家上架四個幾月。直至2020年10月1號，數碼唱碟喺所有音樂平台上架。唱碟用咗雙封面設計，橙黃色封面代表「Major」，藍色封面代表「Minor」。


江澤民派系，又名「上海幫」、「江系」、「江派」，係中國大陸外國同中文媒體、政治網站流傳，中國共產黨入面嘅一股政治勢力派別，同前中共領導江澤民有關。佢係指中國共產黨內部一個非正式派系，主要成員多數由上海嘅領導崗位提升到中央政府同中國共產黨高層，或者係江澤民做中共中央總書記期間被提升，所以又叫江派，派系形象好鮮明，但嚴格嚟講來自上海嘅並唔一定係上海幫，例如做過上海市委書記嘅前總理朱鎔基就冇畀人劃分做江派。


2003年，韓正當時年僅四十九歲就出任上海市長，十年後受中共十八大任上海市委書記，視之為江澤民上海幫一員。2017年中共十九大上，韓正升任中共中央政治局常委。韓正係中共黨內中間派。另外，亦有報導話佢係鐵桿習派。


1941年太平洋戰爭爆發後冇幾耐，佢曾經喺英國海軍情報部門任職，並被任命為中華民國陸軍情報團嘅軍官。喺1945年，香港政府畀佢獎學金，繼續喺英國學習。佢喺1946至1948年間就讀牛津默頓學院，後來通過律師資格考試。


1810年，舒曼出生自德國薩克森小鎮茨維考一個書商家庭。童年最大興趣係文學，熱衷寫作小說，散文。12歲時組成一個小型管弦樂隊，之後又搞文學社。舒曼青春期時，父親引導佢他向音樂方面發展，然而母親希望佢讀法律。


殷福生，筆名殷海光，係中華民國湖北省黃岡縣人，係自由主義哲學家同埋評論家，亦係將自由主義思想引入臺灣嘅重要先驅之一。佢喺臺灣國民黨戒嚴時期，因為持續批評蔣介石同埋國民黨政府，而俾政府打壓，亦因此而廣為人知。


呢個節目本嚟最大特色係會有無綫女藝員比較少見嘅性感演出，譬如著住三點式玩水上活動同埋浸溫泉，引嚟唔少後生觀眾留意。但係無綫喺2017年11月忽然頒發指令要求所有節目要避免賣弄性感，有傳媒猜測係針對呢個節目而嚟，意味著呢樣特色之後好大機會唔再出現。


榨菜所用嘅叫做芥菜，比如九頭芥、雪裡蕻、豬血芥、豆腐皮芥咁。用醃鹹菜方法，將芥菜莖腌成。佢係中國特產，同歐洲酸菜、日本醬菜可以有得比，都叫腌菜。榨菜質地脆嫩，風味鮮美，營養豐富，食落酸、鹹加鮮味，脆嫩爽口，含蛋白質、胡蘿蔔素、膳食纖維、谷氨酸、天門冬氨酸、丙迄酸、礦物質咁，17種游離胺基酸。


特洛伊木馬程序.Trojan.**.**），港澳叫特洛伊木馬程式，係一種未經電腦授權就自己識行嘅惡意程序。喺定義入面嚟講，佢係扮成個實用嘅軟件或遊戲噉氹啲用户嚟裝佢，而達到監控或偷人哋嘅個人信息嘅一種程序。


雖然話木馬係一種程序，但有好多人話木馬係一種病毒嘅類，係因為而家有好多同電腦病毒有關嘅技術都扯埋木馬技術落水嘅，而且兩個都係成對噉出現。但喺某啲意義嚟講，木馬已經係融入咗病毒嘅大家庭入面喇。呢種病毒同一般嘅電腦病毒都有唔同，佢識得扮嘢扮到好似個堅嘅程序噉，嚟吸引啲用戶嚟下載佢。


同蠕虫病毒唔一樣，佢係唔可以自我複製。而一下載咗呢啲所謂嘅「程序」，雖然話睇落去都幾好，但係大多數都係一激活咗之後就開始搞搞震喇，因為佢識向用戶用緊嘅電腦搞破壞同埋偷文件，甚至係邊隻用戶名同密碼呢啲好緊要嘅秘密信息都會攞埋，甚至連部電腦都俾黑客遠程控制都得。


「木馬」嘅名出喺希臘神話入面。由於希臘聯軍喺打緊仗嗰陣，就詐諦投降，留低咗隻木馬響度，而特洛伊人就將佢當成係戰利品，就帶返咗入去城度。而特洛伊人就以為係贏咗呢場仗就好開心，點知開心咗無耐，喺木馬入面就飆咗班希臘兵出嚟，佢哋就靜鷹鷹噉開咗個城門嚟畀城出面嘅軍隊入嚟，最後特洛伊城就俾希臘軍打沉咗。


木馬喺電腦入面有好大嘅攻擊威脅性。一般嚟講，呢啲程序可以向網頁地址度搞DoS攻擊。可以喺電腦A度同埋其他中咗毒嘅電腦度發好多次請求而搞出攻擊目標過載而出現嘅嘢，嗰啲就係喺操作系統入面講嘅「拒絕服務」喇。


後門木馬係可以俾黑客嚟遠程控制感染咗木馬嘅電腦，而且重可以想做乜就做乜，幾乎冇王管咁滯。其中呢行係包括咗發送、接收、啟動同埋刪除文件，顯示文件，重有重啟電腦都得。佢成日都將一組電腦搞成個僵屍網絡嚟做其他惡意嘅行為。


林靜莉喺香港樹仁大學新聞與傳播學系畢業，畢業後加入國泰港龍航空做空姐，做咗約莫半年後就轉行做科技資訊網站Unwire嘅記者，拍片介紹科技產品。2021年頭佢兼任埋香港開電視節目主持。雖然佢做咗香港開電視嘅合約藝員，但份合約比較自由，佢仍然可以繼續Unwire嘅工作，甚至可以參予演出其他電視台ViuTV同無綫電視嘅節目。


索福克勒斯係古希臘劇作家，古希臘悲劇嘅代表人物之一，同埃斯庫羅斯、歐里庇得斯並稱古希臘三大悲劇詩人。佢大致生活喺雅典奴隸主民主制嘅全盛時期，喺悲劇創作領域相當高產。據10世紀嘅百科全書蘇達辭書記載，佢一生寫過123個劇本，今日只得七部完整咁流傳落嚟，其中以《伊底帕斯王》最出名。


中匯大廈係中區行人天橋系統嘅一部分，同北面嘅置地廣場、中建大廈同埋西面的娛樂行串聯。中匯大廈升降機大堂以黑色雲石為主，再加種兩盤青綠嘅竹樹，顯得樓底特別高。中匯大廈樓高26層，嚮香港唔算係摩天大廈，不過佢樓高123米，已經係世界級skyscraper。


省善真堂嘅前身係喺1942年喺中國廣東東莞成立嘅「蓬瀛閣」，重設有「善寶善社」，係負責贈衣施食嘅慈善工作。第二次世界大戰之後搬嚟香港，1952年喺九龍深水埗營盤街成立咗「省善真堂」。1958年就俾華民政務司立案成為廟宇。


天鴿喺2017年8月尾形成，令到西北太平洋熱帶氣旋活動嘅短暫寂靜完咗，而且因為數值預報模式連續多報都預測天鴿會喺臺灣南面近距離掠過，然後對華南沿岸構成較大影響，所以風暴未形成就引起咗臺灣同香港氣象愛好者嘅熱烈討論以至傳媒炒作。


由於天鴿形成同接近臺灣東南方海面，交通部中央氣象局喺8月20號上晝9點40分發佈熱帶性低氣壓特報，當時天鴿喺鵝鑾鼻東南偏東大約880公里。氣象局預計天鴿喺21號到22號對台灣嘅影響最劇烈。隨住天鴿加強做輕度颱風，氣象局解除熱帶性低氣壓特報，仲話考慮喺當晚至到第二日朝早轉發颱風警報。


氣象局喺當晚11點半發佈海上颱風警報，當時天鴿去到鵝鑾鼻東南偏東大約570公里。氣象局喺8月21號晏晝2點半對臺東縣、屏東縣發布陸上颱風警報，當時天鴿去到鵝鑾鼻東南偏東大約380公里。隨住天鴿逐漸影響臺灣，交通部公路總局喺21號上晝9點成立應變小組，針對台9線南迴公路金崙－香蘭段、台20線南橫公路同台23線東富公路等路段進行巡查同預警性封路，氣象局提醒沿海同低窪地區要嚴防水浸同海水倒灌。


晏晝4點，臺東來回綠島、蘭嶼嘅客輪，總共開出20班，5000幾個旅客撤退，但係仍然有大約500人滯留，小琉球總共有7000幾個旅客撤離，第二日嘅船全部取消。喺各界開始疏散旅客嘅同時，中華民國國防部開設二級國軍災害應變中心，主持國防部災防整備會議。


天鴿形成後向呂宋海峽推進，威脅巴丹群島，菲律賓大氣地球物理和天文服務管理局喺8月20號上晝11點發出一號風暴信號，當時天鴿集結喺巴士古以東約735公里。因應天鴿逐漸增強，6個鐘後當局喺下晝5點發出二號風暴信號，當時天鴿移至巴士古以東約630公里。


天文台話會喺黃昏考慮發出三號風球，天鴿喺第二日上晝最近香港，同埋可能喺香港100公里範圍內掠過，低窪地區可能會水浸，市民應該盡快做好防風、防水浸措施。受到天鴿嘅外圍下沉氣流影響，本來已經影響香港好多日嘅熱浪進一步加劇，中午之後香港氣溫飆升，天文台總部喺晏晝2點錄到36.


不過之後酷熱天氣引發咗強烈對流，加上天鴿外圍雨帶開始影響香港，狂風驟雨之下各區嘅氣溫喺半個鐘頭內急降咗大約10度，西貢跌咗超過13度、濕地公園更加跌15度，得返攝氏24度，係有紀錄以嚟最大嘅溫度跌幅，打破咗1987年強烈寒潮影響香港嗰陣嘅紀錄，同時天文台測風網絡8個參考自動氣象站當中，機場率先錄到強風。


因應天鴿急劇增強做颱風，天文台喺晏晝4點45分話會喺短期內發出三號風球，更加少有咁喺在未發出三號風球嘅時候，就話除非天鴿嘅路徑離香港遠啲或者減弱，如果唔係會喺午夜前後考慮發出八號風球。天文台喺傍晚6點20分發出三號強風信號，當時天鴿行到去香港東南偏東大約410公里。


天文台再警告，天鴿喺第二朝可能喺香港以南100公里內掠過，造成好大威脅，而且第二日中午之前會漲潮，低窪地區可能會嚴重水浸。但係嗰晚天鴿行慢咗，加上佢嘅環流都幾緊密，香港風勢普遍無即刻上升，天文台兩次延後發出八號風球嘅時間，先喺夜晚8點45分改口話第二日凌晨考慮發出八號風球，2個鐘後再推遲到朝早6點之前考慮發出。


23號凌晨天鴿恢復原本嘅速度，同時改向西北偏西方向行，來勢洶洶咁去珠江口一帶，搞到天文台要喺4個鐘頭內發出八號、九號同十號風球。天文台喺凌晨3點20分發出「熱帶氣旋之特別報告」，宣佈預計喺凌晨5點半或者之前發出八號風球，當時天鴿集結喺香港東南偏東大約220公里。


發出八號風球無耐，香港好多地方嘅風勢就急速增強，吹東北烈風，有狂風大雨同翻起巨浪，尤其係南部地區同離岸，喺天鴿開始正面吹襲香港，佢嘅中心附近嘅一條強烈雨帶爆發同橫掃之下，風力喺短短兩三個鐘內飆升到暴風程度，橫瀾島更加首當其衝咁受颶風影響。


跟住橫瀾島持續風速繼續狂升到超過每小時140公里，而長洲泳灘都受偏東颶風影響，另外天文台8個參考自動氣象站當中，長洲、機場、西貢、流浮山同埋啟德亦都出現烈風或者暴風，三號同八號風球達標，其餘3個站都先後吹強風。


九號風球維持咗1個鐘，天文台喺朝早9點10分發出十號颶風信號，當時天鴿去到天文台總部以南大約70公里。呢次係2012年強颱風韋森特之後，天文台5年嚟第一次發出九號同十號風球。天文台話，颶風程度嘅東至東北風影響香港東南部，隨住天鴿行去珠江口西面，香港會轉吹東南風，到時颶風會影響埋其餘嘅地區，十號風球會維持幾個鐘，市民應該留意破壞性嘅風力，同可能發生嘅山泥傾瀉、水浸，唔好離開屋企或者有屏蔽嘅地方。


天鴿帶嚟嘅風暴潮威力係幾十年嚟最嚴重。佢正面襲港嘅時候啱啱係潮漲同天文大潮，加埋風暴潮令到尖鼻咀、大埔滘、大澳同鰂魚涌嘅海水高度分別達到海圖基準面以上4.56、4.09、3.8同3.57米，當中鰂魚涌水位係1962年颱風溫黛以嚟最高，尖鼻咀嘅水位更加係破紀錄新高。


因為廣泛地區嘅風勢迅速跌到去強風嘅水平，天文台喺晏晝3點45分話考慮喺6點前改發三號風球。天文台喺晏晝5點10分改發三號強風信號，當時天鴿集結喺香港西北偏西大約210公里。天文台話，香港重係有狂風驟雨，海面重係有大浪，西南部重係吹緊強風，會睇下風力嘅變化考慮改發一號風球。


天鴿環流緊密令到各區風力急跌，市面唔再受強風影響，改發三號風球個幾鐘之後，天文台喺傍晚6點20分改發一號戒備信號，當時天鴿行到去香港西北偏西大約240公里。天文台再提醒，離岸重係會間中吹強風，會睇下風力嘅變化考慮取消全部熱帶氣旋警告信號。


風暴造成最少129傷，當局收到5300單冧樹、1單山泥傾瀉同10單水浸報告。天鴿除咗帶嚟2012年韋森特以嚟第一次嘅九號同十號風球之外，亦都係當年以來第一次連續3個熱帶氣旋帶嚟八號風球、1948年以嚟第一次全年頭3個熱帶氣旋都要發出八號或以上風球，同埋1999年以嚟第一次連續3個熱帶氣旋正面襲港。


雖然天鴿強度強過韋森特，亦都更加接近香港，但因為天鴿北面嘅眼壁對流比較弱，加上掠過香港南面嘅時候佢嘅中心環流東北面嘅空隙旋捲到去香港上空，令到各區風勢除咗橫瀾島、北角同機場之外都只係同韋森特差唔多，無話明顯勁啲。


風暴期間，天文台測風網絡8個參考自動氣象站全部錄到強風或以上嘅風力，當中長洲吹颶風、機場都受暴風影響，連埋啟德、西貢、流浮山，總共5個站錄到烈風，三號及八號風球都達標。長洲、機場、啟德、西貢、流浮山、青衣、打鼓嶺同沙田錄到嘅最高10分鐘平均風速分別係每小時132、102、81、80、79、55、49同46公里。


雖然政府飛行服務隊要出動搜救所以派唔到噴射機，用下投式探空儀幫手探測天鴿中心風力，但係天文台喺天鴿吹襲之後都係話要考慮將天鴿補升做超強颱風。因為香港南面嘅黃茅洲畀天鴿嘅風眼橫掃，事後核實喺天鴿眼壁掠過期間錄到最高10分鐘平均風速達到每秒70.


1872年，佢入咗印度工務局，1883年轉咗去埃及工務局。1902年，佢考察兼寫好阿斯旺水壩嘅人，就做咗水塘方便嘅局長。1897年，佢離開埃及，因為當其時玻爾戰爭啱啱完，佢畀人邀去南非。有人要求佢睇下川斯瓦同奧蘭治河等殖民地，點樣搞灌溉系統。


鄂圖曼帝國又請佢做灌溉阿頭，去到阿刺伯地方搞。佢畫咗呢帶第一幅準嘅地圖。後尾1914年1915年英國遠征軍就得助於呢啲地圖。1911年，佢建議將水又到南美索不達米亞嘅查地亞地方。佢響幼發拉底河度，近古巴比倫嘅牽地也起牽地也壩，自此350萬頃地就有得灌溉。


今屆選舉團投票方式由「多輪淘汰制」改為「按選擇次序淘汰」，選民直接喺選票上按照自己心水排列候選人。首先會根據選民嘅第一意願嚟計票，如果冇候選人得票過半，就會淘汰最少票嘅候選人，之後就會統計佢嘅票入面嘅第二意願，直到有候選人得票過半。


係台灣嘅動畫配音員，原名劉鵬傑，外號係朋哥，血型係B型，配過比較出名嘅有台灣版嘅多啦A夢嘅小夫、名偵探柯南嘅工藤新一、犬夜叉入邊嘅犬夜叉、少年偵探 ～推理之絆～入邊嘅鳴海步、涼宮春日的憂鬱入邊嘅阿虛、同南方四賤客入邊嘅阿ㄆㄧㄚ等。


正佳廣場係南中國最繁華嘅商業聖地，亦都係依家廣州城市中軸線核心嘅地方。呢間廣場喺廣東省廣州市天河區體育東路同埋天河路嘅交界，附近唔係幾遠就係宏城廣場同埋天河城廣場。廣場由美國著名嘅購物中心專業設計公司捷迪設計師事務所同埋廣州設計院一齊合作嚟起呢間噉嘅建築。


呢個廣場係中國而家最大嘅完全貫徹「體驗式消費」模式、集零售、休閒、娛樂、餐飲、會展、康體、旅遊同埋商務喺埋一齊嘅現代化購物中心。佢係有率先引入世界先進嘅體驗經濟模式，將購物同埋「體驗」溝埋一齊，重係以超前三十年嘅商業規劃，成就咗「亞洲第一個體驗式購物樂園」嘅地位，成為同拉斯維加斯、紐約第五街，東京銀座喺埋一齊體驗嘅經濟巨人。


正佳廣場可以畀好多人同場同時消費，每年至少吸引世界各地200萬個遊客到呢度，其中珠三角同埋港澳、境外旅遊團體起碼霸咗超過45%，其中主力消費層嘅年齡大多數分佈喺3到60歲範圍，佢係新時代家庭、東南亞旅遊團體成日嚟呢度玩嘅最佳休閒場所。


呢間廣場喺2003年9月12號開始招商到依家為止，就引起咗各界嘅重大關注，尤其係東南亞、港澳、江浙同埋珠三角附近嘅地投資佬成日嚟正佳嗰度霸位，有成千間國內外嘅品牌客戶都先後同正佳廣場一齊合作，到咗2005年1月15號正式開業之前，成間廣場嘅招商已經達到90%，重創造咗喺10個月入面，成功招商800幾家、日日都廿幾家商鋪開門嘅業界奇跡。


喺廣場開業之後，嗰啲客流量就開始唔停咁越嚟越多，尤其係五一黃金周嘅第一日，就有1130000嘅客流高峰，而且每間主力店鋪嘅銷售都有大幅增長。而呢間廣場重有埋中國商業零售試點單位、國務院特批國際貿易區、廣州最大CEPA零關稅貿易區同埋廣東省旅遊定點專案等多項榮譽。


總警監係中國人民警察警銜系統嘅最高等級，由國務院總理頒發俾正部級人民警察，而家嘅制式襯衫係白色，識別標誌係一個中華人民共和國國徽圖案，四周圍繞住一圈橄欖枝。自1992年以嚟，所有嘅公安部部長、國家安全部部長都會被頒授總警監警銜。


臺灣日治時期嘅政區總共經歷過十次改動。由一開始1895年嘅三縣一廳，一直到最後1920年嘅五州二廳。同之前幾次分區相比，1920年嗰次分區，持續嘅時間係最耐嘅，亦喺相當程度上影響咗戰後國民政府喺臺灣嘅行政區。


由呢屆賽事開始，首輪參賽隊伍由24隊加到32隊。第一輪分組賽32隊分8組打雙循環，每組頭兩名晉身第二輪分組賽，第三名降格踢歐洲足協盃第三圈。第二輪分組賽16隊分4組打雙循環，每組頭兩名晉級。八強同埋四強維持兩回合淘汰賽。


《今期流行》係香港男藝人古天樂第3首派台歌，2000年派台，收錄喺佢嘅第二隻專輯《今期流行》入面，屬第一主打歌，由林夕作詞，伍樂城作曲。《今期流行》係首節拍感強勁嘅跳舞歌，個MV由古天樂大跳熱舞，跳到好似「拜神」同「抹窗」噉。


跳水係一種體育活動，職業比賽設有男、女跳板同跳台，雙人同步跳水，混合雙人同步跳水，隊際跳水。跳板跳水分別喺1米或3米跳板上進行。喺奧運、世界錦標賽、世界盃比賽，分別喺3米跳板同10米跳台進行。喺跳水比賽，女子要做出5個動作、男子要做出6個動作。


千年古樓遺址係中國廣東省廣州市嘅一個遺址，喺越秀區嘅北京路嘅步行街入面，南邊從惠福東路口嗰度開始，一直向北去到中山五路同中山四路嘅交界路口嗰頭。呢條古道喺2002年先至俾廣州嘅考古團隊發現咗，喺2008年12月份重俾廣州市人民政府定咗係市級文物保護單位。


香港島各界聯合會，簡稱港島聯，係香港三大基層社團聯合組織之一，旗下有多個活躍喺香港島嘅社團屬會。聯會喺1999年成立，現任會長係港區人大代表蔡毅同埋薛博然、周厚立、劉天倪、彭志兵、蔡志堅，理事長係蘇長榮。


Piaggio工廠本身二戰前係整飛機起家，工廠喺打仗時俾盟軍炸咗。打完仗之後，飛機已經無咁大需求，戰後意大利周圍都係爛路，唔適合揸車，老細個仔重建工廠時決定轉行整電單車，方便國民出入。喺1953年荷里活電影金枝玉葉裏面，格力哥利柏喺羅馬街頭揸住偉士牌車住柯德莉夏萍，令到偉士牌喺全世界變到好出名。


Miles Davis係一個美國爵士樂歌手，又係小號手。佢係爵士樂界一個傳奇人物，特別係佢一張1959年出嘅《Kind of Blue》唱片，更加係爵士樂界公認一張最重要嘅唱片，呢隻碟除咗係佢成名傑作，重令莫達爾爵士樂呢種音樂風格為人所共知。


Miles Davis係美國伊利諾伊州阿爾頓鎮一個牙醫嘅中產家庭出世，之後一家搬咗去東部聖路易市。高中時試過喺嗰度嘅酒吧兼職，16歲開始喺星期六做短期表演，17歲加入 Blue Devil樂隊，受到樂隊入面兩個人Charlie Parker同Dizzy Gillespie嘅博普爵士樂影響好大。


1944年9月佢去咗紐約，喺 Dizzy Gillespie 推薦之下同 Charlie Parker 一齊喺俱樂部表演，Miles Davis除咗跟 Charlie Parker 學咗好多音樂嘅嘢之外，亦跟佢學埋吸毒，開始染上毒癮。


到1948年夏天，Miles Davis自己組織咗一隊九重奏樂隊，9月喺紐約皇家鳥巢俱樂部做咗兩個禮拜演出之後，畀帝國唱片公司睇中，簽咗份唱片合約。1949年佢識咗Gil Evans、Gerry Mulligan同John Lewis 幾位樂手，大家都覺得博普爵士樂唔啱自己玩，於是佢哋開始試吓創一啲新嘅曲風出嚟，1月出咗隻叫《Birth of The Cool》有十二隻歌嘅碟，喺呢隻碟入面佢哋創出咗冷爵士樂呢種新嘅爵士樂風格。


1955年佢戒咗毒之後，7月喺羅德島參加新港爵士樂音樂節，由佢帶住一隊五重奏樂隊唱咗兩隻 Thelonius Monk嘅歌 《Round Midnight》同《Hackensack》大受好評，吸引咗哥倫比亞唱片公司制作人George Avakian垂青，簽咗唱片合約，Miles Davis因為咁而開始咗同哥倫比亞唱片公司三十年嘅合作關係。


1955年 Miles Davis 組成 Miles Davis Quintet樂隊，成員有高音色士風手 John Coltrane、鋼琴手 Red Garland、鼓手 Philly Joe Jones 同低音提琴手 Paul Chambers，以五重奏作為主要特色，後來重加到六重奏，出過《Round About Midnight》、《Miles Ahead》等等唱片。


1959年3到4月期間，Miles Davis 搵返佢隊六重奏樂隊同 Bill Evans 一齊錄咗隻唱片《Kind of Blue》，根據美國唱片工業協會紀錄，《Kind of Blue》喺銷售成績上最勁嘅爵士樂專輯。


雖然佢哋各黨有各自獨立嘅黨組織，但由於喺選舉同議會投票中構成長期穩定嘅聯盟組織，一般喺選舉、表決等方面成個聯盟被當作一個政黨。聯盟贏得聯邦選舉嘅時候共同執政，在野嘅時候就同樣係反對黨。一般喺論述澳洲政治勢力嘅時候，聯盟同澳大利亞工黨被認爲係澳洲嘅兩大政黨。


，又叫廣州市工人文化宮，廣州當地簡稱做市一宮，係中國廣東省廣州市嘅工人文化宮，喺1950年起，1951年5月1號起好兼正式對外開放，位置喺越秀區文明路65號。呢間工人文化宮係廣州市最早嘅職工活動陣地。


培訓學校整咗幫廣大工會會員同下崗職工技能提升、自我增值嘅初、中、高級電工、冷氣、冰箱、電腦、家電維修、書畫、文化補習等技能培訓班。另外重開咗細路嘅舞蹈、美術、音樂、形體培訓班、交誼舞、粵曲、結它培訓班等。


周宣王二十二年，姬友獲封為諸侯，建立鄭國。人民愛戴姬友，周幽王繼位之後，姬友獲封為太傅。周幽王在位嗰陣，西周國力衰微，姬友驚幽王嘅昏庸殘暴會累死同樣響王畿入面嘅鄭國，所以諗住將鄭國由靠近西周首都鎬京嘅鄭搬去另一道。


華加諾娃方法係一種源自俄羅斯嘅芭蕾舞訓練法，由俄羅斯芭蕾舞老師華加諾娃所創。華加諾娃佢本來係一個芭蕾舞蹈員，後嚟喺 1916 年退休，改行做芭蕾舞老師，後尾仲喺 1934 年嗰陣寫出咗《The Fundamentals of Classical Dance》一書，呢本書俾好多後人引用，成為咗本經典。


陶謙喺細嗰陣時就死咗老豆，佢喺縣入面喺出晒名嘅遊蕩不羈，成日同其他細路仔一齊玩騎馬打仗嘅遊戲，啲細路仔都認陶謙做大佬。前蒼梧太守甘公睇到陶謙後，認為佢相貌雄偉，未來一定會有成就，於是將自己嘅女嫁畀陶謙。


西面嘅外族羌成日都侵擾邊境，朝廷派征西將軍皇甫嵩出戰，皇甫嵩徵召陶謙做揚武都尉，佢哋成功打低咗西羌。中平二年涼州嘅邊章同埋韓遂喺度搞搞震，朝廷派車騎將軍張溫同埋董卓出兵討伐，張溫徵召陶謙同埋孫堅幫手。


朝廷當初諗住討伐徐州嘅黃巾軍而封咗陶謙做徐州刺史。陶謙上任之後不斷招攬人才，例如佢曾經用刑罰威脅趙昱為自己效力。陶謙又任用陳登嚟負責農事，實施屯田制嚟屯積糧食。董卓討伐戰期間，河南尹朱儁號召其他州郡一齊做低董卓。


陶謙派咗三千精兵，其他州郡亦都有畀朱儁少少支持，陶謙推舉朱儁做車騎將軍。董卓死咗之後，佢嘅手下李傕同埋郭汜繼續控制朝廷，陶謙仲喺有派人進貢獻帝，獻帝封佢做安東將軍、徐州牧、溧陽侯。之後陶謙聯合前揚州刺史周乾、琅邪相陰德、東海相劉馗、彭城相汲廉、北海相孔融、沛相袁忠、泰山太守應劭、汝南太守徐璆、前九江太守服虔、博士鄭玄等人一齊推舉朱儁做太師，號召其他軍閥豪強一齊做低李傕，尊奉獻帝，但喺朱儁畀李傕徵召入朝，陶謙佢哋只好放棄。


初平三年，陶謙為咗呼應盟友袁術而喺發干度屯兵，諗住嚇吓袁紹，點知畀曹操同袁紹一齊做低。袁術雖然喺陶謙嘅盟友，但喺一直霸住徐州嘅廣陵郡。後尾袁術嘅沛國畀陶謙搶咗，袁術又自稱自己喺徐州伯，雙方可能已經唔再係盟友。


初平四年，曹操因為老豆曹嵩喺泰山被殺而攻打陶謙，攻陷咗十幾座城，並且喺彭城打低陶謙，陶謙死咗萬幾人，搞到泗水都畀塞住咗。陶謙退守郯城，曹操由於打唔落嚟同埋食晒啲糧食而撤軍。第二年，曹操又打多陶謙一次，攻陷咗瑯琊同埋東海嘅好多縣，陶謙諗住走返鄉下丹陽。


反質數，英文稱作 emirp，係質數嘅一種。將一個素數嘅阿拉伯字數字序列變成由低位向高位反寫出嚟，得到嘅另一個數重係質數 。例如質數13，反寫就係另一個質數31，所以13係一個反質數。呢個定義排除咗相關嘅迴文質數，因為迴文質數反寫唔係另一個數而係佢本身。


而家嘅官洲站入面得一間美心西餅嘅鋪頭畀乘客買嘢食。呢個站有自助服務設施畀乘客用，但係得好少。其中包括咗一台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。


2005年12月26號，4號綫首通段正式通車之後就開咗呢個站，亦令到官洲島有交通服務。到咗2011年7月8號，由於生物島開咗，加上官洲地區已經唔再有「廣州版海南島」嘅稱呼嘅關係，官洲島就從之前海珠區就變咗蘿崗區嚟管理，嗰陣時，呢個站係蘿崗區入面唯一嘅地鐵車站。


因為佢係官洲島入面唯一地鐵站，喺2005年嘅聖誕節之前，官洲重係個島嚟嘅，嗰時冇橋、輪渡等其他交通去呢個島。喺2005年12月26號開咗4號綫之後，呢個站解決咗冇交通去官洲嘅問題。2011年7月8號生物島開放咗之後，呢個站都係得好少客流，一日之內凈係得幾個乘客入站同出站，大部分時間都係冇人上落車。


陳壽曾經喺蜀漢做官，蜀漢滅亡之後被徵入洛陽，喺西晉擔任著作郎嘅職務。嗰時魏、吳兩國已經有相關嘅史書，例如王沈嘅《魏書》、魚豢嘅《魏略》、韋昭嘅《吳書》，呢三本書係陳壽依據嘅基本材料，蜀漢冇史書，因此陳壽要親自搵資料，所以蜀書淨係得十五卷。


《三國志·魏書·烏丸鮮卑東夷傳》引用王沈《魏書》同埋魚豢《魏略》嘅資料，記載由中國前往日本呢個「帶方東南大海之中，依山島為國邑」嘅國家。全文總字數約莫兩千字左右，係現存對於古代日本情況最早嘅紀錄，因此成為研究日本古代歷史嘅重要史料。


小薯茄係香港一個網上短片製作團隊，2014年11月正式開始營運，由一班90年代出世嘅後生仔搞，大部分出身於香港浸會大學電影系。其中有七位幕前演出嘅成員，包括程仁富、蔡曉童、吳冰、關浩傑、鄧麗英、姚澤汶同埋朱柏熹。


導演高江凌亦係其中一個出名嘅幕後人員。小薯茄短片主要以幽默同引起共鳴為主，因此獲得唔少支持者，截至2023年5月9號，約有52萬8千人訂閱，Instagram亦有48萬3千位追踨者。標語係「由簡單創出不平凡」。


愛羣大廈喺1931年由建築師陳榮枝同李炳垣開始設計，1934年10月開始起，1937年7月27號剪彩開張。大廈由陳卓平集華僑資本創辦，係香港愛群人壽保險有限公司嘅產業。一路到1967年之前，愛羣大廈都係「廣州第一高樓」。


建築外牆原刷白色水洗石米飾面，開長方形鋼窗，抗日戰爭初期爲避免成爲敵機目標而塗成黑色，去到1964年先粉刷返原先只色。1966年又喺東側興建咗一座高67米、18層樓嘅「新愛羣」。1984年，「新愛羣」頂樓3層俾改建成旋轉餐廳，臨江高層嘅獨特視野成爲獨特招牌。


Mi55係香港女仔組合，2011年成立，創隊成員有麥家朗、羅彩玲、曾寶、譚雅元同周伊婷，出過寫真集，經理人係向華強個姪向展邦旗下嘅M.SPY Model Agency。2012年雖然加入兩位新成員王妙彤同歐潔瑩，不過嗰年開始就無再用組合名義出寫真，將資源主力投放到羅彩玲同曾寶度，亦都無乜再用Mi55呢個名做宣傳。


根據國際拳擊聯盟規定，國際正式比賽嘅擂台最多唔可以超過6.1米，一般比賽嘅擂台可以喺4.9至6.1米之間，四邊長度要相等。台上嘅四個角都要有固定喺台角嘅直柱，四個角落處都要放有5至7mm厚、20mm闊嘅軟護墊。


拳擊比賽標準護手繃帶長度唔超過2.5米，闊度唔超超過5.7厘米，由比賽主辦單位提供，參賽運動員必須使用大會統一提供嘅繃帶。護手繃帶一般都用吸水性強嘅棉紗製成，比賽嗰陣唔可以用其他任何繩、橡筋或膠布代替繃帶。


根據國際拳擊聯盟規定，拳擊運動員喺參加拳擊比賽嗰陣，一定要戴拳擊手套。拳擊比賽嘅時候按照體重級別用唔同重量嘅手套。而且喺拳擊比賽嘅時候，組委會要預備兩對符合嗰場比賽規定嘅一樣重量嘅拳套以備運動員喺手套出現問題嘅時候隨時更換。


拳擊嘅護具包括頭盔、護牙膠同護襠。參加業餘比賽嘅運動員必須佩戴頭盔，雙方運動員頭盔嘅規格、樣式要統一，一方為紅色而另一方為藍色，同自己嘅角色要一致，而且所用拳擊頭盔必須符合國際拳擊聯盟批准認可能夠保護頭部。


比賽嗰陣拳手一定要戴護牙膠，護牙膠嘅大細要適合參賽嘅拳手。如果拳手冇自備護牙膠，主辦單位有義務提供。比賽嘅時候運動員唔可以將故意將護牙膠吐出嚟，唔係嘅話就會被警告。如果護牙膠俾人打甩咗，台上嘅裁判執起之後將拳手帶到佢自己嘅角落，交畀助手沖洗乾淨之後，再由台上嘅拳擊裁判員交畀拳手戴好。


間嘢係廣州市環保部門喺起好嘅天鹿郊野嘅基礎上整大成省級嘅森林公園，入面啲植被多數係闊葉林同混高林為主，附近嘅天鹿湖水庫同牛頭山亦比較出名。公園面積8.8km²，主要有蔴鷹嶺野生植物遊覽區、牛頭山遊覽區、慕園生物多樣性保育區、鳳凰山野外拓展活動區，及文武廟綜合管理服務器等5個功能區。


第九交響曲詛咒係古典樂上嘅一種迷信，指啲人相信「一位作曲家寫嘅第九首交響曲實會係佢人生嘅最後一件作品」－如果話一個人信第九交響曲詛咒，即係話佢深信一位作曲家實會喺作佢嘅第九首交響曲途中或者之後冇耐死亡。


民吉街有中環巴士總站，城巴3B線喺2015年5月17號取消後，呢個巴士站只剩番城巴71號線、過海隧道巴士673P號線朝早班次喺呢度做起點，而新巴3A、4、91及94號線去中環方向會經過民吉街同及停係呢度。


新義州原本只係條喺朝鮮西北部平安北道嘅村仔，1910年開闢做河港。1924年，入侵朝鮮嘅大日本帝國殖民統治者，為咗方便用鐵路掠中國東北部嘅資源，將平安北道嘅行政中心由義州搬到呢條村，改名做新義州，呢度就開始發展得好快。


受到孫文嘅指令，朱執信喺1920年6月份就派到福建省漳州市入面趕嗮啲桂系軍閥走。返到廣州之後就準備出兵躝嗮啲桂系軍走。但係1920年9月21號，佢喺東莞虎門為咗定住桂軍同東莞民軍嘅衝突期間，俾人亂槍打死咗，終年35歲。


月台閘門係喺鐵路車站月台邊緣安裝嘅安全設施，等同於半度月台幕門。喺香港嘅港鐵，安裝閘門嘅一定係喺戶外車站，而喺倫敦地下鐵系統入面，亦有喺一啲地底車站安裝月台閘門。月台閘門用嚟避免乘客俾列車行走嗰陣產生嘅氣流整傷同避免乘客墮軌。


皇后大道中九號係香港島中西區嘅一座商業大廈，嚮中環雪廠街同德輔道中交界，係香港摩天大廈之一，寫字樓𨋢口大堂嚮南面皇后大道中9號。商場入口嚮南、北面各一。皇后大道中九號係香港置地發展嘅物業，中區行人天橋系統都穿過呢幢大廈嘅商場。


卡路士好早就出咗名，1995年佢喺意甲打國際米蘭，但只打咗兩年，1997年佢轉咗去西甲嘅皇家馬德里，一打就打咗十一年。佢喺皇馬好出名，贏過三屆歐洲聯賽冠軍盃，咁樣嘅成績對皇馬嚟講已經好威，因為皇馬曾經喺1950年代連贏五屆歐冠盃，之後一段時間，幾乎一屆都冇贏到。


，簡稱國廣，係中華人民共和國嘅國有國際廣播電台。現時總部設喺北京石景山區八寶山一區。佢嚮1941年12月3號成立，當時佢係叫北京廣播電台。中國國際廣播電台仲發佈咗名為《北京新聞》同《北京國際》嘅線上日報。


CRI話，佢「致力於促進中華人民共和國同世界嘅良好關係」，但堅持中華人民共和國嘅官方政策，包括臺灣同達賴喇嘛嘅政治狀況等爭議問題。同美國之音、英國廣播公司世界廣播電臺同澳洲廣播電台等其他國家嘅對外廣播電台一樣，國際廣播電台宣稱「要喺中國嘅軟實力策略發揮重要作用」同「走出去」政策，旨在擴大中國文化同媒體喺世界上嘅影響力。


《導火新聞線》係2016年香港一套劇情電影，係香港電視網絡同名電視劇嘅電影版續集，由王宗堯、周家怡、楊淇、吳孟達、張建聲、姜文杰、郭鋒、陳穎妍、楊天經、龔慈恩同方健儀領銜主演，導演方俊華、編劇潘漫紅。


2017年12月10號，澳門舉行公益金百萬行，媽閣係公益金百萬行嘅終點，所以有量人流等搭巴士走人，5AX巴士響當日禮拜日係停駛唔提供服務，但係就響現場出現，懷疑新福利擅自派車提供服務，再先斬後奏同當局提出申請，所以無論係交通事務局定新福利本身網站都冇提到公益金百萬行期間會開通呢條線。


2017年12月15號，輕軌媽閣站前期建造工程動工，西灣湖景大馬路嘅「媽閣總站」實施有限度通車。由於工地會佔用部分巴士站，為咗方便巴士運作，頭班車開始臨時加停「澳門旅遊塔」巴士站畀乘客落車，而臨時巴士總站就設響「旅遊塔／行車隧道」巴士站附近畀巴士停泊同乘客上車，由臨時巴士總站開出之後先會到「媽閣總站」巴士站上落客。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


黃曉文本身係位學生，模特兒出身，曾接拍多個廣告及MV，包括2019年參演陳卓賢嘅MV《另一個諾貝爾》及姜濤嘅MV《亞特蘭提斯》，同年攞到機會做由姜濤同陳卓賢主演嘅ViuTV音樂電影《戀愛要在生日前》入面嘅女主角。


到2021年佢再參演ViuTV單元劇《YOLO的練習曲》，同年改咗藝名「黃曦誼」。2022年簽約宏寰文化傳播成為旗下藝人，依家接受緊唱歌、跳舞同演戲訓練，喺2022年6月拍完新電影《夜校》，演員有葛民輝、詹瑞文、凌文龍、張天賦、李靜儀、陳紫萱、方泳琳、陳伊霖等等。


皆因香港有位女藝人黃家慰都係叫「Candy Wong」，咁啱佢哋兩個都係1字尾年份11月11號出世，所以2021年有傳媒報道《YOLO的練習曲》嘅消息嗰陣，誤將黃曉文當做黃家慰。另外COLLAR成員王家晴亦都係叫「Candy Wong」。


羊村入面發明嘅大白菜1000周年紀念日已經到咗，佢為咗記得呢日嘅發明，羊村嗰度就喺晚黑辦咗個晚會。但係嗰日咁啱係狼族發明嘅涮羊肉1000周年紀念日，佢哋決定喺嗰晚捉嗮羊村入面啲羊嚟搞涮羊肉。點知嗰日晚會開始嗰陣，出咗位虎威太歲嘅老細，佢就以國際動物理事會會長嘅身份嚟將羊村改成起遊樂場，甚至連狼堡都唔放過，都改成起公廁。


廣深城際動車組列車係中國鐵路運行於廣東省會廣州同埋經濟特區深圳之間嘅城際動車組列車，從2007年4月18號起開行，宜家由廣州鐵路集團廣深鐵路股份有限公司廣九客運段嚟負責客運服務。列車用和諧號CRH1A型電力動車組，運行縱貫廣深鐵路，經過東莞、常平、樟木頭三個站，全程139公里，每個鐘行160公里，最快每個鐘行202公里。


1994年，廣深高速公路開通後，廣深城際列車受到公路豪華大巴嘅競爭，因爲大巴發車嘅密度高而且票價相對便而且當時鐵路發車次數小、票價比較貴，鐵路客流大幅縮水。之後爲咗加強鐵路嘅競爭力，廣深鐵路公司開始慢慢實施「廣深城際公交化」計畫，除咗上述嘅列車加速同加密班次之外，重包括乘客坐車更加方便嘅措施。


廣深城際列車喺2005年10月26號開始試行地下鐵模式運作，用自動售票機、入閘機、卡式火車非同埋儲值車票，嚟配合公交化計劃。自動售票機同地下鐵一樣係用觸摸式點擊購票，可以使用10蚊、20蚊、50蚊同埋100蚊人仔嘅紙幣。


2009年2月20號起，廣深鐵路股份有限公司同中國工商銀行合作推出「廣深鐵路牡丹金融IC卡」，依張IC卡有信用卡同埋借記卡兩種，都係中國銀聯卡。持卡人可直接祿卡搭廣深「和諧號」動車組，而且可揀座位同等級。


2009年3月20號起，廣深鐵路公司喺廣深城際列車推出「廣深鐵路快通卡」，呢張儲值卡嘅發行面額為500蚊人仔，旅客直接綠卡入站坐廣深「和諧號」動車組嘅二等座，出站嗰陣祿卡就會自動扣取所撘乘區間嘅金額。


不過，由於宜家廣州站並唔似其它廣深線車站一樣設有閘機，出站位置冇閘機，而入站嘅入閘機又經常唔開。所以宜家唔理你係用緊「廣深鐵路牡丹金融IC卡」頂抑或係「廣深鐵路兩幣信用卡」，兩者都唔可以喺廣州站使用。


荷屬新畿內亞係荷蘭帝國旗下嘅殖民地，本嚟係荷屬東印度一部份，1949年印尼獨立後，荷蘭仍然控制住新畿內亞西部，本嚟諗住扶植成一個獨立國家，但1961年印尼派兵入侵，1962年聯合國介入託管，1963年正式併入印尼。


新羅之後，今日釜山廣域市大部分地方都歸東萊郡/東萊府轄，喺釜山城市興起前，東萊先係當地嘅中心。「東萊」嘅意思係「萊山之東」，所謂萊山，即係傳說話有神仙住嘅蓬萊山嘅簡稱。東萊地方原本係埠頭，係舊時韓國外貿重港，從中古到近代呢度係朝鮮、日本之間嘅外交重地。


2021年1月11號，美國眾議員大衛·西西里尼、占美·拉斯金同劉雲平向眾議院提交咗一份針對當勞侵嘅彈劾草案，話佢煽動叛亂，叫佢啲支持者去國會大廈，造成衝突。佩洛西之後任命7個彈劾管理人，佢哋分別係眾議院情報委員會主席、民主黨眾議員希夫、眾議院司法委員會主席納德勒、民主黨議員傑弗里斯、民主黨議員洛夫格倫、民主黨議員戴明斯、民主黨議員加西亞同民主黨議員克魯。


2017年4月13號朝早十一點幾，治安警接報樂群樓第四座三樓一個單位發生企圖跳樓事件。治安警、消防員同司警談判專家先後接報到場，消防員響單位下邊整咗救生氣墊，企圖跳樓嘅男人自行返翻入屋。治安警上門要求佢出示身份證協助調查，男子突然反鎖單位木門，拒絕離開，之後搞到晏晝四點十分。


消防員之後破門入屋，治安警同消防員合力制服呢嗰男人，將佢帶返差館做進一步調查。之後呢嗰男人話佢視力有問題，家境清貧，因為要照顧有病嘅大佬，所以唔能夠如期入住房屋局安排嘅社屋單位，但係被房屋局要求遷出，所以情緒激動。


而房屋局話，正響到跟進一個因為長期唔以社屋做永久居所嘅石排灣社屋租戶遷出個案，呢個承租人響2013年獲安排入住石排灣社屋單位。之後，房屋局經過多次家訪同邀約面談都接觸唔到承租人，懷疑承租人長期唔響單位到居住。


經過進一步調查，顯示承租人已經長達一年幾冇入住社屋單位。呢種行為違反咗第二五/二○○九號行政法規第十九條第二款第二項「承租人唔響呢間房屋居住超過四十五日，又或者唔以呢間屋做永久居所，唔理係唔係住嗰另一間屋」，同埋第二十條第一款「永久居所係指承租人每年至少有三分之二時間留宿嘅居所。


」嘅規定，房屋局開展程序解除同佢嘅租賃合同。就因為咁，房屋局工作人員已經勸喻承租人自行退翻社屋單位，承租人拒絕重同行政法院提起司法上訴，最後響2016年7月13號裁定司法上訴人敗訴，兼駁回司法上訴人提出嘅訴訟請求。


2016年8月27號，石排灣社屋落成先三年幾時間，就面臨第二次鋪磚命運。2015年9月被揭「空鼓」瓷磚問題，大約九成樓層走廊要換瓷磚。事隔冇耐2016年頭先完成嘅鋪磚工程，房屋局響驗收期間發現部份瓷磚重有問題，樂群樓第三座加埋廿六層，目前有一半以上樓層有瓷磚被人拆咗，而六座大廈每層樓嘅公共走廊都有大面積瓷磚拆咗同埋又被房屋局畫上記號等緊重鋪，光脫脫嘅水泥面，一唔小心隔離啲瓷磚就有跌落地下嘅風險，唔單止影響美觀，重影響居民出行。


」對於2015年嘅空鼓瓷磚問題，政府當初以「天氣變化」同懷疑工人對施工工藝標準認知唔夠做理由，展開補鑊工程，但係冇人承擔責任。而呢次重鋪工程，房屋局回應話，部份瓷磚有瑕疵需要重換，目前未有完工日期。而石排灣樂群樓爆磚唔停，不單止居民擔心房屋質量，重有議員認為，政府響房屋工程上由以往嘅工程師監場，到而家請監理公司監督，最大問題就響人手唔夠到。


雖然承建商話，響保養期到會唔使錢換磚。但係2015年嘅鋪磚工程，響通風差嘅走廊入面做嘢同埋防灰措施做唔夠，等灰塵滿佈嗮走廊同屋到，住戶慘變吸塵機。其實樂群樓爆磚事件已經唔係第一次公屋瓷磚出問題，早響2014年經屋湖畔大廈亦發生同類事件。


2017年11月17號晚黑九點半，石排灣社屋樂群樓第三座七樓一個單位男戶主打電話報警話單位入面有三個人唔舒服。消防救護員到場接觸到三十五歲揸藍卡嘅女戶主同佢兩個分別八歲同九歲嘅女，三個人都話沖完涼之後覺得頭暈、氣促同嘔，由救護車送到鏡湖醫院治理。


消防局懷疑係一氧化碳中毒，經過了解之後加派搶救車到場，安裝響廚房嘅石油氣熱水爐開咗兩分鐘左右之後，用氣體探測器響廚房門口度一氧化碳讀數，之後開窗通風再測試已經冇讀數，事件懷疑係亂用石油氣熱水爐搞到一氧化碳中毒，消防之後勸個男戶主唔好用嗰個石油氣熱水爐住，直到搵咗合資格嘅師傅維修先好用。


唔同芭蕾舞門派對手位嘅定義可以好唔同，有陣時可能會用同一個名指唔同嘅手位，又或者有第啲門派冇嘅手位，例如俄羅斯派嘅芭蕾舞會指定有三個手位，其他主要門派興用五個，而香港同中國大陸嘅芭蕾舞老師多數都係用英國皇家舞蹈學院所指定嗰套五大手位嘅。


佢哋係激進親中共派嘅組織，部分成員支持封殺言論自由，亦曾經邀請過親中共派藝人莊思敏出席佢哋嘅活動。對於維吾爾人嘅大清洗議題，佢哋亦曾經表示對於新疆地區存在強迫勞動嘅指控係子虛烏有，係美國同其他西方國家捏造嘅謊言。


喺2020年9月26號，有人自稱要清理香港啲垃圾，突然闖入香港大學校園，破壞校園內和平表達意見嘅連儂牆。有關情況被錄低咗，片段上載咗去香港同心會嘅Facebook Group，入面有大量嘅人讚好不絕，當中仲包括一啲民建聯嘅成員。


雖然佢哋聲稱只係「清潔」香港大學，但記者之後視察就發現，佢哋現場留低大量垃圾，殘留嘅宣傳品、部分被撕下嘅海報遭隨意棄置地下，一片狼籍。不過，亦有一啲藍絲表面唔同意呢啲犯法嘅行為，而港大校方對事件表示遺憾，港大學生會就譴責事件。


喺2021年3月，多個時裝品牌因為新疆強迫勞動嘅問題，宣布停用新疆棉，引起咗國際社會嘅風波。而包括香港同心會在內嘅一啲激進親中派人士，就發起咗一啲抗議呢啲品牌嘅行動。其中香港同心會就喺3月28號去咗位於尖沙嘴廣東道嘅H&M分店，高叫「新疆棉花頂呱呱」，又話H&M試圖打壓新疆棉花產業，話新疆存在強迫勞動等指控係子虛烏有。


不過，佢哋當時嘅行動就違反咗政府就武漢肺炎疫情而實施嘅限聚令。佢哋嘅成員亦被影到，穿着Adidas、Nike等同樣宣布停用新疆棉嘅品牌嘅產品。在場保安同警察交涉嘅時候，警察都形容同心會抗議人士只係玩一陣。


喺2020年7月初，民主派就原定9月進行嘅立法會選舉進行初選，好多候選人都四出拉票。不過，民主黨立法會議員林卓廷，7月7號喺上水擺設街站宣傳初選，呼籲市民投票嘅時候，就遭到至少30名香港同心會嘅成員滋擾，呢啲人恐嚇林卓廷嘅義工，話「個場係我哋」，要求佢哋離開，佢哋甚至撕毁民主派嘅宣傳物品。


廣東步步高電子工業有限公司，係商人段永平喺中國投資嘅一間以生產通信產品、教育用途電子產品為主嘅公司，1995年9月18號喺廣東省東莞市長安鎮成立。步步高拆分形成嘅vivo、OPPO、步步高教育電子同埋關聯公司一加、小天才等，成日被統稱為「步步高集團」。


初期時廣州棠溪地區冇呢條馬路。直到2000年代初，廣州市人民政府為咗解決同德圍同槎頭地區住街坊去沙涌、棠溪、新市地區嘅交通唔方便嘅問題，先至決定喺同德圍近槎頭地區嘅轉角位整條馬路嚟解決街坊嘅出行問題。


光復行動，2015年光復行動，係指本土主義思想嘅香港人針對香港水貨客問題、中國大陸自由行問題等港中矛盾，由下而上發起一連串抗爭，國族運動。事件令兩地以至國際社會關注香港主權移交問題，而行動最終令到中共機關報批評，並迫使中國政府實施一周一行。


香港同其他旅遊國家一樣，受到中國遊客影響。平衡進口同出口方面得到中國政府、特區政府、建制派「包容」下，愈搞愈多走私。好多北方人化身不速之客，搶空香港日用品物資，然後轉手圖利。水貨客佔領香港街路同馬路，重成日「分贓」後搞到周街垃圾同包裝盒，產生聲浪。


雨傘革命結束後，旺角一帶出現「鳩嗚團」，佢班友聲言「購物」但實情係流動聚眾示威。2014年12月尾，上水有一間拉麵店發起「抗水貨客，撐拉麵店」行動，反抗水客佔用店門外，當街道係執貨區。當鳩嗚團可能搞上水時，差人已開始驅散水貨客。


李南星一踏入娛樂圈就做到主角，而《邊緣少年》就係李南星嘅成名作品，比起佢以往拍過嘅戲中，呢套戲佢戲份重得多。之後佢仲得到「新加坡周潤發」嘅美譽，就連周潤發喺1984年新加坡紅星大獎頒獎畀佢嗰陣，都講笑話叫佢唔好去香港發展，唔係嘅話佢會冇工開。


李南星喺2018年同2021年，分別接受香港基督教媒體視博恩節目《星火飛騰》同新傳媒電視節目《神秘嘉賓》接受訪問嘅時候，佢就透露咗當時嘅經歷，話自己當時喺娛樂圈雖然發展唔錯，但都擔心演藝合約會被中斷，所以嘗試自己投資做生意，但就俾人呃咗100萬新加坡元，喺結束自己嘅生意後，佢急於還債想走捷徑，覺得唔知拍到幾時先可以還嗮，然後佢當時又咁啱拍緊《雙天至尊2》，佢諗住可以好似喺套戲入面咁樣好快贏啲錢返嚟還債，於是就攞住20萬去咗雲頂嘅賭場，仲着埋當時拍劇嘅戲服，當時賭場當佢係VIP咁迎接，但最終都被賭博打敗，債台高築，高達300萬新幣，走入咗人生谷底。


佢曾經試過尋求風水法師、算命師父嘅幫忙，亦試過到泰國求大佛牌來戴，但情況反而仲差。經歷過賭癮、酒癮、煙癮嘅困擾後，佢係2003年成為咗基督徒，而之前呃佢嘅合夥人，亦賠償咗佢嘅損失。佢2010年起開始喺唔同教會分享自己嘅經歷，2015年以自身經歷由他人動筆，出版咗《真實戲劇》一書，以「賭王」身份勸人回頭。


馮俊彥最先喺廣州青年隊出道，代表由廣州二隊搞嘅香雪晨曦參加過港甲。2003年夏加入廣州一隊，重喺嗰年7月5號作客對陣廈門紅獅嘅比賽當中出場，由於佢表現比較出色，好快升成球隊嘅主力右前衛，同年11月5號作客對陣哈爾濱蘭格時射入個人生涯第一個入波。


2007年因傷病而淪落到替補，但廣州醫藥升入中超後，俾教練沈祥福改成後腰，重喺2008年7月初重新霸返主力。2009年中超打嗮之後，佢代表廣州隊喺聯賽入面出場160次，超過呂建軍成為代表廣州隊喺職業聯賽入面，出場最多嘅球員。


2010年，因中國足壇爆假波醜聞，廣州隊被罰降級。雖然馮俊彥留喺波隊，2010年幫過波隊時隔一年入返中超，但2011年，由於廣州恆大買咗楊昊、趙源熙等有國家隊經歷嘅後腰，馮俊彥再次淪落爲替補，成個賽季凈出場6次，但冇影響到廣州恆大攞咗頂級聯賽史上第一個冠軍。


粉嶺及上水新市鎮，香港新市鎮之一，有諸多寫法。新市鎮地處新界北地，起自當地兩大鄉，粉嶺同上水，本身依帶有墟市，有一啲唐樓，粉嶺有聯和墟，上水有石湖墟，以此開托新城亦屬自然。新市鎮以九廣鐵路粉嶺火車站同上水火車站為中心，擴展出去。


新市鎮英文叫Fanling/Sheung Shui New Town。個名取自英國人習慣，由於香港人見斜綫符號，意思同用法，通通都唔清唔楚，唐文更加無佢用法。故此翻譯唐字會帶來一啲困難。官方都不一致，會有唐英皆錯嘅情況。


英文意思都搞錯，唐字繙譯亦都好混亂。斜綫喺唐文，唔係標點符號，而係特殊符號。兩個字之間，多數視為選項，用咗會引來誤解。若搬字過紙，會寫「粉嶺/上水新市鎮」，唐人睇落來會當咗佢選項 ，其他寫法，睇成選項咁寫，加空白寫成「粉嶺 / 上水新市鎮」，或全形標點，「粉嶺／上水新市鎮」。


大清此地為雙魚約之內。一八九九年，英國得到新界之後，一九一〇年起咗九廣鐵路，先設上水火車站，後設粉嶺火車站，設喺上水鄕同粉嶺圍附近，為依帶有交通之便。咁上下時間，九龍深水埗起嘅大埔道同青山道，亦喺處駁通，環通新界。


第二次世界大戰之後，香港有好多難民湧入，接住就係嬰兒潮，市區住得好迫。繼荃灣同沙田之後，香港政府又再拓展其他新市鎮。上水粉嶺雖則離市區甚遠，但有公路同鐵路之便，就選為新一期新市鎮。一九七八年，興建上水彩園邨，一九八二年落成，可謂新市鎮先聲。


富豪B5LH，又叫富豪B5L Hybrid、富豪BRLH，係瑞典富豪出嘅一款低地台混能巴士底盤，有單層同埋雙層版，喺2008年亮相。2010年5月富豪宣佈B5LH開始批量生產。而後來推出嘅掛接版本就稱為富豪B5LAH。


單層版B5LH初時淨係配富豪自己嘅車身。早期車身嘅叫做7700 Hybrid，2011年之後改出新版車身，叫做7900 Hybrid。B5LAH係配7900 Hybrid掛接車身，配D5K240引擎，喺2013年投產。


B5LH/B5LAH單層巴士主要供應歐洲大陸市場，但富豪7700 Hybrid亦曾經賣去美洲用，而英國亦有引入7900 Hybrid非掛接巴士。2013年歐盟六型排放喺歐洲大陸生效之後，富豪供應歐洲市場嘅全低地台城市巴士就只有7900 Hybrid一款。


至於雙層版B5LH就主要為英國市場而設。初時車身都係由Wright包辦，6架樣辦車係配Eclipse Gemini車身，喺2008年底亮相，2009年由Arriva London接收，量產車就配Eclipse Gemini 2車身。


香港廣東社團總會  ，前身係「香港廣東社團慶祝回歸委員會 」  ，係一個香港建制派組織，喺1996年12月成立，以慶祝香港嘅主權喺1997年7月1號由英國移交去到中國，喺1997年10月改做依家嘅名。


香港廣東社團總會係傳統親中派組織，主張一國兩制，反對香港獨立運動，並喺多個社會議題上均曾公開支持政府，例如2016年政府封殺香港民族黨運作、2018年香港西九龍站一地兩檢爭議 等。另外，佢哋亦支持香港青年前往粵港澳大灣區發展。


《阿甘正傳》係一部1994年嘅美國電影，由Robert Zemeckis執導，湯漢斯、Robin Wright、Gary Sinise、Mykelti Williamson、Sally Field主演。


《陀槍師姐2021》，原名《陀槍師姐V》，係香港無綫電視製作嘅時裝電視劇，喺2021年2月播出，由宣萱、陳豪、滕麗名同羅子溢領銜主演，並由許紹雄、洪永城、鄧佩儀同鄭俊弘聯合演出，監製方駿釗。故仔時空係《陀槍師姐IV》之後，不過只係得滕麗名、朱咪咪同黃美棋三個角色嚟自前作。


窗邊咆哮，又叫十點鳩嗌、十點鳩叫，係香港反逃犯條例修訂運動入面由網民自發嘅一個長期抗爭活動，由2019年8月中開始，每晚搭正十點鐘，就對住窗出面大嗌抗議口號，互相呼應，再喺十點搭三、搭半同搭九重覆再嗌。


《青龍》係一部2014年嘅犯罪電影，由劉偉強同埋盧弘軒做導演，馬田史高西斯做監製。主演係Ray Liotta、全智泰、吳凱文、岑勇康、Billy Magnussen。呢套片係真人真事改編，講喺紐約1980年代同1990年代嘅華裔美國幫派。


呢套戲題材主要探討香港傳媒嘅生存價值，風格寫實，喺劇集前半部更反映記者不為人知嘅辛苦，包括冒住生命危險報道真相，為咗提高報紙銷量擅自換頭版，甚至為咗獨家可以同有權勢嘅人做檯底交易等内容。呢套戲雖然係一套喺2013年殺青嘅戲，但係劇入面出現嘅暗角打人、老總俾人斬、大報社換頭版等等嘅情節，竟然喺下一年一一中嗮，所以俾香港網友叫做「先知劇」、「神劇」。


《導火新聞線》喺2013年3月20號開始拍，喺當年8月28號殺青。不過喺拍之前，網上已經流傳《導火新聞線》嘅片段花絮。片花全長分半鐘，內容講梁小冰扮嘅Alma，反問周家怡扮嘅高級記者，點大家同期入行，周家怡嘅職位點解一尐都冇升。


香港電視網絡喺2014年10月26號喺YouTube上載《導火新聞線》嘅正式片段花絮，片段全長一分鐘，主要係講汪海藍覺得報導新聞嘅原則，就是讀者鍾意睇嘅故事，就值得去做，冇人睇嘅報紙，就冇生存空間。另外片入面重加咗車禍、爆炸、追料同當街斬人等場景，最後用「唔好諗住公器私用，香港重有新聞自由」做結尾。


中子彈係一種核武。佢有X光反射鏡同埋彈殼，原材料主要由鉻同埋鎳製成。至於穿透能力方面，高能量嘅中子流比其他放射武器更具穿透能力，一般可以阻隔嘅物料一般都抵擋唔到中子流。中子彈所產生嘅熱能同埋衝擊波被故意減低，而中子流就被加強，從而達到侵略計劃。


由於中子得水同埋電解質吸收得到，而生物含有大量水份，所以中子流對生物產生嘅傷害比伽傌射線更強大。原先美國製造中子彈嘅目的，係希望可以殺咗敵人而唔炸爛啲嘢。原因係如果可以殺咗屋裏面嘅人，而間屋冇損毀，佢哋能夠從中獲利。


... 呀噉。順帶一提，如果場研究係做喺非人動物身上嘅，噉研究者仲可以用啲實驗性啲嘅方法嚟研究，例如係特登將啲同卵孖胎分配俾隨機噉揀嘅養父母，而唔使咁擔心人道方面嘅考量。亦都可以睇埋光遺傳學同相關嘅技術。


《廉政行動2004》，係香港無綫電視同香港廉政公署合作製作嘅一套電視劇，喺2004年4月18號到5月16號逢禮拜日喺翡翠台首播，長5集，由黃秋生、伍詠薇、邵美琪、石修、方中信、張智霖、魏駿傑、蒙嘉慧、關禮傑、劉愷威、蕭正楠、唐寧、唐文龍主演，監製曾勵珍、羅香蘭。


律政中心，即係前中區政府合署，響香港中環，係以前香港政府總部。佢最初英文Government Offices，中文叫大兵頭寫字樓。個署家下有三座，中座，東座同埋西座。三棟都係1957年重起政府合署時所立。


現時政府合署係香港多個決策部門嘅寫字樓，主要官員都喺呢度做嘢，包括行政會議，政務司，財政司等等。一眾立法會議員都有設寫字樓喺呢度。隨住政府總部搬去添馬艦，建築群重新修復做律政司嘅辦公場所，另外部分西座樓面將用做國際法律、仲裁及調解等非政府組織嘅辦公室，並於2015年7月起改名叫做「律政中心」。


福島章嗣原本住喺日本福岡縣南邊嘅城市久留米，喺日本做音樂呢行已經四年，重組成過樂隊「Climb your Mind」，後來喺東京識到依家個老婆Picca。由於Picca係澳門人，佢希望可以番澳門生活，佢哋結完婚商量過之後，福島章嗣決定移居澳門。


初初嚟到澳門，佢選擇從事自己最擅長嘅音樂工作，同埋參加咗刃記結他手公開招募嘅選拔，憑住出色嘅彈奏技巧同舞台感染力，喺2013年成功加盟刃記。後來有更多嘅發展機會，開始同其他本土歌手例如劉蘊晴、彭永琛、馬檇鏗同埋龍世傑等等，去編曲同幫佢哋作曲之類，重周不時會去其他地方表演。


伍凱欣參選過2011年區議會選舉中西區堅摩選區同2015年區議會選舉中西區水街選區，最後都落選。到2017年區議會補選，佢參選中西區東華選區，最後當選。佢喺2019年區議會選舉競逐連任，結果佢亦都以2403票當選，打贏民建聯張嘉恩，成功冧莊，2021年7月頭宣布劈炮，唔撈區議員一職。


1965年神將一個異象賜畀當時四位就讀美國費城威斯敏斯特神學院嘅學生，就係要建立一間本色化、福音信仰、唔分宗派、訓練大學畢業生嘅神學院，培養教會所需嘅人才，服事中國嘅教會，將福音傳遍各地。經過兩年協商之後，呢四位神學生委身組成嘅「神學院計劃委員會」，同喺美國註冊嘅「華北神學院美國董事會」合併成為「中國神學研究院」。


美國董事會決定1975喺在香港創校。1973年，「中國神學研究院」喺香港註冊並成立董事會。學院喺九龍塘德雲道4至5號開設校舍，1975年9月28號，研究院舉行開學慶典。十年前嘅異象開始實現，為華人神學教育掀開新嘅一頁。


半腳尖企指跳舞嗰個人淨係腳板嘅前半橛掂地而腳踭離地，相對於完全腳尖企要求跳舞嗰個人淨係得腳趾尖掂地。半腳尖企可以話係容易版嘅腳尖企－喺腳尖企嗰陣，個舞蹈員全身嘅體重會將壓力施加落去腳趾嗰度，而做半腳尖企嗰陣，個舞蹈員嘅身體重量會由腳趾加埋腳板前半橛一齊承受。


足尖鞋係一種為女芭蕾舞蹈員特別設計嘅芭蕾舞鞋，俾好多人認為係芭蕾舞用具當中其中一種最易認、最廣為人知嘅。足尖鞋嘅特徵係喺腳尖個位特別加強咗，會用厚嘅布料甚至木嚟造，令到著住呢種鞋嘅舞蹈員能夠做完全嘅腳尖企做一段長啲嘅時間。


足尖鞋源於浪漫芭蕾舞盛行嘅 1820 年代，當時意大利名芭蕾舞蹈員瑪麗塔里奧尼開始咗嘗試做腳尖企，而因為當時仲未有足尖鞋呢家嘢，佢就自己郁手改造自己對軟鞋，將棉花塞入去對鞋嘅腳尖位嗰度，等自己做腳尖企嗰陣腳趾冇咁辛苦。


好多時，被告或者家屬都唔信官派律師係真誠為被告辯護。而且就算當事人無經濟困難，執法部門都會要求被告必須聘用官派律師，同時要家屬炒咗本來自己請嘅律師。而且，呢啲律師亦被指只會幫政府官方工作，唔會幫自己當事人。


喺2020年嘅長沙富能公益案，程淵被判「顛覆國家政權罪」罪成，事前當局一直唔畀佢老婆施明磊幫佢請嘅吳有水律師參與案件，而要求佢用「官派律師」。但嗰名「官派律師」從來冇同佢溝通過，甚至無通知佢，程淵已完成審訊同埋被判刑，只有後嚟佢聯絡檢察院先知。


另外，被告之一李宇軒去到3月底喺內地刑滿被遣返返港後，案件喺3月31號提堂，佢被一名大律師羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容佢喺事件上係官派律師，但佢所屬嘅律師樓就否認。


松浦位於哈爾濱市區嘅松花江北岸，東、南兩面都係松花江，北面係呼蘭嘅利民鎮，西面以濱洲鐵路同前進鄉分界。政府駐地喺中源大道嘅富力城小區西面。松浦一帶地勢低，春天比較旱，雨季喺七、八月，無霜期約130日。


松浦有比較便利嘅交通，境內有濱北鐵路、202國道、哈黑公路、哈大公路穿過，有新松浦站、廟臺子站、北松浦站、松北站四個火車站，以及9個汽車站、3個碼頭。松浦有諸如鑄造、風機、澱粉設備、煤塔軋鋼等等嘅工廠，哈爾濱糖廠、哈爾濱船舶修造廠都位於呢度。


清道光三十年，呢度因爲有個馬姓人氏擺渡，所以得名馬家船口。由於呢度形成街區，1919年12月15號黑龍江省長訓令，設馬家船口市政局，屬呼蘭縣。遞年1月31號改成松北市政局。1925年9月1號，黑龍江省長公署令，改設松浦市政管理處，但又立即改爲松浦市政局，1933年7月1號松浦市政局轄地劃入哈爾濱特別市，1938年7月1號設松浦區。


黃庭鋒喺香港出世，讀過海壩街官立小學，2000年喺香港浸信會聯會小學度畢業。初中讀過寶安商會王少清中學兩年，再到英國 Old Swinford Hospital 同 Kingswood School 留學。


佢高中時期係學校足球隊唯一亞洲球員，司職前鋒，踢過學界同區際足球賽，更去過阿根廷同智利踢校際賽，攞埋MVP獎。佢本嚟有機會到阿士東維拉同狼隊青年軍試腳，但因撞咗考試而放棄咗。之後佢喺日本創價大學讀書，做過交流生。


黃庭鋒返香港後，做過日本人國際學校同新加坡國際學校嘅體育老師，2015年佢加入now TV做體育節目主持，2016年過檔無綫電視後，除咗繼續做體育節目主持，亦有其他類型演出機會。2017年12月，佢由部頭合約轉簽經理人合約，2018年11月攞咗香港中文大學體育系文學碩士學位，又喺《萬千星輝賀台慶2018》裏面中咗總值一百萬大獎，當中現金港幣51萬。


「玉皇大帝」呢個叫法，係遲過太上老君。玉皇最早出響東漢之後。據《玉皇本行集》記載，光明妙樂國王子捨棄王位，響晉明香嚴山中學道修真，輔國救民，渡化眾生，歷億萬劫，終為玉帝，為「諸天之主」，「萬天之尊」。


日本片，喺日本又嗌「邦画」，係世界上歷史悠久而且規模最大嘅電影工業之一，已經有超過一百年嘅歷史。至2010年為止，日本出產嘅電影數目喺全世界排第四。 喺2011年，日本一共拍咗411套電影，總票房收入有23.


今日所見嘅赤崁樓，大部分係漢人喺荷蘭城堡嘅基礎上，陸續興建嘅儒、道教廟祠，包括海神廟、文昌閣。1960年，又由大南門城內搬嚟九座贔屭碑，終成今日樣貌。因此，所稱赤崁樓，係歐式普羅民遮城殘蹟，同埋海神廟、文昌閣嘅混合體。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


水上活動中心設備包括有教室、存放救生艇、訓練艇同水上活動器材嘅倉庫、更衣室、洗手間、包埋急救室同瞭望站嘅服務主樓、做岸上活動嘅平台、戶外淋浴設施、供船艇進入水道嘅下水道、看台同單車停泊處，重有龍舟設施。


呢個站嘅站廳喺天河區天河南一路嘅天宏廣場西南邊地底。喺免費區入面有售票機同客服中心，而收費區喺站廳嘅南間，而站廳同月台之間冇扶手電梯響度，凈係得4部䢂同月台接埋一齊。雖然話樓梯係可以同地下嘅月台接埋一齊，但凈係喺緊急情況先至可以用。


喺2003年規劃緊嘅地鐵方案入面就出現咗APM嘅樣，嗰時嘅體育中心南站就係而家呢個位。而工程喺2006年6月30號開始施工，而工程一直去到2009年底先至搞掂。到咗2010年11月8號，APM通車之後就開咗呢個站。


由於呢個站隔籬就係1號綫同3號綫嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅。但係APM凈係行天河北同珠江新城中軸線嗰帶，啲人寧願揀體育西路站都唔揀呢個站去坐地鐵，除非係節假日都有啲人流吓，所以呢個站凈係得好少人去坐車。


喺2003年嘅地鐵規劃入面就出現咗家吓嘅7號綫，嗰時嘅路線就唔係行呢度，而係行大學城南站嗰邊。不過喺2005年嘅地鐵規劃入面就話改咗行呢個站停，變咗係4號綫同7號綫嘅轉車站，但係到咗2010年出嘅地鐵規劃入面就唔好彩，4號綫同7號綫嘅轉車站就改返之前嘅大學城南站停而唔經呢個站。


呢個站雖然話係新造站，但佢喺新造鎮入面嘅曾邊村東邊，距離新造鎮嘅中心起碼超過800米到。而且呢個站冇幾遠嗰度都重未開發，附近都係啲綠地同農田地區。相反凈係得曾邊村嘅起碼至少400米嘅路先至可以到呢個站坐車。


譚仔雲南米線，俗稱譚仔，係香港一間連鎖米線舖，首創車仔麵式麻辣米線，喺港九新界有好多分舖。2008年因為家族經營出現嚴重分歧而分成四姐夫婦、五哥嘅「譚仔雲南米線」同三哥、六哥嘅「譚仔三哥米線」各自營運發展。


喺2003年，三哥、六弟、五弟同佢老婆名義持股嘅四妹妹夫周志明一齊註冊成立「同心飲食有限公司」，一齊大展拳腳。但係2007年開始，分裂嘅導火線漸漸浮面，五弟同三哥因為裝修、租務同營運上嘅問題產生磨擦。


佛光街體育館，香港室內體育館之一，喺何文田牧愛街十八號，英文叫Fat Kwong Street Sports Centre。行政上歸九龍城區。設施有籃球場、排球場、羽毛球場、壁球場、乒乓球檯、活動室、健身室。


陳偉洪係香港男演員，參選無綫電視2009年度香港先生喺少年組攞冠軍，跟住參加2010年第24期無綫電視藝員訓練班入行，之後主要拍電視劇，代表作包括《幸福摩天輪》嘅楊子基。2021年5月份離開無綫電視，轉爲自由身藝人。


桓帝對於梁冀長期專權好不滿。159年，桓帝同宦官合謀，派兵包圍梁冀大宅，收番梁冀嘅大將軍印綬，梁冀知道大勢已去，於是自殺。雖然冇咗外戚專權，但係跟住就係宦官嘅腐敗，引起好多人不滿，但係桓帝都仲繼續縱容啲宦官做壞事，而且佢又係一位鹹濕皇帝，後宮人數多到有成五、六千人。


沙沙麥斯係克羅地亞足球員，司職後衞。2013年7月由波斯尼亞球會Zvijezda加盟香港甲組足球聯賽球隊愉園體育會。2014年1月沙沙麥斯畀香港廉政公署告渠打假波，係少數因為打假波坐完監之後又打返波再畀人告第二次打假波嘅足球員。


《女人不哭》係中國中央電視台喺2006年製作嘅勵志電視劇，共34集，由田海蓉、鄧超、姚芊羽、賈乃亮、湯唯等主演。田海蓉更憑呢套劇獲得上海東方電影頻道2006年度「最佳收視明星獎」，亦係湯唯電視上嘅成名作，喺結束拍攝兩個月後，佢就被李安選中成為《色戒》嘅女主角。


《Black Mirror》係一首以廣東話唱嘅Rap歌，由鄧東成作曲，MC $oHo填詞，李一丁監製，MC $oHo & KidNey主唱嘅。首歌喺2021年11月23號上載到YouTube。首歌用咗香港組合MIRROR做題材，MV亦搵嚟資深武打演員羅莽客串。


1978年，北京電影學院開辦，佢入咗學院，同期有陳凱歌同張藝謀等。1981年到1993年喺美國，佢主要搞表演藝術，而佢亦都做改現成嘅嘢而成嘅概念藝術。紐約時，佢讀過Parsons School of Design。


佢亦同夾埋瑞士行Herzog & de Meuron，設計咗北京國家體育場，即係2008年夏季世運會場地鳥巢。之不過佢係對呢次中國搞世運會好失望。因為佢唔係推動中國改革，而係將世運會淪為一種宣傳。佢2007年8月話史匹堡同張藝謀搞世運開幕典禮，以藝術家來講，係失責。


過山車落成時極受歡迎，唔少名人都係座上客，後來商場高層認為美國曾經發生過室內過山車意外並導致人命傷亡，評估安全後決定喺2003年停止營運，而過山車喺營運嘅9年期間未曾發生過意外。機電工程署發言人指出，過山車現時仍然領有根據《機動遊戲機條例》發出嘅使用及操作許可證，並無要求過山車過停駛，而商場每星期都會有專人幫過山車做例行檢查。


培士頓足球會係位於英格蘭西北部蘭開夏郡培士頓嘅職業足球隊，喺1881年成立，係足球聯盟嘅創始成員，首屆聯賽冠軍同埋第一隊雙料冠軍得主。主場係自1875年開始使用嘅迪普戴爾球場，喺2011年降班到英甲，喺2015年透過附加賽重返英冠。


富豪BXXR，因應引擎容量而對外稱為富豪B13R或者富豪B11R，喺美洲就因應引擎馬力而稱為富豪B380R、富豪B430R、富豪B310R、富豪B340R、富豪B380R、富豪B410R、富豪B420R、富豪B450R或者富豪B380R、富豪B420R、富豪B460R、富豪B510R，係富豪出嘅一款後置引擎巴士底盤，主要整成客車。


富豪BXXR喺2009年亮相，以取代富豪旗下12升臥置引擎嘅巴士底盤－B12B同埋B12M。BXXR初時淨係可以配13升引擎，打直擺喺車尾，到2011年BXXR亦可以配11升引擎。BXXR歷嚟用過嘅引擎包括富豪D13C、富豪D13、富豪D11A、富豪D11C同埋富豪D13K、D11K。


喺推出初期，富豪BXXR有兩軸版同埋三軸版。2012年開始，巴西廠房出11升引擎嘅富豪BXXR，亦都出埋佢嘅四軸版，取代舊有嘅四軸版B12R。2017至2018年間，富豪將三軸版B11R底盤尾部結合低入口嘅前部分，設計出B11RLE低入口底盤，作為客車使用。


奶奶出好多錢，希望可以抓到兇手。無助嘅Laura只可以求助心理醫生海蘭嘅治療。大律師菜子一直係佢暴力男友強暴嘅受害者，因為法律唔限制固定關係內嘅性行為，佢一直無法起訴男友。知恩圖報嘅菜子決定幫奶奶抓兇手，同埋組成一個調查小組，仲有佢自己嘅病人Bond女、Pinky、阿Moon同埋菜子自己，一齊搵出兇手。


故事喺富家女Laura被強暴昏迷開始... Laura嘅祖母邀請咗五個女人去調查呢宗強姦案，呢五個女人包括心理學家海蘭、律師菜子、Pink、跆拳道黑帶高手Bond女同埋夜總會媽媽阿Moon。佢哋雖然有唔同嘅職業同面對唔同嘅命運，但係都經歷過被強暴嘅痛苦！


關於蘇文隆嘅爭議，主要係圍繞自2019年起香港逃犯條例爭議相關案件嘅判決。有網民發起對蘇文隆、水佳麗、吳重儀等多個法官嘅投訴，當中批評佢哋處事偏頗，包括分析證據並未符合毫無合理疑點嘅標準、基於主觀意見作出評論同裁決，同埋判刑時持有預設立場等。


於香港逃犯條例爭議期間，社工復興運動成員劉家棟曾經喺一次示威活動中嘗試調停，呼籲警讓人群離開，但反被控阻差辦公，跟住蘇文隆判其罪名成立，重判其坐一年監，更拒絕辯方提出保釋等候上訴的申請。最終高院批准涉案社工保釋等候上訴。


2019年11月12日，網民發起「大三罷」，大埔當日早上亦有示威者堵路。至示威人士散去後，31歲的麵包師傅葉耀民在安慈路被警察截停兼搜出背包有木棍、護目鏡、泳鏡、六角匙及防毒面具等而以藏有非法用途工具用作非法用途罪被起訴。


在2020年8月25日，蘇在不接受被告指有關工具是用於工作用途的解釋，又以葉身上工具很多為由，相信佢唔只係旁觀者及唔信有關工具用嚟保護自己，而相信葉係長期對抗警察，更以其長時間喺現場旁邊睇住為由，裁定葉有關控罪成立，重判其坐9個月監。


Adobe Flash Player係舊時畀人廣泛咁使用、專有嘅多媒體程式播放機。佢初頭由Macromedia出品，喺Macromedia畀Adobe買起咗之後由Adobe繼續開發。Adobe喺2017年7月25號宣布喺2020年12月31號唔再更新同發行Flash Player。


謝爾蓋·艾森斯坦係個革命性蘇聯俄羅斯電影導演同電影理論家。佢嘅默片《罷工》、《戰艦波將金號》、《十月》、史詩電影《亞歷山大涅夫斯基》同埋《伊凡雷帝》都係佢重要作品。佢寫有關蒙太奇嘅作品同理論，對後世電影有重大影響。


日子係日曆入面特定一日，兩個日子之間隔幾多日可以去計，譬如「2024年2月14號」嘅十日之後就係「2024年2月24號」。就算同一個時間，唔同時區都可以係唔同日子，譬如偷襲珍珠港用夏威夷時間計係1941年12月7號，但用日本時間計係1941年12月8號。


教堂禮賓樓，又叫馬田樓或馬丁樓，喺1919年起，係香港一座歷史建築，喺香港中環上亞厘畢道1號，屬香港聖公會會督府建築群嘅一部份，而家用做港中醫院護士宿舍。該建築喺2010年6月24號被列為香港一級歷史建築。


教堂禮賓樓樓高三層，初時用做聖保羅書院宿舍，1940年代後曾經係多位傳教士嘅居所，例如作家韓素音。香港日治時期，有流傳日軍喺教堂禮賓樓地底挖掘秘密隧道，但戰後一直未有發現。港中醫院成立之後，該建築改做護士宿舍。


鴻福街，係香港九龍土瓜灣嘅一條馬路，由土瓜灣道開始，去到榮光街。連住土瓜灣道一面本來係打通嘅私家路，後尾俾政府收返之後變咗做一小段行人路，車要經啓明街、玉成街轉入鴻福街。全街本身都係唐樓，市區重建局重建緊呢條街，長實集團以港紙59億奪得鴻福街項目。


土瓜灣市政大廈暨政府合署未起好前，五十年代至八十年代嘅鴻福街、啓明街同玉成街呢頭就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成殘舊、冷冷清清，唐樓樓底高吸引整車房搬入嚟做生意，亦成為一條劏房街。


2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，到2019年9月6日正式刊憲，重建局用土地收回條例，開始正式收樓，仲未搬走嘅都一定要搬走。但係市建局未有安排居民同舖頭到重建完搬返嚟，淨係會補水同要求佢哋快啲搬走。


彼得前書係寫畀散居喺亞細亞北部嘅基督徒，信裏面叫佢哋做「上帝嘅選民」。呢卷書主要目的係鼓勵為信仰受苦難同迫害嘅信徒。作者再次用耶穌基督嘅福音，佢嘅死、復活同再來嘅應許勸勉佢哋，使佢哋滿有希望。為咗噉，佢哋一定要忍受苦難，確信苦難係對佢哋信心嘅考驗，同埋會使佢哋喺「耶穌基督顯現嘅日子」得到賞賜。


Volgren由富豪同埋澳洲巴士營運商Grenda Corporation喺1977年成立，原本係專為富豪巴士出車身，1987年起為所有牌子嘅巴士出車身。Volgren曾經一度係Grenda Corporation嘅附屬公司，2011年擁有Grenda Corporation嘅Grenda家族將Grenda Corporation賣走，而Volgren大部分股權亦賣咗畀Marcopolo S.


恐懼源自內心。《驚異世紀》裏面嘅八個單元故事，分別圍繞住醫院、豪華大宅、大學教授、心理學家同催眠師、神秘老人、連環兇殺案、舊相機鏡頭同埋高級酒店，每個單元故事卻又以一個連續故事串連起嚟。配以電影級數嘅 ARRI 攝影機拍攝，加強畫面震撼，挑戰觀眾膽量！


2018年1月18號，蔣萬安同國民黨主席吳敦義講明唔會選臺北市長。有國民黨人士話，高層對佢呢嗰決定覺得好怪，因為黨入面高層一直對蔣萬安有好高期望。不過亦有藍營人士認為，蔣萬安唔參選台北市長係正確選擇，避免重蹈連勝文響上屆臺北市市長選輸咗嘅覆轍。


《極速賽車手》係一部2008年嘅運動動作喜劇電影，由華高斯基兄弟做導演、監製同編劇，改編1960年代嘅日本動畫同埋漫畫《馬赫GoGoGo》。主演係Emile Hirsch、姬絲汀娜莉芝、尊古曼、蘇珊莎朗頓、Matthew Fox、Roger Allam、Benno Fürmann、真田廣之、Rain、Richard Roundtree。


Umovie係一間多媒體製作公司。目前Umovie業務包括電視廣告、拍攝短片、惡搞短片等。佢部分嘅短片透過YouTube分享。Umovie公司有尐作品好出名，例如司徒夾帶、《頭文字T》、《搵鬼訊》、《大災難》等。


一正一偏兩沓格局。中路頭門面闊三間11.3米.進深6.6米七架，佔地421.4平方米。硬山頂，博古正脊。前簷柱係花崗岩石方柱，明間中開大門，石門夾，門額石陰刻「芝喦衞公祠」。第一二沓之間有天井聯埋。中堂面闊三間，進深9.


眾新聞係香港網絡媒體，2017年1月1號開始運作，2022年1月4號停止運作，由10位資深傳媒人創辦，包括《明報》前總編輯劉進圖、前執行總編輯姜國元、香港記者協會前主席麥燕庭、現任香港記者協會主席岑倚蘭等。


漫事屋係香港商業電台叱咤903嘅節目，連埋廣告每集係六十分鐘。由阿檸、Herman、黎特、綿羊一齊主持。響2019年6月15號至2019年10月5號星期六晚上十點至十一點播放，響2020年6月6號再開，2021年9月18號以個別節目放送最後一話。


《一路繁花相送》係一部30集都市情感劇，改編自青衫落拓同名小說。由北京領驥影視文化發展有限公司出品，導演劉淼淼執導，編劇金國棟執筆改編，並且由鍾漢良、江疏影、炎亞綸、李晟領銜主演，李浩軒、李銘順、莫允雯等演員加盟演出。


喺2021年，新加坡仍然喺武漢肺炎疫情嘅陰影入面，新加坡喺11月推出《手牽手，一起走到》系列短片，講述醫護等其他前線人員嘅辛酸，勉勵國人繼續堅持落去，並且以呢首歌做主題曲，由艾沙·阿齊茲，沈志豪，董姿彥同夏比爾合作，除咗翻唱本來嘅中英文版本之外，仲有淡米爾語同馬來語版本。


自由台灣黨，簡稱自由黨，曾經係台灣嘅一個政黨，亦係台灣獨立運動嘅主要政黨之一。佢係正式成立於2015年5月1日，由泛綠學者蔡丁貴同台灣教授協會等政治團體喺臺大校友會館一齊成立。家時自由台灣黨嘅主席係羅宜，中央黨部喺臺灣台北市中正區青島東路。


胃仙U，中國大陸非珠三角地區又名維仙優，係日本滋賀縣製藥出嘅一隻胃藥藥丸，標榜有醫胃潰瘍、十二指腸潰瘍同胃酸過多嘅功效，有效成份包括氯化甲硫氨基酸、氫氧化鋁同氫氧化鎂。呢隻藥膏主要喺港澳、臺灣、中國大陸、星馬賣。


廣東嘅珠三角地區喺1990年代中葉，因為電視廣告成日賣呢種藥而出名，之後一直傳遍成個中國大陸。2000年，廠商為咗遵循中華人民共和國衛生部嘅藥品監督管理規定，先至將藥品改名做「維仙優」，但港澳同珠三角地區賣嘅「胃仙U」一直廣為人知而未改名。


故事主角辛紀元原本係重案組督察，喺經歷佢個仔離奇猝死嘅打擊之後，觸發咗佢能夠閱讀同捕捉其他人意識嘅潛能，過程中佢出現咗雙重性格嘅徵象，老婆同其他人都以為佢患咗精神病，其實佢深信佢個仔係喺「意識空間」俾人殺死！


最初嘅磁帶係捲住喺一個圓形捲軸，用嘅時候要用第二個空嘅捲軸輔助。卡式錄音帶就將磁帶捲喺兩個捲軸，同將捲軸同磁帶一併收埋入一個長方嘅膠盒入面，同喺盒上面加咗防寫裝置。卡式錄音帶淨係用磁帶嘅一半闊度，所以可以反帶用第面，第啲盒式帶就冇咁嘅事。


如果默克爾率領嘅基民盟順利贏得大選，又繼續同社民黨組成執政聯盟，另類選擇黨將會成為國會入面嘅最大反對黨，屆時將會享有特權，包括可以派人出任國會預算委員會主席。不過另類選擇黨響上次大選因為得票去唔到百分之五嘅門檻，攞唔到任何國會席位，但係佢哋近期支持度繼續上升，顯示選情未受近排黨內高層涉及嘅醜聞影響。


佢既係中國大陸唯一省級華僑博物館，2010年俾廣東省僑辦同廣東省文化廳、旅遊局定佢做廣東省中華文化傳承基地。入面主要講嘅係華僑啲歷史、文化、貢獻同埋工作史。入面好多時辦埋唔同嘅華僑文化、嶺南文化嘅專題展覽。


恒生指數有限公司喺1984年成立。1998年4月20號推出恒生100指數及恒生50中型股指數，5月推出網頁。2001年10月3號推出恒生綜合指數，同日再推出恒生行業分類系統。2002年推出恒生流通指數。


2003年起提供恒生一系列指數成交額。2005年檢討H股係咪可以加入為恒生指數成分股，同埋推出新嘅剔除停牌成分股嘅政策。2006年6月30號宣佈更改生指數加入H股後嘅計算方法同對現有成分股嘅數目同影響，9月11號推出新嘅股票停牌處理方法，11月27號推出恒生中國H股金融行業指數。


2011年9月5號推出，「恒生可持續發展企業基準指數」同「恒生A股可持續發展企業基準指數」，成分股分別有68隻同埋28隻。2011年9月5號推出，恒生外國公司綜合指數同恒生環球綜合指數，分別反映香港上市嘅外國公司表現同整體香港上市公司嘅表現，普拉達、新秀麗、嘉能可都係成分股。


中國恆大中心係香港一座寫字樓，喺灣仔告士打道38號，隔籬係夏愨大廈。棟樓有28層，1985年起好，發展商係香港置地，初頭叫海軍大廈，1987年將部份樓層賣畀華人置業，1991年賣埋淨低嗰啲，1994年改名愛美高大廈，2000年再改名做美國萬通大廈。


政府密切關注翡翠廣場第一座有單位出現滲漏水問題，樓宇滲漏水聯合處理中心先後響2011年12月7號同23號，接獲翡翠廣場住戶反映有單位滲漏水，經過中心跟進同聯絡相關單位，響2012年1月13號同土木工程實驗室第一次檢測四至九樓嘅單位。


檢測結論建議，需要上去受影響單位同上層單位檢測半日，所以檢測人員響2012年3月6號進行第二次檢測，發現檢測單位牆身亦受到滲漏水影響，認為重要再到上層單位同部分受影響單位檢測咗半日。經過協調相關單位之後，響7月10號第三次檢測上邊啲單位，中心響8月2號接獲初步檢測報告，發現十二樓一個單位排水管網同九到十二樓一倘單位廚房垂直落水管網滲漏同建議維修。


喺第啲話入面，有對等日常用詞，例如普通話就叫「肏你媽」、「他媽的」、「幹你娘」，喺網絡上便隱晦啲會寫成「草泥馬」。閩南話就話「駛恁娘」、「姦恁娘」、「姦恁娘膣屄」、「幹恁娘老膣屄」。除咗「幹」同「屌」，其他形容重有「肏」、「尻」、「日」、「直」、「弄」。


屌你老母屬於同性有關嘅粗口，呢個類別，係基於男尊女卑嘅觀念而嚟嘅。中國文化傳統以來，提及對象家人嘅惡言，就只有「屌」人老母，咒人絶後，或者鬧人全家，好少單單數人老豆。有人認為其中一個原因，係由於中國儒家文化重視「宗」，如果某人唔係由已結婚夫婦生出嚟嘅，就無名份，地位會低啲，俾人叫雜種或者野種。


若然阿甲「屌」阿乙老母，而阿甲又唔係阿乙老頭，即係話阿乙係雜種，低等人。另一個講法又係同儒家文化有關，儒家觀念入面好重視「孝」，而鬧人老母就觸犯對方重視嘅「孝」，同時又貶低對方老豆，令對方受到極大侮辱。


民間傳說，明朝將軍袁崇煥帶兵打仗時，會用口頭禪「掉哪媽！頂硬上！」激勵士氣。喺東莞石碣鎮水南村袁崇煥紀念園，入面一個袁公嘅雕像個基座道，以前刻咗呢句嘢，配上英文翻譯「FUCK HIS MOM! HIT THE HARD!


亞洲電視本港台早喺1963年9月30號開始播放，嗰時佢係麗的映聲嘅中文頻道，亦都叫做中文台，係當時嘅收費電視頻道。喺1973年4月6號，麗的映聲為咗面對無綫電視嘅競爭，決定由有線收費廣播變做免費無線廣播，麗的映聲亦都改名做麗的電視，設有「麗的中文台」同埋「麗的英文台」兩個頻道，同年12月，改做彩色廣播。


1978年3月14號開始24小時播放。第一次改名係喺1987年1月，嗰時已經被易手同埋改名做亞洲電視嘅麗的電視，將「中文台」改名做黃金台，以對抗競爭對手翡翠台。喺經過多次易手之後，喺林百欣嘅帶領下，「黃金台」再次改名做而家嘅「本港台」。


跟住喺2001年去到2004年間，喺由九巴設立嘅路訊通播放節目精華片段。2007年9月，亞視同埋無綫電視達成協議，喺同月29號起破天荒聯合提供佢哋旗下嘅中文頻道原本由香港電台電視部佔用嘅黃金時段，兩間電視台將會喺有關時段播番佢哋製作或者重新包裝嘅節目，但係播放嘅節目需要由兩間電視台共同協商決定。


而程啟光講嘅「一張卡」實際係嗰晚夜間新聞播嗮之後出現嘅「亞洲衛星電視　亞洲網絡電視　開創亞洲電視新紀元」呢張，之後臨時插播成《亞洲電視新一頁》嘅節目，話吳泳茵訪問亞視股東代表何子惠嘅片。雖然之後播《Miss Asia 25th.


廣東有線屬下管轄嘅電視地區，就長時間出現藍底，帶「本港台和國際台由於牌照到期已停播」嘅仿宋體白字形式出現，跟住廣州有線喺2016年4月5號都轉播咗廣東有線畀出嘅界面。而用模擬電視或數字電視收唔到本港台嘅居住粵港澳以外地區人士，喺2016年3月31號深夜，原先本港台嘅網絡直播平台信號變成中天綜合台。


喺廣東，唔係蛇口有線或羅湖有線接收香港電視嘅用戶，由於收到viuTV喺4月6號開播嘅關係，2016年4月2～5號一度猛咁打電話同網上投訴點解重未調整電視信號，後嚟廣東有線出嚟解釋話暫時未收到允許轉播新頻道嘅通知而未轉播到。


亞洲電視本港台喺2002年初，推出24小時廣東話衛星頻道，亞視本港台。呢條頻道由Echostar旗下嘅DISHNetwork提供服務。亞視本港台主要播放同香港同步嘅新聞報導同時事節目、經典劇集同埋綜藝節目。


喺2021年，《東方日報》頭版大篇幅寫對某匿名女士嘅採訪，事主指控某香港前教育高官性侵犯，令到渠身心嚴重受創，然而香港律政司同香港警察堅持放生，令打擊加重，報道亦提及記者採訪該疑似淫狼嘅鄰居，得知該舊官成日都帶啲妙齡女子入屋，聲稱係去睇蝙蝠。


由於14號綫實行咗快慢綫，所以兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗。不過，由於14號綫實行咗快慢綫，兩綫嘅列車行嘅軌道都唔同。


早期喺2003年份地鐵規劃方案講嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶，期間冇話經過呢個站。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係東平站。


馮博係中國大陸嘅男歌手，廣東湛江人，2006年因為喺加拿大溫哥華參加過紅人館歌唱大賽攞咗冠軍而出名。2010年參加過由湖南衛視主辦嘅《快樂男聲》節目重入咗廣州賽區50強。2012年參加過廣東電視台珠江頻道主辦嘅《咪王爭霸》節目攞咗總冠軍。


鄭啟泰最先喺香港商業電台做唱片騎師，主持「一切從音樂開始」、「開心看天下」等等節目，後尾升做高級監製。1995年開始幫香港有線電視主持節目，同埋做電視廣告嘅旁白。1999年後，鄭啟泰轉至新城娛樂台任職，做過該台執行監製同主持人，主持過「開心大鬧鐘」同埋「生活好國度」等等節目。


2007年轉為非合約主持，又加入亞洲電視，至2012年離開亞洲電視。2014年，鄭啟泰加盟DBC數碼電台，主持「告士打道3號」等等節目。2017年11月1號，加入無綫電視。後來又加入埋邵氏兄弟。2023年10月23號，鄭啟泰突然喺社交平台宣佈已經辭咗新城電台份工，鄭啟泰後來接受《晴報》訪問時話同電台「只是緣分完結」，強調假以時日如果電台有需要「我實會番去幫手」。


事隔3個月，鄭啟泰喺2024年1月24號再返到新城電台主持節目，佢喺節目中承認佢係收到當時啱啱上任嘅首席營運總監馬浚偉嘅邀請而決定回巢。2月1號，鄭啟泰宣佈向香港速度滾軸溜冰代表隊前隊員女朋友王雁芝求婚成功。


坪係面積單位，符號係py，源於日本傳統計量系統尺貫法，主要喺日本、朝鮮半島同臺灣愛嚟計屋或者建築物用地嘅大細。明治時期嘅度量衡法將1坪定義為400/121平方米。1坪係邊長6日尺）嘅正方形嘅面積，約莫等如3.


「坪」源於同佢等值嘅面積單位「步」。步係中國古代單位，周朝時步係表示成年男人兩個步幅嘅距離，邊長一步嘅正方形嘅面積都叫做「步」，爾個係面積單位「步」最早嘅起源，當時一步嘅面積細過家下嘅面積，後來演變為等於邊長6尺嘅正方形嘅面積。


皇家園林、王室園林或御花園，係指屬於君主同埋佢嘅家族嘅園林。由於君主擁有雄厚嘅資財，因此皇家園林經營規模宏大，氣勢恢宏，建築裝修都富麗堂皇。御花園一般指皇宮嘅附屬花園，相對獨立嘅皇家園林亦可稱為「御苑」。


明太子係阿拉斯加鱈嘅魚子經過加工醃製而整成嘅嘢食，好多時都會落辣椒粉辟腥，所以通常都帶些少辣味。因為朝鮮將阿拉斯加鱈叫「明太」，傳到日本後，呢隻魚嘅魚子就自然叫「明太子」。明太子主要喺日本菜用得多，既可以就咁食，又可以夾落飯糰食，亦可以做調味，味道辛辣。


哈勞德·豪布祿，香港媒體跟北話譯荷爾布魯克或賀爾布魯克，係美國電影演員，後生嗰陣表演獨腳戲起家，之後拍過唔少電影，最出名角色係1978年講水門事件嘅《驚天大陰謀》入面做深喉個角色。而佢2007年拍嘅《浪蕩天涯》，令82歲嘅佢獲提名奧斯卡金像獎最佳男配角。


三元里站嘅收費區喺站廳嘅中間偏西嘅位，而東邊係人行通道，四周圍俾車站嘅商舖圍實嗮。收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。


呢個站有個島式月台，喺三元里大道嘅地底。重有呢個站嘅北面有條存車線。之前喺2號線嘅北面總站時就係用呢條存車線返轉頭。不過而家喺早高峰短綫嗰陣，就係用嚟負責畀北行嘅短綫車返轉頭。凈低啲時間都係用嚟放備用車喺晚高峰嗰陣，用嚟疏導客流。


喺1999年10月10號，2號綫嘅一期工程正式開始逳手。不過到咗2001年8月19號嗰陣，呢個站嘅3號通道施工嗰陣就出咗單大頭佛。而呢個工程就到咗2002年12月29號先至全部起好嗮，重通埋車添。喺嗰陣時，呢個站係2號綫北邊嘅終點站。


呢個站喺2002年12月29號通咗車之後就一直係2號綫嘅終點站。而北邊凈低嘅站點，喺嗰陣時要等到舊嘅白雲機場搬走咗之後，同埋白雲新城起好咗之後先至開始搞。喺嗰時，三元里站喺2002年12月29號至到2010年9月21號期間冇大改動，呢個站一直係舊2號綫嘅北邊終點站。


由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，而且重將北邊嘅終點站去到而家嘅嘉禾望崗站嗰度，改變咗呢個站作為2號綫嘅北行總站嘅歷史。


呢個站附近冇幾遠就係三元里客運站、機場高速公路嘅南面終點、廣州環城高速公路嘅廣花站，重有好多個貨運站場都喺呢度附近，而且週邊都係啲廣州市區北邊嘅重要交通樞紐，加上附近中有好多城中村嘅各種居民住宅區響度，所以呢個站嘅人流都幾多下，甚至重出現人山人海嘅情況。


諸星清佳喺北海道釧路市出世，喺札幌市大。佢喺東京外國語大學中文系主修中國現代文學，讀書嘅時候試過寫咗一篇關於貧窮地區東京山谷嘅調查報導，喺校刊發表。佢大學畢業論文嘅題目係《劉賓雁與中國嘅言論自由》。畢業之後佢試過做「北海道新聞」嘅記者，後來辭職去咗東京外國語大學研究院地域文化研究科讀博士前期課程，學習中國現代歷史同文化。


而今諸星做自由記者，係日本中國通。佢基本上支持中華人民共和國嘅改革開放政策，同時嚴厲批評毛澤東思想同埋日本嘅毛主義支持者），又認為文化大革命係典型嘅法西斯運動。2007年前後，日本開始流行中國經濟崩潰論同中國崩潰論，而佢一路都否定呢啲睇法。